**МОНГОЛ УЛСЫН ИХ ХУРЛЫН 2020 ОНЫ НАМРЫН ЭЭЛЖИТ ЧУУЛГАНЫ**

**2021 ОНЫ 01 ДҮГЭЭР САРЫН 22-НИЙ ӨДӨР /БААСАН ГАРАГ/-ИЙН НЭГДСЭН ХУРАЛДААНЫ ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| № | Баримтын агуулга  | Хуудасны дугаар |
|  1. | Хуралдааны товч тэмдэглэл: | 1-8 |
| 2. | Хуралдааны дэлгэрэнгүй тэмдэглэл:  | 9-74 |
| *1.“Монгол Улсын хууль тогтоомжийг 2024 он хүртэл боловсронгуй болгох үндсэн чиглэл батлах тухай” Улсын Их Хурлын тогтоолын төсөл /Засгийн газар 2020.12.01-ний өдөр өргөн мэдүүлсэн, эцсийн хэлэлцүүлэг/* | 9-15 |
|  | *2.Малчин, хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хуульд өөрчлөлт оруулах тухай хуулийн төсөл /Улсын Их Хурлын гишүүн Г.Тэмүүлэн нарын 3 гишүүн 2021.01.19-ний өдөр өргөн мэдүүлсэн, хэлэлцэх эсэх/* | 15-33 |
|  | *3.Малчин, хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хуульд өөрчлөлт оруулах тухай хуулийн төсөл /Улсын Их Хурлын гишүүн Б.Пүрэвдорж 2021.01.19-ний өдөр өргөн мэдүүлсэн, хэлэлцэх эсэх/* | 33-37 |
|  | *4.Онцгой албан татварын тухай хуульд нэмэлт, өөрчлөлт оруулах тухай хуулийн төсөл /Улсын Их Хурлын гишүүн Б.Пүрэвдорж 2020.04.17-ний өдөр өргөн мэдүүлсэн, хэлэлцэх эсэх/* | 37-46 |
|  | *5.Газрын тос боловсруулах үйлдвэрийг дэмжих тухай хуулийн төсөл /Засгийн газар 2021.01.20-ны өдөр өргөн мэдүүлсэн, хэлэлцэх эсэх/* | 46-74 |

***Монгол Улсын Их Хурлын 2020 оны намрын ээлжит чуулганы***

***2021 оны 01 дүгээр сарын 22-ны өдөр /Баасан гараг/-ийн***

***нэгдсэн хуралдааны товч тэмдэглэл***

Улсын Их Хурлын дарга Г.Занданшатар ирц, хэлэлцэх асуудлын дарааллыг танилцуулж, хуралдааныг даргалав.

*Коронавируст халдвар /КОВИД-19/-ын цар тахлын нөхцөл байдалтай холбогдуулан Засгийн газраас Гамшгаас хамгаалах тухай хуулийн дагуу бүх нийтийн бэлэн байдлын зэрэгт шилжүүлсэн тул Монгол Улсын Их Хурлын чуулганы хуралдааны дэгийн тухай хуулийн 6 дугаар зүйлд зааснаар Улсын Их Хурлын чуулганы хуралдааныг цахим хэлбэрт шилжүүлж, Улсын Их Хурлын дарга Г.Занданшатар, Улсын Их Хурлын дэд дарга Т.Аюурсайхан, С.Одонтуяа, Улсын Их Хурал дахь Монгол Ардын намын бүлгийн дарга Д.Тогтохсүрэн, Улсын Их Хурал дахь Ардчилсан намын бүлгийн дарга Д.Ганбат, Аюулгүй байдал, гадаад бодлогын байнгын хорооны дарга Б.Баттөмөр, Байгаль орчин, хүнс, хөдөө аж ахуйн байнгын хорооны дарга Х.Болорчулуун, Нийгмийн бодлогын байнгын хорооны дарга М.Оюунчимэг, Төрийн байгуулалтын байнгын хорооны дарга Л.Энх-Амгалан, Төсвийн байнгын хорооны дарга Б.Жавхлан, Хууль зүйн байнгын хорооны дарга С.Бямбацогт, Ёс зүй, сахилга хариуцлагын байнгын хорооны дарга Б.Бат-Эрдэнэ, Эдийн засгийн байнгын хорооны дарга Ж.Ганбаатар, Улсын Их Хурлын гишүүн Ш.Адьшаа, Н.Алтанхуяг, Т.Аубакир, С.Ганбаатар, Т.Доржханд, Б.Пүрэвдорж, Ц.Туваан, Г.Тэмүүлэн нар Төрийн ордны “Их хуралдай” танхимаас, бусад гишүүд MyParliament программ болон цахим хуралдааны программыг ашиглан чуулганы нэгдсэн хуралдаанд цахимаар оролцов.*

*Хуралдаанд ирвэл зохих 74 гишүүнээс 39 гишүүн цахим хуралдааны программын ирцэд бүртгүүлж, 52.7 хувийн ирцтэйгээр хуралдаан 10 цаг 02 минутад эхлэв.*

 *Чөлөөтэй: Ж.Мөнхбат, Х.Нямбаатар, Л.Оюун-Эрдэнэ, Ш.Раднаасэд, Ч.Хүрэлбаатар, У.Хүрэлсүх;*

*Эмнэлгийн чөлөөтэй: Н.Учрал;*

*Тасалсан: Ж.Батсуурь, Б.Бейсен, Б.Энх-Амгалан.*

Улсын Их Хурлын дарга Г.Занданшатар “Хөгжлийн бодлого, төлөвлөлт, түүний удирдлагын тухай хуулийн хэрэгжилтийг хангуулах талаар Монгол Улсын Засгийн газарт чиглэл өгөх тухай” Улсын Их Хурлын тогтоолын эцсийн найруулгыг танилцуулав. Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд тогтоолын эцсийн найруулгатай танилцлаа./10:03/

Үүссэн нөхцөл байдалтай холбогдуулан Улсын Их Хурал дахь намын бүлэг, Байнгын хороод хуралдах шаардлагатай болсон тул чуулганы үдээс өмнөх нэгдсэн хуралдааныг завсарлуулав*.*/10:04/

*Үдээс өмнөх хуралдаан 2 минут үргэлжилж, 74 гишүүнээс 64 гишүүн хүрэлцэн ирж, 86.5 хувийн ирцтэйгээр 10 цаг 04 минутад завсарлав.*

*Үдээс хойших хуралдаан 14 цаг 03 минутад эхлэв.*

*Чөлөөтэй: Ж.Мөнхбат, Х.Нямбаатар, Л.Оюун-Эрдэнэ, Ш.Раднаасэд, Ч.Хүрэлбаатар, У.Хүрэлсүх;*

*Эмнэлгийн чөлөөтэй: Н.Учрал;*

*Тасалсан: Ж.Батсуурь, Б.Бейсен, Б.Энх-Амгалан.*

Засгийн газраас ирүүлсэн хүсэлтийн дагуу Хүнсний үйлдвэрлэл, хангамжийг дээшлүүлэх, аюулгүй байдлыг хангах чиглэлээр хэрэгжүүлж байгаа арга хэмжээний талаарх Монгол Улсын Ерөнхий сайдын мэдээллийг сонсох асуудлыг хойшлуулав./14:05/

 ***Нэг.“Монгол Улсын хууль тогтоомжийг 2024 он хүртэл боловсронгуй болгох үндсэн чиглэл батлах тухай” Улсын Их Хурлын тогтоолын төсөл*** */Засгийн газар 2020.12.01-ний өдөр өргөн мэдүүлсэн,* ***эцсийн хэлэлцүүлэг****/*

 Хэлэлцэж буй асуудалтай холбогдуулан Хууль зүй, дотоод хэргийн яамны Төрийн нарийн бичгийн дарга Б.Баасандорж, мөн яамны Хууль зүйн бодлогын газрын дарга П.Сайнзориг, мөн газрын мэргэжилтэн Д.Батболд, Үндэсний хөгжлийн газрын Салбарын хөгжлийн бодлого, зохицуулалтын газрын дарга Д.Эрдэнэбаяр, Засгийн газрын Хэрэг эрхлэх газрын ахлах референт Ч.Дондогмаа нар цахимаар оролцов.

Хуралдаанд Улсын Их Хурлын Тамгын газрын Хууль, эрх зүйн газрын Байнгын хорооны асуудал хариуцсан хэлтсийн даргын албан үүргийг түр орлон гүйцэтгэгч Ц.Батбаатар, Зөвлөхүүдийн албаны зөвлөх Р.Болормаа, Ц.Баянмөнх, Байнгын хорооны асуудал хариуцсан хэлтсийн Хууль зүйн байнгын хороо хариуцсан ахлах зөвлөх М.Үнэнбат нар байлцав.

Төслийг эцсийн хэлэлцүүлэгт бэлтгэсэн талаар Хууль зүйн байнгын хорооноос гаргасан танилцуулгыг Улсын Их Хурлын гишүүн Н.Алтанхуяг “Их хуралдай” танхимаас танилцуулав.

Байнгын хорооны танилцуулгатай холбогдуулан Улсын Их Хурлын гишүүн Б.Бат-Эрдэнэ, Ц.Даваасүрэн, Б.Баттөмөр нарын тавьсан асуултад Хууль зүйн байнгын хорооны дарга С.Бямбацогт “Их хуралдай” танхимаас хариулж, тайлбар хийв.

*Улсын Их Хурлын чуулганы хуралдааны дэгийн тухай хуулийн 7 дугаар зүйлийн 7.12-т заасны дагуу “Монгол Улсын хууль тогтоомжийг 2024 он хүртэл боловсронгуй болгох үндсэн чиглэл батлах тухай” Улсын Их Хурлын тогтоолын төслийн талаарх Хууль зүйн байнгын хорооноос гаргасан зарчмын зөрүүтэй саналын томьёоллоор санал хураалтыг MyParliament программыг ашиглан цахим хэлбэрээр явуулав.*

**Хууль зүйн байнгын хорооны дэмжсэн санал:**

**Г.Занданшатар**: Төслийн хавсралтын “1.З.Монгол Улсын сайд, Засгийн газрын Хэрэг эрхлэх газрын даргын эрхлэх асуудлын хүрээнд” хэсэгт “Хууль тогтоомжийн төслийн нэр”- “Монгол Улсын Ерөнхийлөгчийн тухай”, “Улс төрийн намын тухай”, “Улс төрийн намын санхүүжилтийн тухай”, “Сонгуулийн төв байгууллагын тухай”, “Төрийн албаны ёс зүй, сахилга хариуцлагын тухай” гэж тус бүр, “Хууль санаачлагч”-“3асгийн газар”, “Хариуцан боловсруулах байгууллага”-“3асгийн газрын Хэрэг эрхлэх газар”, “Өргөн мэдүүлэх хугацаа”-“2021 он” гэж тус бүр, “Хууль тогтоомжийн төсөл боловсруулах үндэслэл, зохицуулах харилцааны товч утга” баганад “Монгол Улсын Үндсэн хуульд оруулсан нэмэлт, өөрчлөлтөд хууль тогтоомжийг нийцүүлэх, түүнтэй холбогдуулан авах арга хэмжээний тухай” Улсын Их Хурлын 2020 оны 02 дугаар тогтоолд туссан хууль тогтоомжийн зохицуулах харилцааны агуулгыг тохиолдол бүрд, “Сонгуулийн төв байгууллагатай холбоотой зарим зохицуулалтын давхардал, хийдлийг арилгах.” гэж, “Төрийн албаны үнэт зүйлийг тодорхойлж, төрийн албан хаагчийн баримтлах нийтлэг ёс зүйн хэм хэмжээ, албаны үүрэг болон ёс зүйн хэм хэмжээг зөрчсөн албан тушаалтан, албан хаагчид хүлээлгэх хариуцлагын төрөл, хэмжээг төрийн албаны ангилал бүрээр тодорхойлон зааж, хариуцлага хүлээлгэх үндэслэл, журмын талаар нарийвчилсан зохицуулалтыг тусгах.” гэж тус тус тохирох баганад, “1.10.Барилга, хот байгуулалтын сайдын эрхлэх асуудлын хүрээнд” хэсэгт “Хууль тогтоомжийн төслийн нэр”-“Хот, тосгоны эрх зүйн байдлын тухай”, “Хууль санаачлагч”-“3асгийн газар”, “Хариуцан боловсруулах байгууллага”-“Барилга хот байгуулалтын яам”, “Өргөн мэдүүлэх хугацаа”-“2021 он”, “Хууль тогтоомжийн төсөл боловсруулах үндэслэл, зохицуулах харилцааны товч утга”-“Хот, тосгоны эрх зүйн үндсийг тодорхой болгож, тэдгээрийн өөрийн удирдлага, өмчийн болон төсвийн зохицуулалтыг нарийвчлан тусгах.” гэж тус тус тохирох баганад шинээр нэмэх, төслийн хавсралтын “1.10.Барилга, хот байгуулалтын сайдын эрхлэх асуудлын хүрээнд” хэсгийн 103 дугаарт заасан “Хууль тогтоомжийн зохицуулах харилцаа, товч утга” баганын “2.84-т “Газрын нэгдсэн бодлого, тогтолцоог бүрдүүлж, газар ашиглах, эзэмших, өмчлөх эрх зүйн зохицуулалтыг боловсронгуй болгоно.” гэж, 5.2.4-т “Газрын харилцааны эрх зүйн зохицуулалтыг сайжруулж, газрыг эдийн засгийн эргэлтэд бодитой оруулах нөхцөлийг бүрдүүлнэ.” гэж тус тус заасныг” гэснийг “газрын харилцааны эрх зүйн орчныг боловсронгуй болгох зорилтыг” гэж өөрчлөн найруулах гэсэн саналыг дэмжье гэсэн санал хураалт явуулъя.

Зөвшөөрсөн: 37

 Татгалзсан: 19

 Бүгд: 56

 66.1 хувийн саналаар дэмжигдлээ.

**Г.Занданшатар**: “Монгол Улсын хууль тогтоомжийг 2024 он хүртэл боловсронгуй болгох үндсэн чиглэл батлах тухай” Улсын Их Хурлын тогтоолын төслийг баталъя гэсэн санал хураалт явуулъя.

Зөвшөөрсөн: 37

 Татгалзсан: 19

 Бүгд: 56

 66.1 хувийн саналаар тогтоол батлагдлаа.

 *Уг асуудлыг 14 цаг 31 минутад хэлэлцэж дуусав.*

 ***Хоёр.Малчин, хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хуульд өөрчлөлт оруулах тухай хуулийн төсөл*** */Улсын Их Хурлын гишүүн Г.Тэмүүлэн нарын 3 гишүүн 2021.01.19-ний өдөр өргөн мэдүүлсэн,* ***хэлэлцэх эсэх****/*

Хуралдаанд Улсын Их Хурлын Тамгын газрын Тэргүүн дэд дарга Н.Цогтсайхан, Хууль, эрх зүйн газрын Байнгын хорооны асуудал хариуцсан хэлтсийн даргын албан үүргийг түр орлон гүйцэтгэгч Ц.Батбаатар, Зөвлөхүүдийн албаны зөвлөх Б.Төгсцэнгэл нар байлцав.

Төслийн үзэл баримтлалын талаар илтгэлийг Улсын Их Хурлын гишүүн Г.Тэмүүлэн, хуулийн төслийг хэлэлцэх эсэх талаар Төсвийн байнгын хорооноос гаргасан санал, дүгнэлтийг Улсын Их Хурлын гишүүн Б.Пүрэвдорж нар “Их хуралдай” танхимаас танилцуулав.

Илтгэл болон Байнгын хорооны санал, дүгнэлттэй холбогдуулан Улсын Их Хурлын гишүүн Л.Энх-Амгалан, Т.Энхтүвшин, Ш.Адьшаа, Ц.Даваасүрэн, Ц.Туваан, Ц.Цэрэнпунцаг, С.Одонтуяа, С.Ганбаатар, Б.Пүрэвдорж нарын тавьсан асуултад Улсын Их Хурлын гишүүн Г.Тэмүүлэн, С.Бямбацогт нар “Их хуралдай” танхимаас, Улсын Их Хурлын гишүүн С.Чинзориг цахимаар тус тус хариулж, тайлбар хийв.

Төслийн үзэл баримтлалтай холбогдуулан Улсын Их Хурлын гишүүн Б.Жавхлан, Л.Энх-Амгалан, М.Оюунчимэг, Ж.Ганбаатар нар “Их хуралдай” танхимаас үг хэлэв.

***Монгол Улсын Их Хурлын чуулганы хуралдааны дэгийн тухай хуулийн 7 дугаар зүйлийн 7.12-т заасны дагуу санал хураалтыг*** *MyParliament программыг ашиглан цахим хэлбэрээр явуулав.*

 **Г.Занданшатар:** Байнгын хорооны саналаарМалчин, хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хуульд өөрчлөлт оруулах тухай хуулийн төслийг үзэл баримтлалын хүрээнд хэлэлцэх нь зүйтэй гэсэн саналыг дэмжье гэсэн санал хураалт явуулъя.

 Зөвшөөрсөн: 47

 Татгалзсан: 15

 Бүгд: 62

 75.8 хувийн саналаар Байнгын хорооны санал дэмжигдлээ.

Малчин, хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хуульд өөрчлөлт оруулах тухай хуулийн төслийг үзэл баримтлалын хүрээнд хэлэлцэхийг дэмжсэн тул анхны хэлэлцүүлэгт бэлтгүүлэхээр Төсвийн байнгын хороонд шилжүүлэв.

 *Уг асуудлыг 15 цаг 35 минутад хэлэлцэж дуусав.*

***Гурав.Малчин, хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хуульд өөрчлөлт оруулах тухай хуулийн төсөл*** */Улсын Их Хурлын гишүүн Б.Пүрэвдорж 2021.01.19-ний өдөр өргөн мэдүүлсэн,* ***хэлэлцэх эсэх****/*

Хуралдаанд Улсын Их Хурлын Тамгын газрын Хууль, эрх зүйн газрын Байнгын хорооны асуудал хариуцсан хэлтсийн даргын албан үүргийг түр орлон гүйцэтгэгч Ц.Батбаатар, Зөвлөхүүдийн албаны зөвлөх Б.Төгсцэнгэл нар байлцав.

Төслийн үзэл баримтлалын талаар илтгэлийг Улсын Их Хурлын гишүүн Б.Пүрэвдорж, хуулийн төслийг хэлэлцэх эсэх талаар Төсвийн байнгын хорооноос гаргасан санал, дүгнэлтийг Улсын Их Хурлын гишүүн Г.Тэмүүлэн нар “Их хуралдай” танхимаас танилцуулав.

Илтгэл болон Байнгын хорооны санал, дүгнэлттэй холбогдуулан Улсын Их Хурлын гишүүн С.Одонтуяагийн тавьсан асуултад Улсын Их Хурлын гишүүн Б.Пүрэвдорж “Их хуралдай” танхимаас хариулж, тайлбар хийв.

Төслийн үзэл баримтлалтай холбогдуулан Улсын Их Хурлын гишүүн Б.Пүрэвдорж “Их хуралдай” танхимаас үг хэлэв.

***Монгол Улсын Их Хурлын чуулганы хуралдааны дэгийн тухай хуулийн 7 дугаар зүйлийн 7.12-т заасны дагуу санал хураалтыг*** *MyParliament программыг ашиглан цахим хэлбэрээр явуулав.*

 **Г.Занданшатар:** Байнгын хорооны саналаарМалчин, хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хуульд өөрчлөлт оруулах тухай хуулийн төслийг үзэл баримтлалын хүрээнд хэлэлцэх нь зүйтэй гэсэн саналыг дэмжье гэсэн санал хураалт явуулъя.

 Зөвшөөрсөн: 41

 Татгалзсан: 21

 Бүгд: 62

 66.1 хувийн саналаар Байнгын хорооны санал дэмжигдлээ.

Малчин, хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хуульд өөрчлөлт оруулах тухай хуулийн төслийг үзэл баримтлалын хүрээнд хэлэлцэхийг дэмжсэн тул анхны хэлэлцүүлэгт бэлтгүүлэхээр Төсвийн байнгын хороонд шилжүүлэв.

 *Уг асуудлыг 15 цаг 49 минутад хэлэлцэж дуусав.*

***Дөрөв.Онцгой албан татварын тухай хуульд нэмэлт, өөрчлөлт оруулах тухай хуулийн төсөл*** */Улсын Их Хурлын гишүүн Б.Пүрэвдорж 2020.04.17-ны өдөр өргөн мэдүүлсэн,* ***хэлэлцэх эсэх****/*

Хуралдаанд Улсын Их Хурлын Тамгын газрын Хууль, эрх зүйн газрын Байнгын хорооны асуудал хариуцсан хэлтсийн даргын албан үүргийг түр орлон гүйцэтгэгч Ц.Батбаатар, Зөвлөхүүдийн албаны зөвлөх Б.Гандулам нар байлцав.

Төслийн үзэл баримтлалын талаар илтгэлийг Улсын Их Хурлын гишүүн Б.Пүрэвдорж, хуулийн төслийг хэлэлцэх эсэх талаар Төсвийн байнгын хорооноос гаргасан санал, дүгнэлтийг Улсын Их Хурлын гишүүн Г.Тэмүүлэн нар “Их хуралдай” танхимаас танилцуулав.

Илтгэл болон Байнгын хорооны санал, дүгнэлттэй холбогдуулан Улсын Их Хурлын гишүүн Х.Болорчулуун, Ц.Анандбазар, С.Ганбаатар, Б.Бат-Эрдэнэ, Б.Жавхлан нарын тавьсан асуултад Улсын Их Хурлын гишүүн Б.Пүрэвдорж “Их хуралдай” танхимаас хариулж, тайлбар хийв.

Төслийн үзэл баримтлалтай холбогдуулан Улсын Их Хурлын гишүүн Х.Булгантуяа, Ц.Анандбазар нар цахимаар үг хэлэв.

***Монгол Улсын Их Хурлын чуулганы хуралдааны дэгийн тухай хуулийн 7 дугаар зүйлийн 7.12-т заасны дагуу санал хураалтыг*** *MyParliament программыг ашиглан цахим хэлбэрээр явуулав.*

 **Г.Занданшатар:** Байнгын хорооны саналаарОнцгой албан татварын тухай хуульд нэмэлт, өөрчлөлт оруулах тухай хуулийн төслийн үзэл баримтлалыг дэмжих боломжгүй /хэлэлцэх шаардлагагүй/ гэсэн саналыг дэмжье гэсэн санал хураалт явуулъя.

 Зөвшөөрсөн: 17

 Татгалзсан: 45

 Бүгд: 62

 27.4 хувийн саналаар Байнгын хорооны санал дэмжигдсэнгүй.

Онцгой албан татварын тухай хуульд нэмэлт, өөрчлөлт оруулах тухай хуулийнтөслийг үзэл баримтлалын хүрээнд хэлэлцэхийг дэмжсэн тул анхны хэлэлцүүлэгт бэлтгүүлэхээр Төсвийн байнгын хороонд шилжүүлэв.

 *Уг асуудлыг 16 цаг 23 минутад хэлэлцэж дуусав.*

***Тав.Газрын тос боловсруулах үйлдвэрийг дэмжих тухай хуулийн төсөл /****Засгийн газар 2021.01.20-ны өдөр өргөн мэдүүлсэн,* ***хэлэлцэх эсэх****/*

 Хэлэлцэж буй асуудалтай холбогдуулан Уул уурхай, хүнд үйлдвэрийн сайдын албан үүргийг түр орлон гүйцэтгэгч Г.Ёндон, Уул уурхай, хүнд үйлдвэрийн яамны Газрын тосны бодлогын газрын дарга Б.Анхбаяр, “Монгол газрын тос боловсруулах үйлдвэр” ТӨХХК-ийн гүйцэтгэх захирал Д.Алтанцэцэг нар “Их хуралдай” танхимаас, Уул уурхай, хүнд үйлдвэрийн яамны Газрын тосны бодлогын хэрэгжилтийг зохицуулах хэлтсийн дарга Ч.Чулуунбат, мөн яамны Хуулийн хэлтсийн дарга Д.Лхамжав, Ашигт малтмал, газрын тосны газрын Төрийн захиргаа, удирдлагын хэлтсийн дарга Б.Дашпүрэв, “Монгол газрын тос боловсруулах үйлдвэр” ТӨХХК-ийн Хуулийн хэлтсийн дарга У.Чинзориг, мөн компанийн Барилга төлөвлөлт, угсралтын инженерийн албаны дарга А.Баяржаргал нар цахимаар оролцов.

Хуралдаанд Улсын Их Хурлын Тамгын газрын Тэргүүн дэд дарга Н.Цогтсайхан, Хууль, эрх зүйн газрын Байнгын хорооны асуудал хариуцсан хэлтсийн даргын албан үүргийг түр орлон гүйцэтгэгч Ц.Батбаатар, Зөвлөхүүдийн албаны зөвлөх Б.Гандулам, Ж.Уянга нар байлцав.

Төслийн үзэл баримтлалын талаар илтгэлийг Уул уурхай, хүнд үйлдвэрийн сайдын албан үүргийг түр орлон гүйцэтгэгч Г.Ёндон, хуулийн төслийг хэлэлцэх эсэх талаар Үйлдвэржилтийн бодлогын байнгын хорооноос гаргасан санал, дүгнэлтийг Улсын Их Хурлын гишүүн Т.Аубакир нар “Их хуралдай” танхимаас танилцуулав.

Илтгэл болон Байнгын хорооны санал, дүгнэлттэй холбогдуулан Улсын Их Хурлын гишүүн М.Оюунчимэг, Л.Энх-Амгалан, С.Бямбацогт, О.Цогтгэрэл, Б.Бат-Эрдэнэ, Г.Тэмүүлэн, Х.Баделхан, С.Ганбаатар, Т.Энхтүвшин, С.Одонтуяа, Ш.Адьшаа, Х.Болорчулуун нарын тавьсан асуултад Уул уурхай, хүнд үйлдвэрийн сайдын албан үүргийг түр орлон гүйцэтгэгч Г.Ёндон, Уул уурхай, хүнд үйлдвэрийн яамны Газрын тосны бодлогын газрын дарга Б.Анхбаяр, “Монгол газрын тос боловсруулах үйлдвэр” ТӨХХК-ийн гүйцэтгэх захирал Д.Алтанцэцэг нар “Их хуралдай” танхимаас хариулж, тайлбар хийв.

*Улсын Их Хурлын дэд дарга Т.Аюурсайхан 17 цаг 10 минутаас хуралдааныг даргалав.*

Төслийн үзэл баримтлалтай холбогдуулан Улсын Их Хурлын гишүүн Г.Тэмүүлэн, Ш.Адьшаа нар “Их хуралдай” танхимаас, Улсын Их Хурлын гишүүн Ц.Цэрэнпунцаг цахимаар үг хэлэв.

***Монгол Улсын Их Хурлын чуулганы хуралдааны дэгийн тухай хуулийн 7 дугаар зүйлийн 7.12-т заасны дагуу санал хураалтыг*** *MyParliament программыг ашиглан цахим хэлбэрээр явуулав.*

 **Т.Аюурсайхан:** Байнгын хорооны саналаарГазрын тос боловсруулах үйлдвэрийг дэмжих тухай хуулийн төслийг үзэл баримтлалын хүрээнд хэлэлцэх нь зүйтэй гэсэн саналыг дэмжье гэсэн санал хураалт явуулъя.

 Зөвшөөрсөн: 41

 Татгалзсан: 16

 Бүгд: 57

 71.9 хувийн саналаар Байнгын хорооны санал дэмжигдлээ.

Газрын тос боловсруулах үйлдвэрийг дэмжих тухай хуулийн төслийг үзэл баримтлалын хүрээнд хэлэлцэхийг дэмжсэн тул анхны хэлэлцүүлэгт бэлтгүүлэхээр Үйлдвэржилтийн бодлогын болон Эдийн засгийн байнгын хороонд шилжүүлэв.

*Уг асуудлыг 18 цаг 04 минутад хэлэлцэж дуусав.*

Чуулганы нэгдсэн хуралдааны зохион байгуулалтыг Улсын Их Хурлын Тамгын газрын Хууль, эрх зүйн газрын дарга Э.Түвшинжаргал, Байнгын хорооны асуудал хариуцсан хэлтсийн Инновац, цахим бодлогын байнгын хороо хариуцсан ахлах зөвлөх П.Батбаатар, референт Б.Золбоо, мөн хэлтсийн референт Б.Баярсайхан, Хуралдаан зохион байгуулах хэлтсийн дарга Г.Агар-Эрдэнэ, мөн хэлтсийн референт Б.Туул, шинжээч М.Номиндулам, Э.Сувд-Эрдэнэ нар болон техник хангамжийн зохион байгуулалтыг Улсын Их Хурлын Тамгын газрын Мэдээллийн технологийн хэлтсийн дарга Ж.Элбэгзаяа, мөн хэлтсийн ахлах референт Ч.Тунгалаг, шинжээч У.Энхжин нар хариуцан ажиллав.

 *Хуралдаан 04 цаг 03 минут үргэлжилж, 74 гишүүнээс 64 гишүүн хүрэлцэн ирж, 86.5 хувийн ирцтэйгээр 18 цаг 04 минутад өндөрлөв.*

**Тэмдэглэлтэй танилцсан:**

ЕРӨНХИЙ НАРИЙН

БИЧГИЙН ДАРГА Л.ӨЛЗИЙСАЙХАН

    **Тэмдэглэл хөтөлсөн:**

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ ШИНЖЭЭЧ Д.УЯНГА

**УЛСЫН ИХ ХУРЛЫН 2020 ОНЫ НАМРЫН ЭЭЛЖИТ ЧУУЛГАНЫ**

**2021 ОНЫ 01 ДҮГЭЭР САРЫН 22-НЫ ӨДӨР /БААСАН ГАРАГ/-ИЙН**

**НЭГДСЭН ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Г.Занданшатар:** Улсын Их Хурлын эрхэм гишүүдийн өдрийн амгаланг айлтгая. Онцгой нөхцөлд хэрэглэх хуралдааны дэгийн дагуу Улсын Их Хурлын гишүүд цахим хуралдааны программ ашиглан ирцээ бүрдүүлж нэгдсэн хуралдаанд цахимаар оролцож байна. Танхимаар 7 гишүүн, цахимаар 25 гишүүн, ирц бүрдсэн байгаа тул өнөөдрийн чуулганы хуралдааны ажиллагаа нээснийг мэдэгдье. 2020 оны намрын ээлжит чуулганы 2021 оны 01 дүгээр сарын 22-ны өдрийн нэгдсэн хуралдаан нээснийг мэдэгдье.

Хэлэлцэх асуудлыг танилцуулна. Өнөөдрийн нэгдсэн хуралдаанаар Монгол Улсын хууль тогтоомжийг 2024 он хүртэл боловсронгуй болгох үндсэн чиглэл батлах тухай тогтоолын төсөл, Малчин, хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хууль Тэмүүлэн нарын гишүүд өргөн мэдүүлсэн, Малчин хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хуульд өөрчлөлт оруулах тухай хуулийн төсөл Улсын Их Хурлын гишүүн Пүрэвдорж гишүүний өргөн мэдүүлсэн хууль. Онцгой албан татварын тухай хуульд нэмэлт, өөрчлөлт оруулах тухай хуулийн төсөл, Пүрэвдорж гишүүний өргөн мэдүүлсэн хууль. Газрын тос боловсруулах үйлдвэрийг дэмжих тухай хуулийн төслүүд хэлэлцэхээр төлөвлөж байна.

Мөн үүссэн нөхцөл байдалтай холбогдуулаад цаг үеийн бусад асуудлуудыг хэлэлцэхээр тогтсон байгаа.

Баталсан хуулийн эцсийн найруулгыг сонсъё эхлээд. Хөгжлийн бодлого төлөвлөлт түүний удирдлагын тухай хуулийн хэрэгжилтийг хангуулах талаар Монгол Улсын Засгийн газарт чиглэл өгөх тухай Улсын Их Хурлын тогтоолын эцсийн найруулга дээр саналтай гишүүд байна уу? Алга байна. Эцсийн найруулгыг сонссонд тооцлоо.

Ингээд өчигдөр шийдэгдсэн улс төрийн үүссэн нөхцөл байдалтай холбогдуулаад намын бүлэг, Байнгын хороод хуралдах шаардлага гарсан. Тэрэнтэй холбогдуулаад Даргын дэргэдэх зөвлөл бас өчигдөр хуралдаж ийм шийдвэрийг гаргасан байгаа. Ингээд өнөөдрийн чуулганы хуралдааны үйл ажиллагаа үдээс өмнө чуулганы хуралдаан үүгээр завсарлаж байна. Завсарласныг мэдэгдье.

**ЗАВСАРЛАГА**

**Г.Занданшатар:** Улсын Их Хурлын гишүүдийн энэ өдрийн амгаланг айлтгая. 2021 оны 01 дүгээр сарын 21-ний өдрийн үдээс хойших нэгдсэн хуралдаан нээснийг мэдэгдье.

Өнөөдөр Монгол Улсын Ерөнхий сайдын мэдээлэл, хүнсний үйлдвэрлэл хангамжийг дээшлүүлэх, аюулгүй байдлыг хангах чиглэлээр хэрэгжүүлж байгаа арга хэмжээний мэдээлэл сонсохоор байсан. Засгийн газраас цаг үеийн үүссэн нөхцөл байдалтай холбогдуулан Улсын Их Хурлын намрын ээлжит чуулганы 2021 оны 01 дүгээр сарын 22-ны өдрийн нэгдсэн хуралдаанд хийх Монгол Улсын Ерөнхий сайдын мэдээллийг хойшлуулж өгнө үү гэсэн хүсэлт ирсэн тул мэдээллийн цагийг хойшлуулж байна.

Ингээд хэлэлцэх асуудалдаа орно. Мэдээлэл хойшилсон учраас Монгол Улсын хууль тогтоомжийг 2024 он хүртэл боловсронгуй болгох үндсэн чиглэл батлах тухай Улсын Их Хурлын тогтоолын төсөл. Малчин хувиараа хөдөлмөр эрхлэгчийн тэтгэврийн даатгалын тэтгэврийн даатгалын шимтгэлийг нөхөн төлүүлэх тухай хуулиудын төслүүдийн талаар хэлэлцэнэ. Хэлэлцэх асуудалдаа оръё.

**Нэг.Монгол Улсын хууль тогтоомжийг 2024 он хүртэл боловсронгуй болгох үндсэн чиглэл батлах тухай Улсын Их Хурлын тогтоолын эцсийн хэлэлцүүлгийг явуулна.**

Төслийг эцсийн хэлэлцүүлэгт бэлтгэсэн талаарх Хууль зүйн байнгын хорооны танилцуулгыг Улсын Их Хурлын эрхэм гишүүн Норовын Алтанхуяг танилцуулна. Алтанхуяг гишүүнийг индэрт урьж байна.

**Н.Алтанхуяг:** Улсын Их Хурлын дарга, эрхэм гишүүд ээ,

Монгол Улсын Засгийн газраас 2020 оны 12 дугаар сарын 01-ний өдөр Улсын Их Хуралд өргөн мэдүүлсэн “Монгол Улсын хууль тогтоомжийг 2024 он хүртэл боловсронгуй болгох үндсэн чиглэл батлах тухай” Улсын Их Хурлын тогтоолын төслийн анхны хэлэлцүүлгийг Улсын Их Хурал 2021 оны 01 дүгээр сарын 15-ны өдрийн чуулганы нэгдсэн хуралдаанаараа хийж, эцсийн хэлэлцүүлэгт бэлтгүүлэхээр Хууль зүйн байнгын хороонд шилжүүлсэн.

Улсын Их Хурлын чуулганы нэгдсэн хуралдаанаар тогтоолын төслийн анхны хэлэлцүүлгийг явуулах үед хуралдаан даргалагчаас өгсөн гүйцээн боловсруулах чиглэлийн дагуу Монгол Улсын Их Хурлын чуулганы хуралдааны дэгийн тухай хуулийн 42 дугаар зүйлийн 42.2.1-д заасныг баримтлан, түүнчлэн тогтоолын төслийн зарим заалтаар дахин санал хураах шаардлагатай гэж Байнгын хорооны хуралдаанд оролцсон гишүүд үзсэн тул Монгол Улсын Их Хурлын чуулганы хуралдааны дэгийн тухай хуулийн 42 дугаар зүйлийн 42.2.3-т заасны дагуу хуралдаанд оролцсон гишүүдийн гуравны хоёрын саналаар санал хураалт явуулж, зарчмын зөрүүтэй 1 саналыг шийдвэрлэсэн болно.

Нэгдсэн хуралдааны анхны хэлэлцүүлгээр олонхын дэмжлэг авсан саналуудыг төсөлд нэмж тусган төслийн агуулга, бодлого, зарчмыг алдагдуулахгүйгээр үг хэллэг, дэс дараалал, бүтцийн шинжтэй засварыг хийж, эцсийн хэлэлцүүлэгт бэлтгэсэн төсөл, Байнгын хорооны танилцуулга болон зарчмын зөрүүтэй саналын томьёоллыг та бүхэнд тараасан болно.

Улсын Их Хурлын эрхэм гишүүд ээ,

“Монгол Улсын хууль тогтоомжийг 2024 он хүртэл боловсронгуй болгох үндсэн чиглэл батлах тухай” Улсын Их Хурлын тогтоолын төслийг эцсийн хэлэлцүүлэгт бэлтгэсэн талаарх Хууль зүйн байнгын хорооны танилцуулга, зарчмын зөрүүтэй саналыг хэлэлцэн шийдвэрлэж, тогтоолын төслийг баталж өгөхийг та бүхнээс хүсье. Анхаарал тавьсанд баярлалаа.

**Г.Занданшатар:** Ажлын хэсгийн гишүүдийг танилцуулъя. Барсүрэнгийн Баасандорж Хууль зүй, дотоод хэргийн яамны Төрийн нарийн бичгийн дарга цахимаар оролцож байна. Пүрэвжавын Сайнзориг Хууль зүй, дотоод хэргийн яамны Хууль зүйн бодлогын газрын дарга, Даваасамбуугийн Эрдэнэбаяр Үндэсний хөгжлийн газрын Салбарын хөгжил, бодлого зохицуулалтын газрын дарга, Чулуунбаатарын Дондогмаа Засгийн газрын Хэрэг эрхлэх газрын ахлах референт, Даалхайн Батболд Хууль зүй, дотоод хэргийн яамны Хууль зүйн бодлогын газрын мэргэжилтэн цахимаар оролцож байна.

Байнгын хорооны танилцуулгатай холбогдуулан асуулт асуух Улсын Их Хурлын гишүүд байна уу? Бадмаанямбуугийн Б.Бат-Эрдэнэ, Баагаагийн Баттөмөр гишүүнээр тасаллаа. Цахимаар Цэрэнпилийн Даваасүрэн гишүүн байна 1 гишүүнээр тасаллаа. Эрхэм гишүүн Бадмаанямбуугийн Бат-Эрдэнэ асуулт асууна.

**Б.Бат-Эрдэнэ:** Та бүхнийхээ өдрийн амгаланг айлтгая. Би түрүүн хэлэлцүүлгийн явцад тодорхой санал хэлсэн. Ёс зүй, сахилга хариуцлагын байнгын хорооноос Засгийн газар руу албан тоот бичиг илгээсэн. Төрийн албан хаагчдын ёс зүйн сахилга хариуцлагын тухай энэ хуулийг одоо яаралтай батлах ийм шаардлага байгаа юм. Тэгэхээр зэрэг энэ дараалалд оруулах тухай ийм тодорхой саналаа хэлсэн. Улсын Их Хурлын дарга Занданшатар Засгийн газрын хэрэг эрхлэх газрын дарга байхдаа дэлхийн бусад улс орнуудын сайн жишиг, туршлага, түүнчлэн нэлээн томоохон одоо эрдэмтэд, судлаачдын хүчийг дайчлаад энэ хууль дээр нэлээн ажилласан байгаа. Тэгэхээр зэрэг энэ асуудлыг одоо оруулж өгсөн үү гэдэг нэг ийм асуулт. Ер нь Засгийн газар энэ хуулийн төслийг тэндээ сайтар нягтлаад ИХ ХУРАЛ руу оруулж ирвэл Засгийн газраасаа орж ирвэл зөв зүйтэй гэсэн ийм одоо байр суурьтай байгаа юм. Тэгээд бид нар энэ хорин оны есөн сарын эхний өдрүүдэд гурван өдөр одоо улсын хэмжээний төрийн албаны ёс зүйн зөвлөлүүдийн нэгдсэн семинарыг зохион байгуулсан. Энэ дээр одоо энэ тухай асуудал бол яригдсан.

Сүүлийн өдрүүдэд ч гэсэн өрнөж байгаа үйл явдал бол төрийн албаны бүх шатанд ёс зүй, сахилга хариуцлагын асуудлыг эрс дээшлүүлэхтэй холбоотой энэ асуудал бол үнэхээр хурцаар тавигдаж байгаа. Өмнө нь баталсан бүх одоо Үндсэн хуулийн нэмэлт, өөрчлөлтөөс өгсүүлээд бүх хөтөлбөрийн бодлогын баримт бичгүүдэд бол энэ асуудал зарчмын хувьд зүйл зүйл заалт…/минут дуусав/

**Г.Занданшатар:** Бямбацогт дарга асуултад хариулна.

**С.Бямбацогт:** Бат-Эрдэнэ гишүүн маш чухал асуудал хөндөж байгаа. Үнэхээр одоо чухал асуудал байсан гэдэг нь сая одоо өчигдөр, уржигдар болсон үйл явдлаас харагдаж байгаа. Төрийн албанд энэ Улсын Их Хурлаас авхуулаад, Засгийн газар гээд бүх шатандаа дээрээсээ авхуулаад дунд, доод бүх шатандаа энэ сахилга хариуцлага, ёс зүйн асуудлыг шийдэх ёстой. Бид нар хоёр мянга арван нэгэн онд ашиг сонирхлын хууль баталсан. Дараад нь шилэн дансны хууль баталсан. За мөн одоо бас улсын бүртгэлийн багц хуулийг баталж хөрөнгө орлого бүх одоо компани хувьцаа бүх юм нь ил тод байдаг болсон. Ингээд үндсэндээ асуудал бол цэгцэрч байгаа. Доошоогоо бүх шатандаа энэ хоёр зуун мянган төрийн албан хаагчийг сахилгатай байх, хариуцлагатай байх ёс зүйтэй байх, төрдөө өргөсөн тангарагтаа бас үнэнч байх, төрийн албан хаагч бол одоо ард түмний дарга биш. Төрийн албан хаагч бол яг ард түмэндээ үйлчилдэг үйлчлэгч байх энэ асуудлыг шийдэх ёстой.

Төрийн албаны хуулиар бол үндсэндээ төрийн албан хаагчдын одоо ажиллах нийгмийн баталгаа, ажлынх нь байрны баталгаа, ажлын байранд хадгалах, хамгаалах гээд олон үндсэндээ бол төрийн албан хаагчийн одоо эрх зүйн, нийгмийн баталгааг хамгаалах чиглэлээр бол олон өөрчлөлт хийгдсэн. Нөгөө талдаа бол хариуцлагын чиглэлээр бол дутагдалтай байгаад байгаа нь үнэн. Тийм учраас анхны хэлэлцүүлгийн явцад бас энэ Төрийн албан хаагчийн ёс зүй, сахилга хариуцлагын тухай хууль орхигдсон байна гэдэг асуудлыг бол гишүүд хөндөж ярьсан. Үүний дагуу Хууль зүйн байнгын хороонд эцсийн хэлэлцүүлгийн явцдаа гуравны хоёрын саналаар энэ хуулийн төслийг одоо хоёр мянга хорин нэгэн онд боловсруулж Улсын Их Хуралд өргөн мэдүүлэхийг Засгийн газарт даалгасан. Ийм заалт орж байгаа. Одоо Байнгын хороонд юу чуулган дээр санал хураалтаар хураагдана. Ийм байдлаар бид бас шийдэх ёстой гэдэг нь харагдаж байгаа.

Хоёр зуун мянган төрийн албан хаагчаас одоо тийм үү нэг одоо төрийн албан хаагчийн асуудлаас болж өнөөдөр бүхэл бүтэн Засгийн газар огцорч байгаа. Тэгвэл тэр шат шатандаа, тэр доороо ажиллаж байгаа төрийн албан хаагч нь ч ажлаа сэтгэлээсээ хариуцлагаа хийх ёстой. Хэрэв ажлаа сайн хийж чадахгүй бол тэр дээд шатных нь дарга нь хариуцлага хүлээлгэдэг байх бүхэл бүтэн Засгийн газар огцордог биш ийм одоо асуудлыг шийдэх бол зайлшгүй шаардлага үүсэж байгаа бол өнгөрсөн…/минут дуусав/

**Г.Занданшатар:** Эрхэм гишүүн Цэрэнпилийн Даваасүрэн цахимаар асууна.

**Ц.Даваасүрэн:** Баярлалаа та бүгдийнхээ энэ өдрийн амгаланг эрье. Би нэг зүйлийг протоколд үлдээе гэж ингэж бодоод байгаа юм. Энэ гарч байгаа одоо хууль тогтоомжийг боловсруулах үндсэн чиглэлээр хязгаарлалт хийж байгаа асуудал бол Улсын Их Хурлын гишүүний хууль санаачлах эрхэнд бол одоо хамаарахгүй гэж. Хоёрдугаар заалтаараа Ерөнхийлөгч Улсын Их Хурлын гишүүнд хамаарахгүй гээд байгааг бол би ингэж ойлгож байгаа. Бид бол заавал энэ үндсэн чиглэлд баригдахгүйгээр одоо хууль санаачилж болох юм байна гэж ингэж ойлгож байгаа. Тийм учраас энэ дээр бол нэг албан ёсны одоо хариулт авъя гэж ингэж бодож байна, протоколд тэмдэглэе гэж. Ер нь бол Үндсэн хуулиараа гурван хууль санаачлагч байгаа. Ерөнхийлөгч, Улсын Их Хурлын Гишүүн, Засгийн газар. Гэтэл өнөөдөр Засгийн газар яаралтай өргөх горимоор давуу эрх эдэлж байгаа. Ялангуяа ард түмний төлөөлөл болсон ард түмний яаралтай асуудлыг өргөн барих ёстой Улсын Их Хурлын гишүүдээс ингээд давуу эрх эдэлж байгаа нь бол Үндсэн хуулийн зөрчил юм.

Өнөөдөр Үндсэн хуулиар бол ард түмэн Улсын Их Хурлын гишүүдээрээ дамжуулж төр барина гээд ингээд төр, ард түмний мэдэлд байна гэчихсэн. Гэтэл иргэн хүнийг яаралтай асуудлыг яаралтай өргөн барих эрх нь тэр төлөөлөлд нь байхгүй. Энэ чинь Үндсэн хууль зөрчиж байгаа байхгүй юу. Засгийн газраар дамжуулж төр барина гэж байхгүй шүү дээ. Үндсэн хуульд. Төлөөллөөрөө дамжуулж төр барина гэж. Гэтэл яагаад иргэд олон нийтийн яаралтай асуудлыг Их Хурлын гишүүн яаралтай өргөн барьж болохгүй болчхов гэдэг асуудал бол Үндсэн хуулийн зөрчил юм. Тийм учраас энэ Үндсэн хуулийн зөрчлийн асуудлыг одоо бас бид ер нь арилгах ёстой. Тэр Засгийн газар яаралтай горимоор өргөж байгаа асуудлыг бид нар болиулах ёстой. Яагаад гэвэл хууль санаачлагчид тэгш эрхтэй байх ёстой. Тэр тусмаа ард түмний төлөөлөл болж байгаа улсууд бид нар ард түмний нэн яаралтай асуудлыг яаралтай горимоор хэлчихдэг байх ёстой. Тэдэнд тулгарч байгаа яаралтай асуудлуудыг тулгамдсан асуудлуудыг бид нар…/минут дуусав/

**Г.Занданшатар:** Даваасүрэн гишүүнд нэмэлт юмнууд өгье.

**Ц.Даваасүрэн:** Тийм учраас энэ Үндсэн хуулийн зөрчлийн асуудлыг бас ер нь манай Хууль зүйн байнгын хороо анхаараад. Ер нь одоо яг яаралтай горимоор хэлэлцэх асуудал бол харин ард түмний тулгамдсан төлөөллөөр дамжуулж хэлэлцүүлэх асуудал юм гэдгийг бодож үзээд энэ Үндсэн хуулийн зөрчилтэй, энэ яаралтай горим гэдэг асуудлыг бол ер нь ойрын хугацаанд зас залруулах ёстой. Тэгээд Улсын Их Хурлын гишүүн хууль санаачлах асуудал бол одоо ямар нэг хуулийн саад тотгор руу хязгаарлалтгүй явах ёстой. Тэгж байж төрийн алба тасралтгүй явна шүү дээ. Энэ төрийг чинь биднээр дамжуулж барьж байгаа байхгүй юу. Ард түмэн. Тэгтэл бидэнд ямар нэг хязгаарлалт, цаг хугацаа алдах тухай асуудал бол байж болохгүй. Би тэгж үзэж байна. Тийм учраас бол энэ Үндсэн хуулийн зөрчлийн асуудлыг бол шийдэх ёстой гэдгийг би хоёрт хэлэх гэсэн юм. Баярлалаа.

**Г.Занданшатар:** Сандагийн Бямбацогт дарга асуултад хариулна.

**С.Бямбацогт:** Даваасүрэн гишүүн бол бас яг харах анхаарах ёстой асуудлыг бас харсан байгаа юм. Тэр Хууль тогтоомжийн тухай хуульд бол хууль санаачлах эрхтэй далан найман субъект байгаа. Монгол Улсын Их Хурлын далан зургаан гишүүн, Ерөнхийлөгч, Засгийн газар. Энэ дундаас Засгийн газар нэн яаралтай горимоор асуудлыг одоо тийм үү, дараалал харгалзахгүй оруулж ирж хэлэлцүүлж болно гэсэн заалттай. Бусад субъектүүд нь бол заавал одоо дарааллаараа хэлэлцэх ёстой гэсэн энэ заалт бол Хууль тогтоомжийн тухай хуульд байгаа дэгийн тухай хуульд. Энийг харин бас одоо Үндсэн хууль зөрчсөн асуудал бас байж болзошгүй гэж ярьж байгаа бол бас хүлээж авах ёс цаашдаа бас харгалзан үзэж анхаарах ёстой гэж үзэж байгаа. Мөн үүнээс гадна Үндсэн хуульд бол хууль тогтоомжийн хууль санаачлах эрхийн хүрээ хязгаарыг бол зааж өгсөн. Энэний дагуу бол Улсын Их Хурлын тухай хуулийн гучин найм дээр бол Засгийн газар ийм хуулиудыг санаачилж болно. Их Хурал, Ерөнхийлөгч бол Их Хурлын гишүүний гишүүний хуулийг санаачилна гэж заасан. Энэ бол Үндсэн хуулийн хүрээнд хийгдсэн зохицуулалт.

Үүнээс гадна одоо орж ирж байгаа тогтоолд бол Засгийн газраас нийтдээ зуун дөчин есөн хууль санаачлахаар оруулж ирсэн. Бид нар зуун тавин нэг болгож нэмэгдүүлж байгаа. Энэ зуун тавин нэгэн хуулийг бол Засгийн газарт бол тодорхой үүрэг болгож санаачилж оруулж ир гэж байгаа. За энэ зуун тавин нэгэн хуулийг гишүүд бас санаачилж болно. Энд одоо тогтоолд орж байгаа зуун тавин нэгэн хуулийн гишүүд санаачлах эрх нь нээлттэй. Энэ дээр нэмээд өөр одоо Үндсэн хуульд заагдсан бүрэн эрхийнхээ хүрээнд Улсын Их Хурлын гишүүд тийм үү? Бусад ард түмний тулгамдсан, одоо нэг яаралтай шийдэх, одоо эдийн засаг, нийгмийн харилцааг зохицуулах хуулиудыг санаачлаад явах эрх нь бол нээлттэй байж байгаа. Өөрөөр хэлэх юм бол энэ зуун тавин нэг дээр нэмэх нь бусад хуулиудыг Их Хурлын гишүүд санаачлах эрх нь нээлттэй.

Засгийн газар бол энэ зуун тавин нэгэн хуульд илүү анхаарч, одоо төлөвлөгөөг графиктайгаар Улсын Их Хуралд оруулж ирж Үндсэн хуульд заасан хуулийн хэрэгжилтийг тийм үү хангах энэ үүргийнхээ хүрээнд Засгийн газрын мөрийн хөтөлбөрөө нийцүүлж, хуулиудыг бас эрх зүйн орчныг бүрдүүлэх чиглэлээр хуулиудаа оруулж ирэх нь бол энүүгээрээ Их Хурал, Их Хурлаас Засгийн газарт чиглэл өгч байгаа.

**Г.Занданшатар:** Эрхэм гишүүн Баагаагийн Баттөмөр асуулт асууна.

**Б.Баттөмөр:** Монгол Улсын хууль тогтоомжийг хоёр мянга хорин дөрвөн он хүртэл одоо хэрэгжүүлэх, шинэчилж найруулах энэ одоо ажлуудын төлөө орж ирж байна л даа. Хамгийн сүүлд хоёр мянга арван долоон онд Хууль тогтоомжийг боловсронгуй болгох энэ хууль бол батлагдсан. Энэ хууль тогтоомжийн тухай хуульдаа Хууль зүйн бас асуудал эрхэлсэн төрийн захиргааны төв байгууллага одоо санал санаачилгаа гаргаад бусад байгууллагуудаас саналыг нь аваад Засгийн газрын мөрийн хөтөлбөртэй уялдуулж энэ хуулийн төслийг оруулж ирэх ёстой юм. Тэгээд энэ түрүү нь асуугаад асуултад бас хариулт аваагүй хэд хэдэн асуудал байна л даа. Хоёр мянга хорин он хүртэл одоо үндсэн чиглэл, хоёр зуун нэг хуулийг одоо өөрчлөлт оруулахаас ерэн зургаад нь оруулсан байгаа юм. Тэгээд дөчин зургаан хувьд нь бол дөчин дөрвөн хувьд нь өөрчлөлт орсон. Тавин гурван хувьд нь өөрчлөлт ороогүй. Энэ төлөвлөлтийн алдаа юу, эсвэл одоо ямар учиртай юм бэ гэсэн нэг тийм асуудал байна.

Хоёрдугаарт нь одоо энэ ер нь одоо бид нарын боловсруулж байгаа, энэ үйлчилж байгаа хуульд нэлээн одоо хэрэгжилтэд одоо хяналт тавьдаг субъект одоо ямар юм байна вэ. Мэдээж одоо яах вэ салбарын яамнууд аж ахуйн газрууд өөр өөрийнхөө чиглэлээр хяналт тавьдаг л байх. Энийг нэгтгэж одоо болох, болохгүйг нь одоо хууль тогтоох байгууллагуудаа мэдээлж байдаг ийм юм байна уу, үгүй юу гэсэн ийм асуулт байна. Хоёр дахь асуудлыг нь санхүүгийн зах зээлийг хөгжүүлэх, ялангуяа одоо хөрөнгийн захыг хөгжүүлэх чиглэлээр энд бол асуудал маш муу тусгагдсан байна. Өнөөдөр одоо эдийн засгийн эрүүл бүтэц гээд ингээд аваад үзэх юм болбол нийт санхүүгийн зах зээлийн нэг тавиас жаран хувь нь банкин дээр, гучаас дөчин хувь нь бол хөрөнгийн зах дээр, үлдэж байгаа нэг таваас арван хувь нь бол даатгалын салбарт ханагдаад яваад байгаа. Тэгэхээр манайд бол одоо бүр эсрэгээрээ Монголын эдийн засгийн одоодоо ерэн гурваас, ерэн тав хувь орчим хувь нь зөвхөн банкин дээр тогтож байна. Хөрөнгийн зах хөгжөөгүй, даатгалын салбар нь хөгжөөгүй. 1 минутаа…/минут дуусав/

**Г.Занданшатар:** Баттөмөр гишүүн 1 минут.

**Б.Баттөмөр:** Даатгалын салбар нь одоо хөгжөөгүй. Тэгэхээр одоо энэ санхүүгийн зах зээлийн зөв бүтэц, зөв голдиролд оруулахын чиглэл чиглэлд энэ хоёр мянга хорин зургаан оныг хүртэл хууль тогтоомжийг боловсронгуй болгох энэ бодлогын хүрээнд одоо юу хийгдэв гээд. Дараагийн асуудал энэ хүнд үйлдвэрлэлийн асуудлаа хоёр мянга хорин гурван он гээд хойшлуулчихсан байгаа. Монгол улсад одоо энэ эдийн засгийн зөв бүтэц зөв одоо цаашдаа санхүүгийн зах зээл нь хөгжихдөө үйлдвэрийн бодлого бол маш чухал байгаа. Тэгэхээр энэ яагаад ингээд хойшлоод яваад байна гэсэн ийм бас нэг асуулт байна. Хамгийн сүүлчийн асуудал энэ хууль тогтоомжийг боловсронгуй болгох жагсаалтын наян зургаад нь шүгэл үлээгчийг хамгаалах тухай гээд. Би бол шүгэл үлээгч гэдэг мэдээлэгчид гэж одоо ойлгож байна л даа. Тэгэхэд энэ олон улсын хэлхээнүүд ингэж хэлдэг юм уу? Шүгэл үлээгч гээд яваад байх юм. Энэ дээр би түрүүчийн хэлэлцүүлгийн үеэр асуусан хариулт аваагүй. Энэ дээр одоо хариулт өгөөч. Ийм, ийм асуултуудад хариулт авъя.

**Г.Занданшатар:** Бямбацогт дарга асуултад хариулна.

**С.Бямбацогт:** Тэгэхээр Баттөмөр гишүүний бас саяын бид ингээд бодлого тодорхойлдог, тодорхойлсон бодлогоо төлөвлөдөг төлөвлөснөө зохион байгуулах, хэрэгжүүлэх тал дээр бас ингээд анхаарч ажилладаг уу гэдэг асуудал бол ерөөсөө Монголын төрд, Монголын нийгэмд, ерөөсөө нийтдээ хавтгайдаа байгаа асуудал. Сүүлийн гучин жилээс энэ бодлоготой ч юм шиг, бодлогогүй ч юм шиг, төлөвлөөд байгаа ч юм шиг, үгүй ч юм шиг, хэрэгжүүлж байгаа ч юм шиг, хэрэгжүүлэхгүй байгаа ч юм шиг. Түүнд нь ямар нэгэн байдлаар хяналт тавиад, үр дүнг нь тооцоод хариуцлага тооцох бол тооцдог үр дүнг нь одоо урамшуулах л урамшуулдаг. Ийм тогтолцоо байхгүй байгаад байсан. Тэгвэл үүнийг шийдэх гэж бид нар Үндсэн хуульдаа нэмэлт, өөрчлөлт оруулсан бодлоготой байна. Монголын төр бодлоготой байна, бодлогоо хэрэгжүүлэхийн тулд төлөвлөдөг байна. Энийг Их Хурал хийнэ. Энэ бодлогыг нь тодорхойлоод, төлөвлөөд өгчих юм бол үүнийгээ хэрэгжүүлж, зохион байгуулалт нь Засгийн газар хийнэ. Үүнийх нь хэрэгжилтэд Улсын Их Хуралд хяналт тавьдаг байна гэдгийг бол бид Үндсэн хууль болоод Хөгжлийн бодлого төлөвлөлтийн тухай хуулиараа маш тодорхой зохицуулж өгсөн.

Энэ ч хүрээндээ энэ хууль тогтоомжийг боловсронгуй болгох үндсэн чиглэл бол алсын хараа хоёр мянга тавь. Засгийн газрын үйл ажиллагааны хөтөлбөр, таван жилийн Монгол улсын хөгжүүлэх төлөвлөгөө, үүнд одоо хэрэгжүүлэх бодлогуудыг хэрэгжүүлэх эрх зүйн орчин бүрдүүлэх гэж байгаа. Энэ зуун тавин нэгэн хуулийг оруулж ирэхдээ хэрэгжилт нь Улсын Их Хурал хяналтаа тавьж ажилладаг байя гэсэн тогтоолд анх удаа заалт орж байгаа юм. Тогтоолын дөрөв дээр Монгол Улсын хууль тогтоомжийг хоёр мянга хорин дөрвөн он хүртэл боловсронгуй болгох үндсэн чиглэлийн биелэлтийг зохион байгуулж, хэрэгжилтийн тайланг жил бүрийн намрын чуулганы хугацаанд Улсын Их Хуралд хүргүүлэхийг Монгол Улсын Засгийн газарт даалгасугай. Энэ тогтоолын хэрэгжилтийн тайланг тухай бүр хэлэлцэж, хяналт тавьж ажиллахыг Монгол Улсын Их Хурлын Хууль зүйн байнгын хороонд даалгасугай гээд ингээд маш тодорхой заагаад өгчихсөн.

Өөрөөр хэлэх юм бол Их Хурал нь нэг бодлого тодорхойлоод өгчихдөг. Засгийн газар хийж байна уу, хийхгүй байна уу гэдэг нь юм хийж байгаа ч мэдэхгүй, хийхгүй ч мэдэхгүй байдаг. Эцэст нь хяналт тавих асуудал нь хаягдчихдаг байсан бол одоо ийм байдлаар цаашдаа төрийн бодлогыг тодорхойлоод зохион байгуулж хэрэгжих, хэрэгжүүлэх ажилд нь хяналт тавих их хурлын бас чиг үүрэг бол Улсын Их Хурлын хяналт шалгалтын тухай хуулиар ч бас нэмэгдэнэ. Ийм байдлаар явах бололцоотой. Хөрөнгийн зах зээлтэй холбоотой …/минут дуусав/

**Г.Занданшатар:** Бямбацогт гишүүн.

**С.Бямбацогт:** Хөрөнгийн зах зээлтэй холбоотойгоор тогтоолын төсөлд бас заалт орж ирж байгаа. Хөрөнгийн зах зээлийн тухай хууль, Хөрөнгөөр баталгаажсан үнэт цаасны тухай хууль. Ингээд ийм хуулиуд бас орж ирж байгаа. Өөрөөр хэлэх юм бол энэ хуулиуд орж ирснээрээ цаашдаа бид нар бас энэ хөрөнгийн зах зээлийг хөгжүүлэх бололцоо боломж бүрдэнэ гэж үзэж байгаа. Хоёр мянга хорин нэгэн онд оруулж ирэхийг Засгийн газарт бас даалгаж өгсөн байгаа гэдгээ бас хэлье. Мөн одоо шүгэл үлээгчийн тухай хууль бол бид бас Улсын Их Хурлын Хууль зүйн байнгын хороон дээр бас Хүний эрхийг хамгаалагчийн тухай хууль гээд явж байгаа. Үүнээс гадна бас Шүгэл үлээгчийн тухай хуулийг боловсруулах ажлыг бид нар бас тогтоолын төслийн наян зургаа дээр оруулж ирсэн. Энэ хууль бол Хууль зүй, дотоод хэргийн яам, Засгийн газрын хэрэг эрхэх газраас боловсруулах, Авлигатай тэмцэх газартай хамтарч боловсруулах ийм хууль байгаа. Төрийн эрх баригч болон одоо компаниудын үйл ажиллагааг шүүмжилсэн, мэдээлсэн, илчилсэн тохиолдолд…/минут дуусав/

**Г.Занданшатар:** Гишүүд асуулт асууж хариулт авч дууслаа. Зарчмын зөрүүтэй саналын томьёоллоор санал хураалт явуулна. Зарчмын зөрүүтэй нэг саналын томьёол байгаа. Хууль зүйн байнгын хороо дэмжсэн санал байна.

1.Төслийн хавсралтын “1.З.Монгол Улсын сайд, Засгийн газрын Хэрэг эрхлэх газрын даргын эрхлэх асуудлын хүрээнд” хэсэгт “Хууль тогтоомжийн төслийн нэр”- “Монгол Улсын Ерөнхийлөгчийн тухай”, “Улс төрийн намын тухай”, “Улс төрийн намын санхүүжилтийн тухай”, “Сонгуулийн төв байгууллагын тухай”, “Төрийн албаны ёс зүй, сахилга хариуцлагын тухай” гэж тус бүр, “Хууль санаачлагч”-“3асгийн газар”, “Хариуцан боловсруулах байгууллага”-“3асгийн газрын Хэрэг эрхлэх газар”, “Өргөн мэдүүлэх хугацаа”-“2021 он” гэж тус бүр, “Хууль тогтоомжийн төсөл боловсруулах үндэслэл, зохицуулах харилцааны товч утга” баганад “Монгол Улсын Үндсэн хуульд оруулсан нэмэлт, өөрчлөлтөд хууль тогтоомжийг нийцүүлэх, түүнтэй холбогдуулан авах арга хэмжээний тухай” Улсын Их Хурлын 2020 оны 02 дугаар тогтоолд туссан хууль тогтоомжийн зохицуулах харилцааны агуулгыг тохиолдол бүрд, “Сонгуулийн төв байгууллагатай холбоотой зарим зохицуулалтын давхардал, хийдлийг арилгах.” гэж, “Төрийн албаны үнэт зүйлийг тодорхойлж, төрийн албан хаагчийн баримтлах нийтлэг ёс зүйн хэм хэмжээ, албаны үүрэг болон ёс зүйн хэм хэмжээг зөрчсөн албан тушаалтан, албан хаагчид хүлээлгэх хариуцлагын төрөл, хэмжээг төрийн албаны ангилал бүрээр тодорхойлон зааж, хариуцлага хүлээлгэх үндэслэл, журмын талаар нарийвчилсан зохицуулалтыг тусгах.” гэж тус тус тохирох баганад, “1.10.Барилга, хот байгуулалтын сайдын эрхлэх асуудлын хүрээнд” хэсэгт “Хууль тогтоомжийн төслийн нэр”-“Хот, тосгоны эрх зүйн байдлын тухай”, “Хууль санаачлагч”-“3асгийн газар”, “Хариуцан боловсруулах байгууллага”-“Барилга хот байгуулалтын яам”, “Өргөн мэдүүлэх хугацаа”-“2021 он”, “Хууль тогтоомжийн төсөл боловсруулах үндэслэл, зохицуулах харилцааны товч утга”-“Хот, тосгоны эрх зүйн үндсийг тодорхой болгож, тэдгээрийн өөрийн удирдлага, өмчийн болон төсвийн зохицуулалтыг нарийвчлан тусгах.” гэж тус тус тохирох баганад шинээр нэмэх, төслийн хавсралтын “1.10.Барилга, хот байгуулалтын сайдын эрхлэх асуудлын хүрээнд” хэсгийн 103 дугаарт заасан “Хууль тогтоомжийн зохицуулах харилцаа, товч утга” баганын “2.84-т “Газрын нэгдсэн бодлого, тогтолцоог бүрдүүлж, газар ашиглах, эзэмших, өмчлөх эрх зүйн зохицуулалтыг боловсронгуй болгоно.” гэж, 5.2.4-т “Газрын харилцааны эрх зүйн зохицуулалтыг сайжруулж, газрыг эдийн засгийн эргэлтэд бодитой оруулах нөхцөлийг бүрдүүлнэ.” гэж тус тус заасныг” гэснийг “газрын харилцааны эрх зүйн орчныг боловсронгуй болгох зорилтыг” гэж өөрчлөн найруулах Санал гаргасан Хууль зүйн байнгын хороо.

Одоо санал хураалт явуулна, гишүүд төхөөрөмжийнхөө бүртгэлийг нягталж шалгана уу. Ингээд бүртгэл тестийн санал хураалт явуулъя. Тест, энэ хорин таван гишүүний бүртгэлд орж ирэхгүй байна шүү. Энийг нягтлаарай. Санал хураалт явуулна. Санал хураалт. Санал хураалтад тавин зургаан гишүүн оролцож, гучин долоон гишүүн дэмжиж жаран зургаа аравны нэг хувийн саналаар санал дэмжигдлээ. Зарчмын зөрүүтэй саналын томьёоллоор санал хурааж дууслаа. Монгол улсын хууль тогтоомжийг хоёр мянга хорин дөрвөн он хүртэл боловсронгуй болгох үндсэн чиглэл батлах тухай Улсын Их Хурлын тогтоолын төслийг баталъя гэсэн саналын томьёоллоор санал хураалт явуулъя. Санал хураалт тавин зургаан гишүүн оролцож, гучин долоон гишүүн дэмжиж жаран зургаа аравны нэг хувийн саналаар санал дэмжигдлээ. Тогтоолын төсөл батлагдлаа. Дараагийн асуудалд орно.

**Хоёр.Малчин, хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хуульд өөрчлөлт оруулах тухай хуулийн төслийг хэлэлцэх эсэх асуудлыг хэлэлцэнэ.**

Хууль санаачлагчийн илтгэлийг Улсын Их Хурлын гишүүн Ганзоригийн Тэмүүлэн танилцуулна.

**Г.Тэмүүлэн:** Улсын Их Хурлын дарга, эрхэм гишүүд ээ,

Улсын Их Хурлын чуулганы хоёр мянга арван долоон оны хоёрдугаар сарын хоёрны өдрийн хуралдаанаар Малчин, хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хуулийг батлан хоёр мянга арван есөн онд орсон нэмэлт, өөрчлөлтөөр уг хуулийг хоёр мянга хорин нэгэн оны нэгдүгээр сарын нэгний өдөр хүртэл дагаж мөрдөхөөр шийдвэрлэсэн. Нийгмийн даатгалын сангийн хоёр мянга хорин оны Төсвийн тухай хуульд өөрчлөлт оруулах тухай хуулиар дээрх хуулийн үйлчлэлд хорин найм аравны нэг мянган иргэн хамрагдах, тэтгэврийн даатгалын санд дөчин хоёр аравны хоёр тэрбум төгрөг төвлөрүүлэхээр уг сангаас найм аравны найман мянган малчин болон хувиараа хөдөлмөр ч эрхлэгч хамрагдаж уг тэтгэвэрт гучин долоо аравны гурван тэрбум төгрөг зарцуулахаар тодотгосон. Харин дэлхий дахинаа тархаад байгаа коронавирус халдварын цар тахалтай тэмцэх арга хэмжээг эрчимжүүлэх, урьдчилан сэргийлэх зорилгоор улсын хэмжээнд хөл хорио тогтоож, бүх нийтийн бэлэн байдлын зэрэгт шилжсэнтэй холбоотойгоор өнгөрсөн нэг жилийн хугацаанд малчин болон хувиараа хөдөлмөр эрхлэгчдийн бизнесийн үйл ажиллагаа доголдсон, орлого нь буурсан мөн төр захиргааны байгууллагууд хэвийн бус үйл ажиллагаа ажилласан зэрэгтэйгээр холбогдуулж нийгмийн даатгалын шимтгэлээ уг хугацаанд нөхөн төлөх боломжгүй болоод байна.

Нийгмийн даатгалын байгууллагын хоёр мянга хорин оны арван хоёрдугаар сарын мэдээгээр хамрагдвал зохих ёстой байсан иргэдийн гуч гаруйхан хувь нь буюу ес аравны хоёр мянган малчин болон хувиараа хөдөлмөр эрхлэгч хамрагдаж, арван долоо аравны долоон тэрбум төгрөгийг тэтгэврийн даатгалын шимтгэлийг нөхөн төлсөн байна. Эдгээр иргэдээс зургаа аравны таван мянган иргэн шинээр тэтгэвэр тогтоолгож тэтгэвэрт нийтдээ ес аравны найман тэрбум төгрөг зарцуулсан байна. Улмаар Улсын Их Хурлын хоёр мянга хорин оны арван хоёрдугаар сарын гуравны өдөр баталсан Коронавируст халдвар /ковид-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах талаар чиглэх өгөх тухай гучин долоодугаар тогтоолыг баталсан. Уг тогтоолын тавдугаар заалтад Малчин, хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хуулийн хэрэгжилтийн хугацааг хойшлуулах шийдвэр гарсан тул уг хуульд өөрчлөлт оруулах бодит шаардлага бий болоод байна.

Иймд малчин болон хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хуульд өөрчлөлт оруулах тухай хуулийн төслийг боловсруулан Улсын Их Хурлаар хэлэлцүүлж байна. Хэлэлцэн шийдвэрлэж өгөхийг та бүхнээс хүсье. Баярлалаа.

**Г.Занданшатар:** Төслийн талаарх Төсвийн байнгын хорооны санал, дүгнэлтийг Улсын Их Хурлын гишүүн, Төсвийн зарлагын хяналтын дэд хорооны дарга Бөхчулууны Пүрэвдорж танилцуулна. Индэрт урьж байна.

**Б.Пүрэвдорж:** Улсын Их Хурлын дарга эрхэм гишүүдээ,

Монгол Улсын Их Хурлын гишүүн Г.Тэмүүлэн нарын гурван гишүүн хоёр мянга хорин нэгэн оны нэгдүгээр сарын арван есний өдөр Улсын Их Хуралд өргөн мэдүүлсэн Малчин, хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хуульд өөрчлөлт оруулах тухай хуулийн төслийн хэлэлцэх эсэх асуудлыг Төсвийн байнгын хорооны хоёр мянга хорин нэгэн оны нэгдүгээр сарын хорины өдөр хуралдаанаар хэлэлцлээ. Энэ дүгнэлтийг эс өгүүлэн өөрийнхөө дүгнэлтийг хэлэхэд энэ хууль бол маш чанартай хуулиудыг одоо Монгол ардын нам өнгөрсөн хугацаанд баталсан. Арван долоон онд энэ хуулийг баталсан. Энэ хууль бол малчин, хуураа эрхлэгч нарын хувьд бол маш чухал хууль болж байгаа гэдгийг хэлье. Хууль санаачлагч дэлхий дахинд байгаа коронавирус халдварт цар тахалтай тэмцэх арга хэмжээг эрчимжүүлэх, урьдчилан сэргийлэх зорилгоор улсын хэмжээнд хөл хорио тогтоож, бүх нийтийн бэлэн байдлын зэрэгт шилжүүлсэнтэй холбоотой малчин, хувиараа хөдөлмөр эрхлэгчдийн бизнесийн үйл ажиллагаа доголдож орлого буурч, нийгмийн даатгалын шимтгэлээ нөхөн төлөх боломжгүй байгааг харгалзан Малчин, хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хуулийн наймдугаар зүйлийн наймын нэг дэх хэсгийн хоёр мянга хорин нэгэн оны нэгдүгээр сарын нэгний гэснийг хоёр мянга хорин хоёр оны нэгдүгээр сарын нэгнийг гэж өөрчлөхөөр хуулийн төсөл өргөн боловсруулжээ.

Байнгын хорооны хуралдаанаар төслийг хэлэлцэх үед Улсын Их Хурлын гишүүд асуулт асууж, хариулт авсан бөгөөд Улсын Их Хурлын гишүүдээс санал гаргах болно. Малчин, хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хуульд өөрчлөлт оруулах тухай хуулийн төслийг үзэл баримтлалын хүрээнд хэлэлцэхийг Байнгын хорооны хуралдаанд оролцсон гишүүдийн тавин долоо аравны нэг хувийн саналаар дэмжиж чуулганы нэгдсэн хуралдаанд хэлэлцүүлэх нь зүйтэй гэж үзсэн болно.

Улсын Их Хурлын эрхэм гишүүд ээ,

Малчин, хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хуульд өөрчлөлт оруулах тухай хуулийн төслийн хэлэлцэх эсэх талаарх Төсвийн байнгын хорооны санал, дүгнэлтийг хэлэлцэн шийдвэрлэж өгөхийг та бүхнээс хүсье. Баярлалаа.

**Г.Занданшатар:** Хууль санаачлагчийн илтгэл болон Байнгын хорооны санал, дүгнэлттэй холбогдуулан асуулт асуух Улсын Их Хурлын гишүүд байна уу? Пүрэвдорж гишүүнээр тасаллаа. Цахимаар таван гишүүнээр тасаллаа. Эрхэм гишүүн Лувсанцэрэнгийн Энх-Амгалан.

**Л.Энх-Амгалан:** Энэ хуулийг санаачилж яах вэ батлуулсан гишүүний хувьд энэ хуулийн хэрэгжилт бол их чухал. Тийм учраас бол уг нь хорин нэгэн оны улсын төсөв батлагдахад хамт өргөн барих Улсын Их Хурлын тогтоол дээр уг нь заалт байсан юм. Тэгээд тэрийг бас тохиролцоод энэ Төсвийн байнгын хороотой тохиролцоод энэ Улсын Их Хурлаас гарсан ковид цар тахлын эсрэг тэмцэж түр хорооны Улсын Их Хурлын тогтоолд бол энийг Засгийн газарт үүрэг болгосон байгаа. Тэгээд манай Тэмүүлэн гишүүн маань бас энийг ингээд санаачлаад бас Засгийн газраас Тэмүүлэн гишүүн Бямбацогт гишүүн одоо санаачлаад ингээд орж ирж байгаад бас талархаж байгаа. За яах вэ, энэ бол нэг хугацаа хойшлох асуудал бол нэгдүгээр асуудал. Нэгдүгээр асуудал.

Хоёрдугаар асуудал бол манай иргэдийн дунд яриад байгаа юм бол энэ шимтгэлийн хувь хэмжээний асуудал яриад байгаа байхгүй юу. Тэмүүлэн гишүүнээ шимтгэлийн хувь хэмжээ. Одоо тэгэхээр бид нар энэ хуулийг батлаад дараа нь хэрэгжүүлэхдээ яасан гэхээр одоо нэг ажилласан жилээ нөхөж авч тооцох тухай хууль шүү дээ. Энэ чинь нөгөө тасарсан жилээ худалдаж авах тухай л хууль байхгүй юу. Нөхөж худалдаж авах тухай. Тэгэхээр худалдаж авахыг ямар шимтгэлээр худалдаж авах вэ гэхээр одоо тухайн жилийн одоо хорин хорин оны хөдөлмөрийн хөлсний доод хэмжээний арван хувьтай тэнцэх гэсэн юм. Тэгэхээр үндсэндээ бол сард нэг дөчин хоёр мянган төгрөг, жилийн бол нэг жилийг худалдаж авахад бол таван зуун мянган төгрөг. Гурван жилийг худалдаж авахад бол нэг аравны таван сая, зургаан жилийг худалдаж авахад бол гурван сая төгрөгийн шимтгэл төлөх гээд байгаа байхгүй юу. Одоо бид нарын зохицуулалтаар. Тэгэхээр иргэд юу гэж байна вэ гэхээр би зөвхөн миний худалдаж авах энэ жилээ бол бид нар тухайн одоо тэр нөгөө нөхөж авах гэж байх тухай жилийнхээ хөдөлмөрийн хөлсний доод хэмжээгээр л авъя гэж байгаа юм. Одоо үндсэндээ бол жишээ татах юм бол хоёроос хоёр мянган оны хоёроос хоёр мянгаас хоёр мянга таван оны хооронд таван жилээ худалдаж авах юм бол тэрний хоорондох тухайн үед үйлчилж байсан хөдөлмөрийн хөлсний доод хэмжээтэй тэнцэх хэмжээний шимтгэлийг л бид нар төлөөд авчихмаар байна.

Энэ нь одоо хэн хэндээ шударга байна гэдэг нэг ийм асуудал яригдаад байгаа байхгүй юу. Тэгэхээр энэ хуулийг бид нар хэлэлцэхийг нь дэмжээд яг энэ хэлэлцүүлгийн үед бол зайлшгүйгээр энэ шимтгэлийн асуудлыг…/минут дуусав/

**Г.Занданшатар:** Энх-Амгалан гишүүн нэг минут.

**Л.Энх-Амгалан:** Энэ бол саяын миний ярьсан бол шимтгэлтэй холбоотой асуудал. Хоёр дахь асуудал бол энэ хамрах хүрээний асуудал байгаа юм. Одоо яг үндсэндээ бол Монгол улсад хувиараа сайн дурын даатгал төлж байгаа нэг дөч гаруй мянган иргэд байгаа юм. Энэ хуульд бол хамрагдах ёстой хорин найман мянган иргэдийн есөн мянга буюу гурван малчны нэг нь хамрагдаад байгаа гэсэн үг шүү дээ, тийм ээ. Тэгэхээр цаана нь хоёр малчин хамрагдаж чадахгүй байгаад байгаа юм. Тэгэхээр энэ хууль чинь өөрөө ганцхан малчин биш хувиараа хөдөлмөр эрхлэгчдийг хамруулах тухай хууль байхгүй юу. Энийг манай энэ иргэд их нэгдүгээрт сайн ойлгомоор байгаа. Хоёрдугаарт энэ хуулийг хэрэгжүүлэх гэж байгаа энэ нийгмийн даатгалын байцаагч нар маань иргэдэд ойлгуулмаар байгаа юм. Өнөөдөр Монгол улсад хувиараа нийгмийн даатгалын шимтгэл төлж байгаа зуун жаран мянган хүн байгаа. Энэ хүмүүст нээлттэй хууль байхгүй юу. Энэ хүмүүс нээлттэй хууль.

Тэгээд энийг нь ингээд зөвхөн малчдын хүрээнд хамруулах юм шиг ингээд хуулийг сурталчлаад их буруу ойлгуулаад байгаа юм. Хууль байгаа байхгүй юу. Одоо Монгол улс чинь хоёр зуун жараас хоёр зуун далан мянган малчин байна. Дахиад дээрээс нь хувиараа хөдөлмөр эрхэлж байгаа хоёр зуу гаруй мянган иргэд байгаа байхгүй юу. Тэгээд тэр иргэдэд хамаатай хууль юм байгаа юм шүү энэ. Тэр иргэд бас энэ эрхийг эдлэх ёстой хууль юм байгаа шүү.

**Г.Занданшатар:** Үг хэлчихлээ. Дараагийнх дээр нэг мөсөн харуулчихъя. Эрхэм гишүүн Төмөртогоогийн Энхтүвшин, цахимаар Энхтүвшин гишүүн Төмөртогоогийн Энхтүвшин гишүүн. Энхтүвшин гишүүн тэр дэлгэцэн дээр байгаад байна даа. Тэр байна шүү дээ, микрофон нээсэн үү. Энхтүвшин гишүүний холболт гацаад байна.

**Т.Энхтүвшин:** Байна уу?

**Г.Занданшатар:** Байна.

**Т.Энхтүвшин:** Энэ хуулийг дэмжиж байна. Энэ малчин хөдөлмөр эрхлэгчдийг тэтгэврийн даатгалын шимтгэлийг нөхөн төлөх энэ хуулийг бол дэмжиж байна. Цаг үеэ олсон хууль орж ирлээ гэж ингэж харж байна. Одоо энэ хуулийг хэрэгжүүлэхэд хамгийн гол асуудал нь бол энэ хувиараа хөдөлмөр эрхэлж байгаа иргэд, мөн малчин иргэдэд энэ хуулиа бас таниулах ажил хамгийн чухал байдаг. Ер нь төр түрүүн жилүүдэд ч гэсэн энэ хуулийг бас энэ малчдад бас таниулж чадаагүйгээс болоод энэ хуулийн хэрэгжилт бас нэлээн хангалтгүй түвшинд бас явж байсан. Тийм учраас энийг таниулах ажлыг одоо нийгмийн даатгал, бусад байгууллагууд бол энийг бол одоо нэлээн сайн түвшинд хийх юм бол энэ одоо тэтгэвэр энэ нийгмийн даатгалын шимтгэлээ нөхөн төлөх ийм малчид, иргэд одоо нэгдүгээрт их гарна. Асуух зүйл бол энэ гадаадад ирж байгаа иргэдийн асуудлыг энэ хуулийн хүрээнд оруулж одоо бас болох уу? Гадаадад ажиллаж байгаа иргэд маань энэ хуулийн хүрээнд энэ нөхөн төлөөд явах ийм бололцоо боломж байгаа юу гэдгийг бас асууя.

Хоёр дахь асуудал нь юу вэ гэхээр малчид маань нийгмийн даатгалынхаа шимтгэлийг төлөх гээд ирэхэд нөгөө хүн амын орлогын албан татвараа төлсөн байх ёстой гэсэн ийм шаардлага бас тавьж эхлэх нь байна. Хувиараа хөдөлмөр эрхэлж байгаа хүмүүс ч гэсэн очоод татвар төлсөн үү гэдэг ийм асуулт тавих нь. Энэ бол нэлээн хүндрэлтэй асуудал байгаа. Тийм учраас энэ хүн амын орлогын албан татварыг бас заавал төлж байж нийгмийн даатгалынхаа шимтгэлийг нөхөн төлдөг энэ зарчмыг одоо бас өөрчилж болохгүй юу? Нийгмийн даатгалынхаа шимтгэлийг л одоо төлөөд явбал яасан юм бэ? Давхар одоо заавал хүн амын орлогын албан татвар төлөх ёстой гэдэг байдлаар ингэж хандах юм бол иргэд маань бас төлж чадахгүй иргэд бас зөндөө бий.

Гурав дахь асуудал бол яах аргагүй энэ түрүүн Энх-Амгалан гишүүн бас хөндөж байсан. Малчдын асуудал бол энэ хөдөлмөрийн хөлсний арван хувиар төлөхөд бас хүндрэлтэй байгаад байгаа юм. Тийм учраас энэ нөхөн төлөх нийгмийн даатгалын шимтгэлийг бас багасгаж бас болохгүй юу? Энэ асуудал дээр бас нэг хариулт өгөөч гэж ийм гурван асуудлыг асууя.

**Г.Занданшатар:** Гурван асуулт асуулаа. Тэмүүллийн гишүүн асуултад хариулна. Хууль санаачлагч Ганзоригийн Тэмүүлэн гишүүн.

**Г.Тэмүүлэн:** Энхтүвшин гишүүний асуултад хариулъя. Тэгэхээр бас энэ хууль маань бол ерөнхийдөө өнгөрсөн энэ жил гаруй хугацаанд хэрэгжиж чадаагүй үндсэн гурван шалтгааны нэгийг бол та бас одоо өөрөө дурдлаа. Үнэхээр нэгдүгээр асуудал нь бол яах вэ цар тахлын нөлөө л байсан. За хоёрдугаар асуудал бол хууль хэрэгжих гол үндсэн боломж бололцоо бүрдээгүй шалтгаан маань бол бас энэ цар тахалтай холбогдуулж иргэдэд энэ хуулийн одоо үзэл санааг нь ойлгон таниулах, сурталчлах ажлыг бол манай төр захиргааны байгууллагуудаас бас сул хийсэн. Гурав дахь энэ асуудал маань одоо энэ нөхөн төлбөрийн хэмжээ, төлбөртэй холбоотой дарамтын асуудлууд бол байгаад байгаа юм. Тэгэхээр яах вэ ерөнхийдөө саяын тэр нөхөн төлбөр төлөх, тэр хувь хэмжээг багасгах гэдэг юм уу, арван хувийг бууруулах гэдэг юм уу энэ асуудал маань бол ерөнхийдөө бол бид нар бас энэ төр засгийн түвшинд, яг энэ нийгмийн даатгалын сангийнхан шинэчлэлийн хүрээнд бол бас том бодлогоор нь бол авч эргэж харах бол ёстой.

Өнөөдөр бид нар арван хувиар нь зөвхөн ингээд аваад явахад өнөөдөр нийгмийн даатгалын сан дээр бол бас хүндхэн ачаалал болбол үүрч байгаа. Хэрэв бид нар хувь хэмжээг бууруулах, тухайн жилийнх нь одоо хөдөлмөр хөлсний доод хэмжээгээр тооцох гээд өшөө бүр ингээд ачаалал өгөөд ирэх юм бол цаашдаа нийгмийн даатгал сан маань бол энийг дааж авч явах боломж бололцоо бол бүрдэхгүй болчхож байгаа юм. Тэгэхээр энийг бас тодорхой нийгмийн даатгалын байгууллагуудтай бид нар ярьж байгаад Засгийн газраас ойрын хугацаанд ерөнхийдөө нийгмийн даатгалын сангийнхаа шинэчлэлийн асуудлыг бол судалж оруулж ирье. Цогц байдлаар бол нийгмийн даатгалын бодлого дээрээ одоо том хэмжээний одоо шинэчлэлийг бол хийж, эргээд бол энэ дээр ачаалал бууруулах асуудлыг бол судалж үзье гэдэг энэ саналыг бол ярьж байгаа. Засгийн газраас мөн энэ ойрын хугацаанд ч гэсэн энэ асуудал дээрээ тодорхой саналыг бол оруулж ирнэ гэж бол бас харж байгаа.

Гадаадад ажиллаж хөдөлмөрлөж байгаа иргэд энд өнөөдрийн хуулиар бол хамрагдах боломж бололцоо бол байхгүй. Өнөөдөр бид бүхэн энэ юу хамрагдаж байна вэ гэхээр ерөнхийдөө хуулийнхаа үзэл шаардлага, үзэл баримтлалынхаа хүрээнд малчид дээр тавигдаж байгаа үндсэн одоо гол шалгуур шаардлага маань бол хэн хамрагдах вэ гэхээр ерөнхийдөө бол одоо малчид дээр зөвхөн тэр А дансны лавлагаа, тухайн тэр оршин суугаа одоо Засаг даргын тухайн тэр тодорхойлолтыг болбол гаргаж өгөх, хэрэв одоо хувиараа хөдөлмөр эрхлэгч, бизнес эрхлэгч байвал хүн амын одоо орлогын албан татварыг төлж байсан гэдэг юм уу тухайн тэр баримт татварын байгууллагаас бол тодорхойлсон баримтыг авах асуудал үүсгээд байгаа юм. Тэгэхээр энэ бол нэг талдаа одоо юу гэдэг юм төр засгаас бид нар нийгмийн даатгалын байгууллагаас тухайн тэр иргэн ажил хөдөлмөр эрхэлж байсан гэдгийг бол баталгаажуулах ийм л хоёр арга зам байгаад байгаа юм. Энэ хоёр одоо баримтыг бүрдүүлж байж л одоо бид нар тухайн тэр хөтөлбөрийг баталгаажуулах, эргээд бол тэтгэврээ тогтоолгох, нийгмийн даатгал сандаа хамрагдах боломж бололцоог бол бүрдүүлэх энэ бодлого одоо хэрэгжинэ гэж бол бас харж байгаа.

**Г.Занданшатар:** Эрхэм гишүүн Ширнэнбаньдын Адьшаа асуулт асууна.

**Ш.Адьшаа:**  Энэ хуулийн төслийг бол дэмжиж байгаа юм. Энэ цар тахлын энэ хүнд нөхцөлд хувиараа хөдөлмөр эрхлэгчдийг дэмжсэн тэр олон зуун мянган малчдыг дэмжсэн энэ асуудлыг Улсын Их Хурал дахь энэ олонх, цөөнхийн бүлгийн гишүүд санал нэгдэж ингэж оруулсан. Энэ асуудал бол бас дэвшил юм. Нөгөө талаар Монголчууд энэ асуудлыг ихээхэн дэмжиж байгаа гэж үзэж байгаа. Түүний дотор хувиараа хөдөлмөр эрхлэгчид бүр дэмжиж байгаа. Гэхдээ энэ Тэмүүлэн гишүүний тэр яриад байгаа гадаадад байгаа иргэдийг хамруулах асуудлыг бас авч үзэх нь зөв зөвтэй байх. Яагаад гэвэл өнөөдөр Монгол улсын хууль бол Монгол улсын бүх иргэнд үйлчлэх ийм зарчимтай. Гадаадад байгаа, тэр Солонгост байгаа иргэд, бусад улсуудад байгаа иргэд бол тэр ажил хийсэн хөдөлмөрийнхөө нийгмийн даатгалын шимтгэлтэй адилхан тийм шимтгэлийг бид төлж байсан ийм туршлагууд байгаа шүү дээ. Энд тулгуурлаж энийг бас анхаарч үзэхийг бас би санал хэлж байгаа юм.

Дээр нь ер нь өнөөдөр энэ Улсын Их Хурлаас баталж байгаа хууль тогтоомжуудыг иргэд олон түмэнд сурталчлах асуудал үнэхээр учир дутагдалтай байгаа. Энэнээс болж одоо энэ хуулиудын хэрэгжих хугацаан дээр асуудал гарч, тэгээд тэр хуульд хамрагдаагүйн улмаас дахин дахин санал хүсэлтүүд иргэдээс гарч энэ дээр үндэслэж хуулийнхаа өөрчлөлтүүдийг сонгох, дахиж боловсруулах олон одоо тийм бэрхшээлүүд учирч байгаа. Энэ дээр бол Улсын Их Хуралд түүнчлэн Засгийн газар, орон нутгийн төр…/минут дуусав/

**Г.Занданшатар:** Адьшаа гишүүн нэг минут.

**Ш.Адьшаа:** Орон нутгийн засаг захиргааны байгууллагууд, төрийн албан хаагчид энд бол энэ хуулийг сурталчлах, ер нь хууль сурталчлах энэ асуудлыг бол одоо Улсын Их Хурал бас нэг бодлогоо болгож таниулах, энэ сурталчлах ажил дээр бас анхаарлаа хандуулах ийм бас шаардлагатай байгаа шүү гэдгийг энд бас дашрамд анхааруулж хэлье. Энэ хуулийн үйлчлэлийг хоёр мянгаа хорин гурван он болгож, одоо сонгууль яасан юм бэ гэсэн ийм одоо бас саналыг би оруулж байна. Энийг бас цаашдаа хэлэлцүүлгийн явцад бас анхаарч үзэхийг та нөхдөөс хүсье.

**Г.Занданшатар:** Ямар горим? За Жавхлан гишүүн горимын санал хэлье.

**Б.Жавхлан:** Баярлалаа. Энэ хуулийн хувьд мэдээж нийгмийн хүлээлт байгаа. Тэгээд нэг нэг иймэрхүү зарчмын зөрүүтэй саналууд яваад байсан. Тэгээд энэнтэй холбогдуулж горимын санал гаргах гэж байна. За хоёр гишүүн маань ер нь ижил утгатай хууль өргөн барьсан. Дөрвөн гишүүн эхний хэлэлцүүлгийн дараа Улсын Их Хурлын дэгийн тухай хуулийнхаа хоёр хуулийн саналыг төслийг хамтатгаад явах боломжтой. Гэхдээ энэ дээр нэг ийм зүйл гарчихлаа. Хоёр мянга хорин нэгэн оны нэгдүгээр сарын хорины өдрийн Засгийн газрын хуралдааны дөрөвдүгээр тэмдэглэлд Малчин, хувиараа хөдөлмөр эрхлэгчдийн тэтгэврийн даатгалын шимтгэлийг нөхөн төлүүлэх тухай хуулийн төслийг хэлэлцээд Улсын Их Хуралд өргөн мэдүүлэхээр тогтов гээд. Засгийн газар энэ хуулийг өргөн мэдүүлэхээр ингээд тогтсон байна. Дээрээс нь мөн одоо нэр бүхий гишүүдийн маань өргөн барьсан Малчин, хувиараа хөдөлмөр эрхлэгчдийн нийгмийн даатгалыг нөхөн төлүүлэх энэ хууль нь өргөн барихдаа Засгийн газраас санал авах ёстой. Өнөөдрийн хэлэлцэх хүртэл бид Засгийн газраас санал авсан бичиг баримтын бүрэлдэхүүнийг хүлээлээ. Тэгээд ирээгүй байгаа учраас, дээрээс нь Засгийн газар мөн одоо саяын танилцуулснаар нэгэнт ингээд шийдсэн энэ хуулийг өргөн барихаар. Өөрсдийн хувилбараа бэлдсэн учраас Засгийн газрын өргөн барих хувилбарыг иртэл хэлэлцэх хүртэл энэ хуулийн төслийг хойшлуулна уу гэсэн горимын саналтай байна.

**Г.Занданшатар:** Тийм дэг байхгүй юу. Дэгээ унш. Энэ горимын санал ч биш байна. Хэлэлцэх асуудлаар. Буруу үг өгсөн байна. Одоо саяын асуултад хариулах уу? Хууль санаачлагч Бямбацогт гишүүн.

**С.Бямбацогт:** Тэр санаачилсан хуулиуд дээр Засгийн газраас санал авдаг, санал авахад Засгийн газар тусгайлан хугацаа хугацаанд бас хариу өгөх үүрэгтэй. За тэр хариу өгөөгүй бол хуулиудыг хэлэлцээд явдаг. Засгийн газар хэрэв бас адил ижил төстэй үзэл баримтлалтай хууль санаачилж байгаа бол хамтатгаад хэлэлцээд явах бололцоотой учраас ингээд хэлэлцүүлгээ цааш нь явуулах нь зүйтэй болов уу гэж бодож байгаа юм. Сая тэр ярьсан А данстай холбоотой хүндрэл учирч байна. Мөн одоо хүн амын орлогын албан татварын дэвтэр шаардаж байна гэдэг асуудал ярьж байгаа юм. Энэ бол шаардахаас өөр аргагүй юм. Тэр хүн үнэхээр малчин байсан уу, үгүй юу гэдгийг нотлох хэрэгтэй байгаа юм. Тэр хүн хувиараа хөдөлмөр эрхэлж байсан уу, эсвэл төрийн албанд болон хувийн компанид ажиллаж байсан уу гэдгийг нь нотлох хэрэгтэй байгаа юм. Тийм үүднээсээ төр тэрийг нь нотлох бичиг баримтыг шаардаж байгаа.

Гэтэл бас иргэн маань нөгөө талдаа үүргээ биелүүлмээр байгаа юм л даа. Энэ энэ бичиг баримтыг бүрдүүлээд үнэхээр би малчин байсан, үнэхээр хувиар хөдөлмөр эрхэлж байсан гэдгээ. Тэгэхгүй бол төрийн албан хаагч энийг чинь ашиглачих гээд. Өөр хувь бизнес эрхэлсэн хүн ашиглах гээд байгаа юм. Үндсэндээ энэ хуулиар чинь бол иргэд маань бүр арван жилд нийгмийн даатгалын шимтгэлээ төлөөгүй гэж бодъё. Тэгэх юм бол нэг таван сая орчим төгрөг төлчхөөд арван жилийн хугацаанд авна гэх юм бол хамгийн багадаа малчин одоо тавин настай тэтгэвэрт гараад жаран насална гэж бодох юм бол тавин сая төгрөгийн нийгмийн даатгалын шимтгэлийг нөхөж олж авах юм. Өөрөөр хэлэх юм бол төлснөөсөө тэр худалдаж авснаасаа илүү одоо хамгийн багадаа арваас, хамгийн багадаа арваас илүү дахин дахин илүү орлого олдог болох гээд байгаа байхгүй юу. Байнгын тогтмол тэтгэвэр авдаг болох гээд байгаа юм. Ийм учраас ийм одоо гэдэг юм үндсэндээ төр бол энэ малчин, хувиараа хөдөлмөр эрхэлж байгаа хүмүүсийг онцолж үзээд маш том хөнгөлөлт, давуу тал бий болгож өгч байгаа юм. Бизнес эрхэлж байгаа хүмүүс чинь нэг тавин хувийн ашигтай гэдэг юм уу, нэг дахин илүү гэж ярьдаг бол хамгийн багадаа арав, түүнээс цааш хорь гуч дахин илүү одоо орлогоо нэмэгдүүлж олох бололцоог бүрдүүлж өгч байгаа шүү дээ тэтгэвэр авч байгаад.

Энийг л одоо иргэд маань ойлгоод, бас нөгөө талдаа үүргээ биелүүлээсэй. Энэ талаас нь бас хараасай. Энэ тал дээр та бүгдийг бас ингэж анхаарч одоо иргэд маань бас ойлгож энэ боломжийг бас малчид маань хувиараа хөдөлмөр эрхэлж байгаа улсад маань ашиглаасай гэдгийг л бас дахин хэлье. Шимтгэлтэй холбоотой түрүүн Энх-Амгалан гишүүн асуусан бас. Энд…/минут дуусав/

**Г.Занданшатар:** Одоо эрхэм гишүүн Цэрэнпилийн Даваасүрэн.

**Ц.Даваасүрэн:** Баярлалаа. Энэ бол одоо маш чухал хууль. Бид чинь одоо хэдэн удаа хугацааг нь сунгаж байна даа, энэ чинь хэд хэдэн удаа сунгачих шиг боллоо. Тэгээд яагаад ингээд хорин наймхан хувьтай байгаад байна вэ гээд ингээд үзэхээр олон л шалтаг байгаа юм шиг байгаа юм. Тэгээд одоо бичиг цааснаас авхуулаад л гол нь бол одоо бичиг цаас, баримт бичиг гэхээсээ илүү орлого, санхүүгийн боломжтой нь бол одоо бас уялдаа байгаа юм. Тэр тусмаа яг ингээд ковидын ийм хүнд нөхцөлтэй үед бол бүр хүндэрчхэж байгаа юм. Тэгэхээр бол энэ шийдвэр бол цаг үеэ бас олсон шийдвэр л дээ. Харин хэлэлцүүлгийн явцад одоо бид нар бас тэр санхүүгийн боломжийг нь одоо яаж бүрдүүлэх вэ гэдэг талаас нь бас харж үзэх ийм шаардлага бол бий юм байна гэж бодож байгаа юм. Ер нь энэ хөдөөгийн иргэд, малчдын асуудлыг бол бид нар сайн харахгүй бол энэ малчин хөдөө аж ахуй гэдэг чинь манай улс орны тусгаар тогтнол оршин тогтнохын гол үндэс байгаад байгаа юм. Залуучууд цөөрч байна.

Одоо уулзалт хийхээр дандаа ахмад насны малчид цуглаж байна шүү дээ. Дөчин таваас дээш настай. Тийм учраас бас нэг хөшүүрэг залуу малчин тэнд байх нэг боломж. Хотыг одоо бас сийрэгжүүлэх хүн хотоос гадагш гаргах нэг асуудал бол тухайлах юм бол залуучуудыг мал аж ахуй дээр гарах юм бол нийгмийн даатгалын шимтгэлийн асуудлыг нь одоо тодорхой хугацаанд гурван жилээр ч юм уу ингээд төр хариуцдаг ийм хөшүүрэг бас байж болох юм байгаа юм. Тийм учраас ийм боломжийг бид бас ер нь судалж үзэх хэрэгтэй. Тэгээд ирэх юм бол хөдөөд одоо залуучууд очих залуу малчныг одоо тэнд оршин тогтнох амьдрах ийм нөхцөл бол бүрдэнэ. Тэгэхгүй ингээд цаашдаа бид нар ийм тодорхой арга хэмжээнүүдийг залуу малчдыг ингээд дэмжихгүй байгаад байх юм бол эд нар чинь одоо ингээд хот бараадаад л хот руу шигдээд л хотдоо овоороод л, хотдоо овоороод ирэх юм бол бид нар уусна. Бид нар өнөөдөр уусаагүй зуун хэдэн одоо зуу зуун жилээр амьдраад яваа чинь ерөөсөө бид нар тархай бутархай энэ мал аж ахуй эрхэлж байгаа бидний ахуй тэднээс өөр байгаа байхгүй юу. Энүүгээрээ бид нар өнөөдөр…/минут дуусав/

**Г.Занданшатар:** Тэмүүлэн гишүүн асуултад хариулъя.

**Г.Тэмүүлэн:** Даваасүрэн гишүүний саналыг бол бүрэн дэмжиж байна. Тэгээд бид нар бол энэ бас нийгмийн даатгалынхаа сангийн шинэчлэлтэй холбогдуулж нийгмийн даатгалынхаа бодлогын шинэчлэлтэй уялдуулж, ер нь энэ залуу малчдыг дэмжих, залуучуудыг дэмжих энэ хөшүүргийг бол бас хуулийн хүрээнд бол бий болгох зүйтэй гэж бол бас бид нар харж байгаа. Энэ хууль анх хоёр мянга арван долоон онд бол Улсын Их Хурлаар батлагдаж байсан. Манай Улсын Их Хурлын бол одоо малчид болоод цэвэр хувиараа бизнес эрхлэгчдэд зориулж гаргаж байсан маш том дэмжлэг бодлогын бол бас илрэл бол энэ гэж харж байгаа. Гэхдээ хуулийг хэрэгжүүлэх хугацааг өнгөрсөн одоо парламентын үед бол тодорхой хугацаагаар хойшлуулж ирсэн. Тэгээд арван есөн онд нэмэлт, өөрчлөлтийг оруулснаар зөвхөн хэрэгжих хугацаа бол анх удаагаа хэрэгжиж эхлэхдээ хорин оны нэг сарын нэгнээс хорин нэгэн оны нэг сарын нэгнээр бол ингээд хэрэгжиж эхлэх энэ бүтэн жилийн хугацааг бол гаргаж өгсөн. Гэсэн ч одоо өнгөрсөн жилийн энэ арван хоёр сарын хугацаанд дийлэнх бараг ес, арван сарынх нь хугацаанд бол бид нар энэ хорио цээрийн дэглэмтэй ковид гээд ерөнхий бол бас энэ бизнес үйл ажиллагаанууд тодорхой доголдох орлого нь буурах, малчдын хувьд бол малын гаралтай түүхий эд, бүтээгдэхүүний үнэ бол дийлэнх махнаас бусад одоо малын гаралтай түүхий бүтээгдэхүүний үнэ доод тал нь хориос гучин хувиар болбол доошоо байсан.

Үүнээсээ болж тухайн одоо тэр нийгмийн даатгалын шимтгэлээ төлөх боломж бүрдэл бол бас тааруухан байсан. Малчдын амьжиргаа орлого бол сулхан байсан. Үүнээс үүдэлтэйгээр бол үндсэн том шалтгаан маань бол үүнээс үүдэлтэйгээр өнөөдөр дөнгөж энэ хуулийн хэрэгжилт хориос гучин хувьтай байгаад байгаа юм. Нөгөө талдаа бас Энх-Амгалан гишүүний түрүүн хэлдэг шүүмжлэл бол үнэн. Бид нар энэ хуулийн хэрэгжилтийг хангуулах, иргэдэд ойлгон таниулах ажлыг өнгөрсөн бас энэ ковидтой энэ хугацаанд бол төдийлөн бас сайн хийж болгож чадаагүй. Одоо өнөөдөр бол энэ хуулийг бид нар нэг жилийн хугацаагаар хоёр мянга хорин хоёр оны нэг сарын нэгэн хүртэл сунгах энэ хуулийн төслийг бол оруулж ирж байгаа. Хэрэв энэ хууль батлагдах юм бол цаашид бид нар энэ нийгмийн даатгалын энэ төв байгууллага маань энэ орон нутгийн байгууллагуудтай хамтарч энийг бол нөхөн төлүүлэх ажлыг, одоо таниулан сурталчлах ажлыг…/минут дуусав/

**Г.Занданшатар:** Тэгээд ер нь Улсын Их Хурлын гишүүдээс Байнгын хороодын дарга нарын талаарх санал гомдол гарч байгаа. Улсын Их Хурлын гишүүдийн хууль санаачлах эрхэнд халдаж болохгүй байна гээд. Хоёрт Улсын Их Хурлын онцгой бүрэн эрхэд хууль санаачлах, хууль батлах бүрэн эрх хамаардаг. Хэн ч бол халдаж бол болно гээд. Тэгээд Улсын Их Хурлаас чиглэл өгөөд тэгээд тодорхой хугацаа нь өнгөрөөд одоо сар гаруй өнгөрчихсөн саналаа өгөөгүй. Тэгээд хэлэлцээд Байнгын хороогоор шийдвэр гарчхаад чуулганы хуралдаан дээр тийм горимын санал гарна гэж байдаггүй. Урд өдрийнх нь таван цагаас хэлэлцэх асуудлыг хойшлуулах, нэмэх, хасах тийм санал гарвал бол урд өдрийн таван цагаас өмнө тэрнийгээ албан бичгээр гарж өгч байж ийм горимын саналууд хэлэлцдэг. Одоо сүүлийн үед тийм санал байхгүй. Тэрийг заавал заавал сонсоно гэдэг чинь тухайн асуудлаар байр сууриа заавал илэрхийлнэ гэсэн үг болохоос биш, тэр нь заавал сонсохгүй бол тэгээд л хүлээгээд л Улсын Их Хурлын гишүүдийн хууль санаачлах, хууль батлах эрхэнд халдана гэсэн тийм ойлголт биш шүү. Энэ Улсын Их Хурлыг бас гишүүдийн эрхийг хүндэтгэж хардах хэрэгтэй. Одоо эрхэм гишүүн Содномын Чинзориг. Содномын Чинзориг гишүүн хууль санаачлагч байна. Та асуултад дараа нь хариулах хэлбэрээр ярьж болох юм байна. Цэвэгдоржийн Туваан гишүүн.

**Ц.Туваан:** Энэ хуулийн төслийг дэмжиж байгаа. Улсын Их Хурлын гишүүн Пүрэвдорж нарын одоо санаачилсан амьдралд одоо маш чухал хэрэгцээтэй ийм хууль. Аливаа улсын төр байгаа, улс гэж байгаа учраас энэ бол иргэдийнхээ ялангуяа хөдөлмөрийн чадвар нь багассан, ахмад настанд нь амьжиргааны одоо түвшинг нь дордуулахгүй, төрийн хангамжийг нь бас тодорхой хэмжээнд байлгах үүднээс энэ тэтгэврийн асуудалд нь онцгой анхаарч ингэж ханддаг байгаа. Тэгээд энэ тэр дундаа энэ малчид, хувиараа хөдөлмөр эрхлэгчид бол Монголын одоо эдийн засгийг нуруундаа үүрч явдаг ийм хүмүүс. Тэгээд энэ хүмүүс маань нэг хэсэг өөрийгөө гэр бүлээ мартан умартан, одоо амьдралынхаа төлөө, үр хүүхдийнхээ төлөө ингээд зүтгэж ажиллаж байгаад энэ нийгмийн даатгалын энэ харилцаанд орж чадахгүй үлдчихсэн юм. Маш бага хувьтай байсан. Энэ харин энэ хууль гараад хэрэгжсэнээр нэг хорь гаруй хувьтай болж байгаа юм шиг байна. Тэгэхээр зуун хувьтай харьцуулахад бол энэ маш бага хувь юм байгаа юм.

Тэгэхээр энд бид нар ялангуяа энэ хууль тогтоогч төрийн зүгээс иргэдийнхээ нийгмийн баталгааг хангах үүднээс энэ хугацааг сунгаж байгаа нь бол зөв. Энэ жил бол ковидтой жил. Бүр тэгээд байгаль цаг уур одоо бас хүйтэн өвөл болж байна. Нэлээд олон аймаг сумдуудад өвөлжилт, хаваржилт хүндрэх нь бол одоо тодорхой болчихсон байгаа энэ цаг үед хууль маань одоо хугацаа нь сунгагдлаа гэхэд эргээд тэр одоо мөнгөө төлөх ийм одоо асуудал нь хүндэрч байгаа. Өөрөөр хэлбэл малчид жилдээ хоёрхон удаа би одоо бөөн орлого олдог. Намар одоо мал мах одоо малаа нядалж, хавар бол ноолууран дээрээ нэг ийм орлого олдог. Бусад үед бол орлого бол их хомс байдаг. Тэр нь юу вэ гэхлээр сүүлийн үед бол түүхий эдийн үнэ гэж юм бараг байхгүй болсонтой адилхан болсон. Тэгэхээр нэг орлого…/минут дуусав/

**Г.Занданшатар:** Туваан гишүүн нэг минут.

**Ц.Туваан:** Орлого нь ингээд алга болчихсон учраас энэ мөнгийг төлж чадахгүй байгаа юм. Одоо яг ингээд харахаар арван жилээ нөхөн төлүүлье гэж үзэх юм бол нэг малчин хүн таван сая төгрөгийг нэг дор өгөх болж байгаа юм. Тэгэхээр энэ таван сая төгрөгийг нэг дор өгөх боломж бол байхгүй. Малчдад одоо бид нар малчин данс гэдэг зүйлийг Монголбанкан дээр нээлгээд, түүгээр нь энэ ноос, арьс ширний урамшууллыг нь олгодог ийм одоо данс байдаг. Энэ данснаас нь одоо төлүүлэх байдлаар энэ асуудлыг одоо судалж үзсэн үү гэж нэг асуулт асууя. Хоёрдугаарт энэ мөнгийг өөрөөр хэлбэл төлөх, энэ нөхөн төлөх энэ шимтгэлийн мөнгийг дор хаяж тавин хувиар бууруулах энэ одоо судалгааг хууль санаачлахдаа хийж үзсэн үү гэсэн ийм одоо хоёр асуулт байна. Малчдыг энэ хуулийг ямар ч тохиолдолд хувиараа хөдөлмөр эрхлэгчид ашиглаж хэрэглээсэй гэж бас…/минут дуусав/

**Г.Занданшатар:** Үг хэллээ дээ, тийм ээ. Тийм. Тэмүүлэн гишүүн асуултад хариулъя.

**Г.Тэмүүлэн:** Туваан гишүүд бас баярлалаа. Тэгэхээр бид нарын хувьд яах вэ энэ үнэхээр одоо энэ өнгөрсөн энэ жил гаруй хугацаанд дийлэнх хугацаанд нь бол бас энэ цар тахлын нөлөөллөөс болоод бизнесийн байгууллагуудын үйл ажиллагаа нь одоо доголдсон орлого нь буурсан, хил гааль хаагдсан, малын гаралтай түүхий эд, бүтээгдэхүүн дийлэнх нь бол хориос гучин хувийн уналттай бол байгаа. Үүнээс үүдээд мөн дээрээс нь энэ жилийн бас одоо зарим дийлэнх долоо, найман аймгууд бол зуд турхан өвөлжилтийн нөхцөл байдал бол бас хүндхэн байгаад байгаа. Үүнээс үүдэж малчдын амьжиргаа, орлого нэлээн муудсан. Бид нар ер нь одоо бас энэ ирэх хавар болоод ирэх зууны түвшинд ч гэсэн ер нь малын гаралтай түүхий эд бүтээгдэхүүн, мөн одоо энэ хил, гааль болоод бусад одоо энэ бизнесийн үйл ажиллагаа ямар түвшинд очихыг бол бас төсөөлөх өнөөдөр тааварлаж хэлэх нөхцөл боломж бололцоо бол байхгүй байгаад байгаа. Бид нар энэ хуулийг анх санаачлахдаа ерөнхийдөө малчдад ирэх энэ төлбөрийн дарамт ачааллыг нөхөн төлөх энэ шимтгэлийг бууруулах талаар бол бас Нийгмийн даатгалын ерөнхий газрын одоо удирдлагуудтай бол бас ярилцаж үзсэн.

Энэ дээр болж өгвөл тухайн жилийнх нь одоо мянга есөн зуун ерэн таваас хоёр мянга арван есөн оны оронд төлөөгүй байгаа тухайн малчин байна уу, хувиараа бизнес эрхлэгч байна уу эдгээр иргэдийг тухайн жилийнх нь 1995 оных нь 99 оных нь, 2005 оных нь ч гэдэг юм уу тухайн жилийн нийгмийн даатгалын шимтгэлийнх нь одоо хөдөлмөр хөлсний доод хэмжээ болох арван хувиар төлүүлье гэдэг саналыг бол тавьсан. Тэгэхээр энэ асуудлыг бол бид нар нийгмийн даатгалын сангийн одоо хүрээндээ энэ нийгэмд нийгмийн даатгалын бодлогынхоо шинэчлэлийг хийхгүйгээр энэ том цогц бодлогынхоо шинэчлэлийг оруулж ирэхгүйгээр бол бид нар ямар нэг байдлаар одоо өнөөдөр байдал энэ нийгмийн даатгалын сан дээр ачаалал өгөх юм бол бид нар тэтгэвэр тэтгэмж энэ цалингуудаа тавих гэдэг юм уу, энэ боломж бололцоо бол байхгүй. Энэ сан маань өөрөө хэвийн явах боломж бололцоо бол байхгүй байна. Тэгэхээр бид нар энэ хуулийг хэрэв үйлчлэх хугацааг нь үргэлжлүүлээд явж байх хугацаанд шинэчлэлийн энэ бодлогыг оруулж ирье. Тэр хугацаандаа том шинэчлэлийнхээ хүрээнд бол энэ асуудлыг хөндөж ярья гэдэг саналыг дэвшүүлсэн байгаад байгаа юм.

**Г.Занданшатар:** Энэ хуулийн, хуулийг хуулиар л хүчингүй болгодог юм. Хууль хүчингүй болоогүй, хуулийн үйлчлэл нь зогссон болохоос биш хуулийн хууль бол хүчин төгөлдөр байж байгаа. Тэгэхээр хугацаа сунгах асуудал үйлчлэлийг сунгаж байгаа ийм хууль өргөн барьсан. Саналыг хугацаанд нь өгөөгүй байж байгаад тэгээд гишүүдийн хууль санаачилж байхаар тэрний хойноос нь хууль өргөн барина гэдэг тийм, энэ бол ёс зүйгүй үйлдэл шүү дээ. Улсын Их Хурлаас тогтоол батлаад энэ яаралтай оруулж ирэх чиглэлийг Төсвийн байнгын хороо төсөв хэлэлцэж батлахдаа чиглэл өгсөн. Одоо хаврын чуулган завсарлах гэж байна, намрын чуулган завсарлах гэж байна. Тэгэхлээр энэ цаана нь маш олон мянган малчин, хувиараа хөдөлмөрлөгчийн эрх ашиг хохироод байгаа асуудал учраас Улсын Их Хурлын онцгой бүрэн эрхэд хадгалагдаж байгаа шүү дээ. Гадаад дотоод бодлогын ямар ч асуудлаар хууль санаачилж хэлэлцэх асуудал. Тэгэхэд Байнгын хороод гишүүд, гишүүдийн эрхийг, бие биеийнхээ эрхийг хязгаарлах юм ярьдаг ийм хандлага сүүлийн үед гаргаад байгаа юм. Зарим газрууд. Энийг бол ер нь сайтар анхаарч ажиллаж байх ёстой юм байна лээ. Одоо эрхэм гишүүн Цэдэндамбын Цэрэнпунцаг асуулт асууна.

**Ц.Цэрэнпунцаг:** Сонсогдож байна уу?

**Г.Занданшатар:** Сонсож байна.

**Ц.Цэрэнпунцаг:** Та бүхэндээ энэ өдрийн мэндийг хүргэе. Энэ бол хуулийг дэмжиж байна. Энэ одоо бас л оройтож байгаа шүү дээ, энэ чинь малчин энийг тэр орон нутгийн сонгуулиар явж байхад энэ асуудал их ярьж байсан. Энэ хуулийн талаар мэдээлэл их гэж байсан. Ер нь энэ хойшлуулах хэрэгтэй гэдэг нь малчдын санал, ялангуяа энэ өнөөгийн байдал одоо энэ малчид маань, ялангуяа энэ цар тахлын үед одоо энэ төр засгаас үзүүлж байгаа энэ их дэмжлэг туслалцаанд бол хамарч чадахгүй байгаа улсууд, манай малчид байгаа шүү дээ ер нь. Тэгэхээр бас энэ малчид, хувиараа хөдөлмөр эрхэлж байгаа энэ улсыг төр засгаас нь харж үзэж байгаа. Энэ хуулийн хэрэгжилтийг нь хойш нь сунгаж байгаа энэ өөрчлөлтийг бол даруйхан оруулаад энийг бол бид нар даруйхан батлах хэрэгтэй байгаа юм. Тийм учраас ер нь бол энэ дээр бас түрүүний, тэр Энх-Амгалан гишүүний ярьж байсан тэр одоо тэр санал дээр бол одоо тэр сурталчилгаа сайн хүргэж, энэ малчдадаа нь сурталчлахгүй бол энэ хуулиа бас зарим нь сайн, одоо ойлголт муутай. Мөнгөтэй бололцоотой, уг нь төлчихвөл төлчихөөр улсууд нь бас мэдээгүй л явж байсан ийм тохиолдлууд байгаад байгаа юм.

Тэгэхээр энэ сурталчилгаагаа сайн хийх хэрэгтэй байдаг. Мөн ялангуяа одоо энэ малчид, хувиараа хөдөлмөр эрхлэгч чигээрээ бас тусад нь ялгаад малчдаас нь онцгойлоод энэ одоо энэ дээр нь бас хөнгөлөлт үзүүлэх түрүүний Туваан гишүүн энэ тэрийн ярьж байгаа дээр энэ төлбөр дээр нь бас малчдадаа хандаж нэг хөнгөлөлт үзүүлэх, ийм заалт үзүүлэлт оруулж болохгүй болох боломж байдаггүй юм уу? Энэ Тэмүүлэн гишүүнээс асууя. Энэ дээр та бүхэн одоо ярилцсан зүйлийг нь ажлын хэсэг дээр ярилцсан зүйл байна уу? Баярлалаа.

**Г.Занданшатар:** Чинзориг сайд Содномын Чинзориг гишүүн ажлын хэсэг хариулъя. Дараа нь Бямбацогт гишүүн. Хууль санаачлагч Чинзориг гишүүн.

**С.Чинзориг:** Яах вэ өмнөх парламентын үед бид нар энэ малчин болоод хувиараа хөдөлмөр эрхлэгч нийгмийн даатгалын шимтгэл төлөлт нөхөлт бага хорьхон хувийн шимтгэл төлдөг учраас нийгмийн хамгааллын бодлого гадна байна гэж байгаад энэ хуулийг бол гаргасан юм. Өнгөрсөн жил бид наян найман мянга орчим иргэн нөхөн шимтгэл төлөлтөд хамрагдана гэсэн боловч хорьхон хувь нь буюу арван есөн мянган иргэн л хамрагдсан байна л даа. Энэ ковидтой холбоотойгоор орлого буурсантай холбоотой байх. Тийм учраас энэ хуулийн хэрэгжилт хугацааг нэг жилээр одоо сунгах хуулийн төсөл өргөн барьж байгаа юм. Засгийн, Их Хурлаас тогтоол гаргаад хувиараа хөдөлмөр эрхлэгч малчдын одоо бас эрэлт хэрэгцээ их байна. Энэ хуулийн одоо хэрэгжих хугацааг нь хойшлуулах шаардлагатай байна гээд, энэ хуулийн хугацааг хойшлуулахтай холбоотойгоор хуулийн төсөл боловсруулж онд нь багтааж оруулж ир гэсэн үүрэг Засгийн газарт чиглэл өгсөн. Тэгээд Засгийн газраас ондоо багтаж хуулийн төсөл орж ирээгүй учраас гишүүд энэ хуулийн төслийг бол өргөн барьсан. Тэгээд нэг л хэрэгжих одоо хугацааг нь л одоо сунгаж байгаа учраас бол гишүүд дэмжээд явчихвал одоо сайн байна гэсэн бодолтой байна.

Хоёр дахь асуудал нь тэр Энх-Амгалан гишүүний яриад байгаа хөдөлмөрийн хөлсний доод хэмжээ нь хорин мянган төгрөгөө төлж байгаа нь өндөр байна. Үүнийг нь одоо өөрчлөх хэрэгтэй гэж яриад байгаа. Энийг бол одоо бол өөрчлөх боломжгүй. Энэ хууль чинь өнгөрсөн бүтэн жил хэрэгжээд нийтдээ арван есөн мянган иргэд нийгмийн даатгалын шимтгэлийн дөрвөн зуун хорин мянган төрөөсөө төлчихсөн байхгүй юу. Тэгэхээр одоо хорин нэгэн онд энэ хэмжээг нь өөрчилчихлөө төр иргэдэд ийм тэгш бус, одоо хандаж хандсан ийм одоо асуудал үүсэж байна. Тийм учраас дөрвөн зуун хорин мянган төгрөгөөсөө арван хувиар нь төлөө л одоо явах нь зүйтэй. Туваан гишүүний асуугаад байгаа тэр нэг удаа жилдээ бол энэ нийгмийн даатгалын шимтгэлийнхээ нөхөн төлөлтийг бол төлнө. Гэхдээ нэг удаа заавал бөөнөөр нь төлж өгөхгүй байгаа шүү дээ. Малчид бол хавар, намар, ноос бэлтгэл, махны үед жоохон мөнгөтэй болдог. Тийм учраас хэзээ мөнгөтэй болж байгаа үедээ нийгмийн даатгалынхаа байцаагчдаа гэрээгээ хийгээд л гурван жил бол таван жил төлөөд тэдэн төгрөг байна, тэрийгээ сараар нь улирлаар нь, хагаст нь бүтэн жилээр нь мөнгөтэй үедээ одоо графикаа хийгээд, гэрээгээ байгуулаад төлөх боломж нь бол нээлттэй байгаа юм. Заавал нэг удаа бөөнөөр нь төлөхгүй байгаа юм. Нэг жилийнхээ хугацаандаа багтаагаад л тэр одоо сардаа улиралдаа хагас жилд нь багтаагаад төлөө гэсэн энэ одоо эрх нь бас нээлттэй юм гэдгийг бол зүйлийг хэлье. Тэгээд яах вэ Засгийн газартаа хуулийн төсөл орж ирж, орж ирвэл анхны хэлэлцүүлгийг нь одоо хийхдээ хамтатгаад явах юм уу. Үгүй бол зөвхөн энэ хуулийн хугацааг нь л одоо сунгаж байгаа учраас дангаар энэ хуулиа батлаад одоо хэрэгжилтийг нь хангаад явсан чинь одоо болохгүй зүйлгүй гэсэн ийм санал байгаа. Ингээд гишүүдийг одоо бас дэмжиж өгөө өгөхийг бол хүсэж байна. Баярлалаа.

**Г.Занданшатар:** Одоо эрхэм гишүүн Салдангийн Одонтуяа асуулт асууна.

**С.Одонтуяа:** Тэгэхээр энэ хуулийг бол дэмжиж байгаа. Одоо яг хэлэлцэж байгаа хууль нь Тэмүүлэн тэргүүтэй гишүүдийн санаачилсан хууль юм байна. Энэний дараа Пүрэвдорж гишүүний санаачилсан хууль явах юм байна. Тэгээд хэлэлцэх эсэхээ дэмжсэний дараагаар энэ хуулиудыг хамтатгаад хэлэлцэх нь гэж ойлгосон. Тэгэхээр миний асуулт, дараа нь бас Пүрэвдорж гишүүн сонсож байгаад өөрийнх дээр яг энэ асуултыг хариулаад өгөөрэй. Нэгдүгээрт надаас сая одоо яг манай дүүргийн иргэн ирсэн. Би нэг тодорхой дөрвөн асуултыг л асууя. Нэгдүгээрт тэтгэвэр тогтоолгосон хүн энэ хуульд одоо нөхөн тооцоход хамрагдаж болох уу гэж байна. Одоо тэтгэврээ тогтоолгочихсон, тэгээд баримт материалаа бүрдүүлээд шаардлага хангавал энэ хуульд хамрагдаж болох уу гэж асууж байгаа. Хоёрдугаар асуудал. Яг өнөөдөр бүр ингээд тэтгэврийнхээ материалыг өгөх гээд зогсож байна, та энийг асууж өгөөч гэж байна. Жаран хоёр настай, өмнө нь ерөөсөө тэтгэврээ тогтоолгож байгаа. Тэгээд одоо яг өгөх гэхээрээ энэ хууль хэлэлцэхээр өгөх үү, үгүй юу гэдгээ шийдэж чадахгүй. Хууль дээр бол жаран нас хүртэл гээд заачихсан болохоор энэ хүн надад хамрагдахгүй юм бол би эртхэн өгч байх уу гэсэн ийм асуудал байгаа.

Гурав дахь асуудал бол энэ дөрвөн хүүхэдтэй ээжүүд нэг дээр үед нэлээн эрт нөгөө тэтгэвэрт нь гаргаад цалин нь их бага тогтоолгосон гээд би арван хоёроос арван зургаан онд бас нэг шүүхэд хандаж байсан зүйлүүд байсан юм. Тэгээд энэ ээжүүд бас энэ хуульд одоо хамрагдаж болох уу гэж асууж байна. Хамгийн сүүлчийн асуулт нь бол хувиараа хөдөлмөр эрхлэгч гэж байгаа. Тэгэхээр нэг гишүүнтэй хувийн компанид одоо ажиллаж байсан хүн ч юм уу, ер нь ийм хувийн хэвшлийн аж ахуйн нэгжид тийм үү, ажиллаж байсан ийм хүмүүс энд хамрагдаж болох уу гэсэн. Яг ийм дөрвөн тодорхой асуултад хариулж өгөхгүй юу.

**Г.Занданшатар:** Тэмүүлэн гишүүн асуултад хариулна.

**Г.Тэмүүлэн:** Одонтуяа гишүүнд бас баярлалаа. Тэгээд энэ яг тодорхой бас нэг дөрвөн асуултыг бол асуулаа. Тэгэхээр ерөөсөө энэ малчин болон хувиараа бизнес эрхлэгчид тэтгэврийн даатгалын шимтгэлийг нөхөн тооцох тухай энэ хуульд маань одоо хэн хамрагдах вэ гэдэг асуудал байгаа. Тэгэхээр ерөөсөө хэн хамрагдах вэ гэхээр нийгмийн даатгалын сангаас олгох одоо энэ өндөр настны тэтгэвэр, нийгмийн халамжийн тэтгэвэр одоо цэргийн алба хаасны тэтгэвэр тогтоолгоогүй гэж байгаа юм. Тэтгэвэр тогтоолгоогүй. Тэгэхээр энэ бол нэгдүгээрт бол огт өмнө нь бол тэтгэвэр тогтоолгож байгаагүй хүн бол одоо тогтоолгож болно. Хоёрт бол ямар насны хүмүүс энд хамрагдах вэ гэхээр энэ бол арван таваас жаран насны, одоо жаран нэгэн нас хүртэлх гэж байгаа. Тэгэхээр энэ иргэд бол бүрэн хамрагдах насны хувьд бол одоо хязгаарлалт нь бол ингэж байх нь гэдэг байгаа.

Гуравдугаарт ерөнхийдөө бид нар энэ малчин болон одоо хувиараа хөдөлмөр эрхлэгч иргэний одоо мянга есөн зуун ерэн таваас хоёр мянга арван есөн онд малчнаар ажилласан буюу А данстай байсан хугацаа гэж байгаа. А данстай байсан хугацаа энэ хугацаанд, эсвэл одоо юу гэдэг юу тухайн тэр оршин сууж байгаа сум дүүргийнх нь засаг даргын тодорхойлолт дор байж байгаа. Сум дүүргийн тухайн тэр малчин бол. Тэгээд хувиараа хөдөлмөр эрхэлж байсан буюу татвар төлсөн хугацаа нь төлөгдөөгүй тэтгэврийн даатгалын шимтгэлийг бол нэг удаа нөхөн төлүүлнэ гэдэг. Ер нь хувиараа хөдөлмөр эрхлэгч юу юм бэ гэдэг асуудал бас хууль дээр бол бүрэн тусгаж өгсөн. Тэгэхээр хувиараа хөдөлмөр эрхлэгч гэдэг нь бол дангаараа болон бусадтай хамтран аж ахуй эрхэлж, татварын албанд бүртгүүлэн бизнесийнхээ үйл ажиллагаанд нөлөөлөх шийдвэрээ хараат бусаар бие даан гаргадаг эрхээ ингээд заагаад өгчихсөн байгаад байгаа юм. Тэгэхээр ерөөсөө энэ хуулийн энэ заалтад хамрагдаж байгаа иргэд бол болно л гэж ойлгож болно. Баярлалаа. Дөрвөн хүүхэдтэй бол яг саяынхаа бас энэ хуулийн одоо насных нь хязгаарт багтаж байгаа бол болно. За мөн дээрээс нь одоо юу гэдэг юм өмнө нь тэтгэвэр тогтоолгож байгаагүй бол бас болно. Тэгэхээр энэ хүрээнд бол дөрвөн хүүхэдтэй байсан ч хамаагүй одоо энд бол хамрагдаад яваад болно л гэдэг.

**Г.Занданшатар:** Сайнхүүгийн Ганбаатар гишүүн.

**С.Ганбаатар:** Энэ нийгмийн хамгааллын тухай энэ хуулийг бол дэмжиж байгаа. Тэгээд хамгийн гол нь хууль гаргаад тэгээд тэр нь хөл ургаад өөрөө хэрэгжүүлээд явчихна гэж бодож болохгүй. Хэрэгжилт дээр нь бид хяналт тавьж, сургалт сурталчилгаа дээрээ онцгой анхаарах ёстой. Тэгэхээр энэ өмнөх гарсан хууль хэрэгжээгүй тал дээр тодорхой дүгнэлт гаргаад яг яагаад хэрэгжээгүй юм бэ? Юун дээр бид алдсан байна вэ, хэрэгжүүлэх тэр журам нь яг гарсан уу гэдэг дүгнэлт гарсан уу? Гол гол гурван шалтгаан нь юу вэ гэдгийг нэгдүгээрт асуумаар байна. Хоёрдугаарт энэ Төсвийн тухай хууль биш шүү. Энэ нийгмийн даатгалын шимтгэл, татварын тухай ерөөсөө биш. Тэгэхлээр энэ нийгмийн даатгалын шимтгэлийг төлдөг хөдөлмөр эрхэлж байгаа хүмүүс болон бизнес эрхлэгчдийн төлөөллийн байгууллагуудтай нь ярилцсан уу? Тэд нарын оролцоог хангамаар байна. Өөрөөр хэлбэл нийгмийн түншлэгч, бэлчээр ашиглагчдын холбоо гэж байгаа. Үйлдвэрчин гэж байгаа. Ажил олгогч эздийн холбоо гэж байгаа. Худалдаа аж үйлдвэрийн танхим гэж байгаа. Энэ байгууллагууд сурталчилж хэрэгжүүлэх шатандаа үүрэг хариуцлага үүрэх ёстой байдаг.

Яагаад гэвэл нийгмийн түншлэгч байгууллага учраас. Энэ тал дээр нь хуульдаа хэрэгжүүлэх шатандаа журамдаа ямар заалтууд орсон бэ? Гуравдугаар миний асуулт. Ер нь бол төв суурин газрын иргэдэд бас ч гэж энэ коронагийн үед бас эрвийх дэрвийхээрээ зүтгэж байгаа. Яг малчид, хувиараа хэлэх аж ахуй улсууд бас хохирч байгаа. Энэ сайн хууль. Гэхдээ цаг хугацаандаа төлөөд байсан малчин цаг хугацаандаа төлөөд байсан хувиараа хөдөлмөр эрхлэгч нарын бас нэг урам байна шүү дээ. Тэд чинь нэг биелэгтэй мөнгөтэй тулдаа бол төлөөд байсан юм биш. Тэднийг яаж урамшуулах вэ? Одоо энэ төлөөгүй улсуудыг дандаа л ийм өршөөл үзүүлээд байна гэж байхгүй шүү дээ. Хуульдаа яаж энийг хөхүүлж бас урамшуулж байгаа вэ? Өөрөөр хэлбэл илүү хариуцлагатай байлгах тал дээр нь яаж хөшүүрэгдэж байгаа вэ гэсэн ийм гурван асуултыг би одоо энэ Пүрэвдорж гишүүн, Тэмүүлэн гишүүн маш чухал хуулийг санаачилж байгаа. Энийг одоо…/минут дуусав/

**Г.Занданшатар:** Бямбацогт гишүүн асуултад. Сандагийн Бямбацогт гишүүн хариулна.

**С.Бямбацогт:** Тэмүүлэн гишүүн бас нэмээд хариулчхаарай. Ер нь бол зүгээр бид бас нэг хууль баталдаг, хууль санаачилдаг. Тэгээд хэрэгжүүлэх ажлыг Засгийн газар зохион байгуулдаг. Засгийн газар маань хангалттай сайн зохион байгуулж чаддаггүй. Тэрэн дээр нь бид нар одоо хяналт тавиад шахаж шаарддаггүй. Одоо бидний өнөөдрийн байж байгаа яг бодит одоо байдал ийм байдалтай байгаад байгаа юм. Тийм болохоор бид нар хууль санаачлаад батлуулсан бол түүнийгээ хэрэгжүүлэх ажлыг нь Засгийн газрыг шахаж шаардаад, сайн хэрэгжүүлж, үр дүнг нь ард түмний амьдралд өгөх тал дээр илүү бас цаашдаа анхаарч ажиллах ёстой байгаад байгаа юм. Энэ хууль уул нь бол хоёр мянга арван долоон онд батлагдсан хууль. Арван долоон онд. Арван долоон онд батлагдаад, тэгээд арван есөн оноос үйлчилж эхэлсэн. Гэтэл энэ хугацаанд маань үндсэндээ хуулийг сурталчлах, хэрэгжүүлэх, зохион байгуулах, энэ тал дээр бид нар Их Хурал ч тэр Засгийн газар тэр сул талтай ажилласан. Ард иргэд маань, одоо малчид, хувиараа хөдөлмөр эрхэлж байгаа улсууд маань ч гэсэн тийм үү энэ ийм боломж бидэнд бий болгож өглөө шүү, дандаа байдаг боломж биш юм шүү гэдгийг ойлгож, тэр жижигхэн, одоо үүлэн чөлөөний нар шиг гарсан боломжоо ашиглах тал дээр их сул анхаарсан.

Тэгэхээр цааш цаашдаа бол бид нар одоо бол ийм байдлаар энэ хуулийг хэрэгжүүлэх, үр өгөөжийг нь ард иргэддээ хүртээх тал дээр бид ч хариуцлагатай, нөгөө одоо иргэд маань ч бас хариуцлагаа баймаар байгаа юм. Тэгэхээр одоо энэ хуулийн үйлчлэлийг одоо юу гэдэг юм, хорин нэгэн он хүртэл сунгая эсхүл одоо төлж байгаа тэр нийгмийн даатгалын шимтгэл төлж байгаа мөнгийг нь одоо багасгая гэдэг байдлаар бид нар тийм үү хойш нь тавих биш одоо харин яаж тийм үү энэ бий болгож өгсөн бусдаас илүү давуу боломж бий болгож өгсөн. Энэ боломжийг ашиглаасай гэдэг тал дээр илүү хуулиа сурталчилж өгч байж энэ богино хугацааны хууль маань хэрэгжүүл өгөөж өгмөөр байгаа юм. Тэгэхгүй одоо 1997 онд газрын хууль баталсан газар өмчлөх иргэдэд. Тэгээд ерэн долоон оноос хойш өнөөдөр гучин жил болж байхад үндсэндээ ингээд л газраа өмчилдөггүй иргэд боломж нь. Тэгээд л бид нар сунгаад л явж байдаг, яг үүнтэй адилхан хууль болчих вий. Гэтэл нөгөө талдаа нийгмийн даатгалын сан чинь өөрөө бас алдагдалтай болж байгаа. Нийгмийн даатгалын сан чинь одоо иймэрхүү хөнгөлөлт чөлөөлөлтүүдийг тийм даахгүй болох эрсдэл үүсэж байгаа.

Энэ цаг үед бид нар бол илүү одоо хуулиа богино хугацаанд үр дүнтэй хэрэгжүүлэх талдаа санаачилгатай ажиллах, ард иргэд маань ч гэсэн бас үнийг ойлгож бас хүндэтгэлтэй хандах хэрэгтэй байх. Тэгэхгүй одоо хооронд нь барьцуулаад л урьд нь бага өгч байсан бол одоо их өгье тийм үү? Урьд нь өгөөгүй бол одоо нэмж өгье гэдэг байдлаар яваад байх юм бол…/минут дуусав/

**Г.Занданшатар:** Чинзориг гишүүн цахимаар асуултад хариулна. Энэ асуудлаар бас Нийгмийн бодлогын байнгын хороо энэ тэр яриад өмнө нь бол төсвөөр биш нийгмийн бодлогоор л явсан юм байна гэж байсан.

**С.Чинзориг:** Энэ хуулийг анх одоо батлахдаа Занданшатар даргаа, Нийгмийн бодлогын байнгын хороогоор л хэлэлцээд л явсан шүү дээ. Тэгээд яагаад сая Төсвийн байнгын хороогоор одоо хэлэлцчихсэн юм л даа. Би бол Нийгмийн бодлогын байнгын хороо л хэлэлцэх ёстой л гэсэн ийм бодолтой л байгаа юм. Тэгээд анхны хэлэлцүүлгийг нь Нийгмийн бодлогын байнгын хороо хийх юм уу, Төсвийн байнгын хороо хийх юм уу, бас ийм асуудал үүсчхээд л байх юм. Зарим нэг гишүүдийн асуултад хариулах тэр Одонтуяа гишүүний асуугаад байгаа хувийн хэвшил, аж ахуй нэгж байгууллагуудад ажиллаж байгаа ажилтан бол нийгмийн даатгалын шимтгэлээ нөхөн төлөхгүй л дээ. Тэр чинь бол нөгөө хөдөлмөрийн гэрээгээр одоо ажиллаж байгаа заавал одоо даатгалд одоо хамрагдах ёстой. Тийм учраас бол энэ одоо хуулийн дагуу бол нөхөн төлөгдөхгүй. Тэр ээжүүдтэй холбоотой эрт тэтгэвэртээ гарсан ээжүүдийн тэтгэврийн асуудлыг чинь өнгөрсөн жил Засгийн газар бас одоо тухайн үеийн төр засгийн бодлогын шийдвэрээр одоо бас эрх ашиг нь хөндөгдөж байсан, хохирч байсан, одоо иргэд гэж үзээд суурь тэтгэврийг нь тавин мянган төгрөгөөр хорь гаруй мянган эхчүүдийн тэтгэврийг тавин мянган төгрөгөөр нэмэгдүүлээд өгчихсөн шүү дээ.

Тийм учраас бол тэр эрт одоо олон хүүхэдтэй тэтгэвэрт гарсан эхчүүдтэй холбоотой асуудал бол ингээд шийдэгдсэн гэж бол ойлгож байгаа. Энэ одоо хуулиар бол дахин шинэ тэтгэвэр одоо шинэчлэн тогтоох асуудал яригдахгүй. Өндөр насны тэтгэвэрт гарчихсан хүн бол энэ хуулийн дагуу дахин одоо бас шимтгэл төлж тэтгэврийн шинэчлэн тогтоох, тогтоох тухай асуудал бол бол одоо бас яригдахгүй гэж одоо бас ойлгох хэрэгтэй. Тийм учраас бол бас ийм ойлголтын зөрүүнүүд байна. Тэгээд анхны хэлэлцүүлгийн үеэр яриад бол шийднэ биз. Засгийн газар, Их Хурал одоо үүрэг өгөөд чиглэл өгөөд тогтоол гаргаад оны дотор багтааж энэ хугацаа чинь дуусчих гээд байна, иргэдийн хэрэгцээ хүсэлт одоо их байна. Энэ хуулийн төслийг одоо боловсруулж Их Хуралд оруулж ир гэсэн үүрэг өгөөд байхад одоо онд нь одоо багтаагаагүй учраас гишүүд одоо ингээд яаралтай хугацаа тулсан учраас гишүүд өөрсдөө санаачилсан юм. Тэгэхээр энэ гишүүдийнхээ хуулийг хэлэлцээд одоо дэмжээд явах нь зүйтэй байх л гэж байгаа. Дотор нь байгаа асуудлуудыг бол одоо дахин одоо өөрчлөх бол боломжгүй. Нэг жил одоо хэрэгжээд эхэлчихсэн хуулийг дахиад одоо тэр нөхцөлийг нь өөрчлөх юм бол хорин онд одоо…/минут дуусав/

**Г.Занданшатар:** Энэ дээр үг хэлэх дэг байхгүй. Төсвийн бүрэлдэхүүн Нийгмийн даатгалын сан, төсвийн бүрэлдэхүүн учраас нийгмийн даатгалын сантай холбоотой асуудал бол Төсвийн байнгын хороогоор анхдагчаар явсан байгаа юм. Нийгмийн бодлогын байнгын хороо бол саналаа өгч яваад болно гэж Тамгын газраас үзсэн. Улсын Их Хурлын эрхэм гишүүн Пүрэвдорж гишүүн асуулт.

**Б.Пүрэвдорж:** Тэмүүлэн гишүүн, Чинзориг гишүүн, Бямбацогт гишүүн нартай бас энэ хуулийг санаачилсанд баяр хүргэе. Тэгэхээр дээрээс нь миний бас өргөн барьсан хууль байгаа. Засгийн газар өнгөрсөн гурав дахь өдөр бас хуралдаанаараа хэлэлцээд Засгийн газар бас хууль өргөн барьж байгаа. Тэгээд энд нэг зүйлийг хэлэхэд бол үнэхээр одоо арван долоон онд малчин, хувиараа хөдөлмөр эрхэлж байгаа тэр хүмүүстээ зориулж бас чухал хуулийг Монгол ардын нам одоо баталж гаргасан. Энэ хууль үнэхээр одоо арван долоон оноос арван есөн оныг дуустал хэрэгжих хэрэгжилт нь бол маш муу явсан. Яагаад муу явсан бэ гэхлээр шимтгэлийн хэмжээ өндөр байсан учраас энд хамрагдах одоо хүмүүсийн тоо маш бага байсан. Үүнийг одоо зөв харж Чинзориг сайд тухайн үедээ энэ одоо шимтгэлийг дөчин хоёр мянга болгох энэ асуудлыг Засгийн газраараа оруулаад шийдүүлээд, тэгээд Их Хурлаар оруулж шийдүүлсэн. Үүний үр дүнд бол энэ хуульд хэрэгжих одоо иргэдийн тоо энэ оны эцсээр есөн мянга хүртэл болж үнэхээр одоо сайн үйлчлэлийг авсан юм.

Тийм учраас энэ хуулийг одоо хоёр гурван хууль явж байгаа. Тэгэхээр гурван хууль сүүлийн Засгийн газрын хуулийг би сайн мэдэхгүй байна. Хугацаа нь болж байна уу, олохгүй байна уу. Тэгэхээр энэ цаашдаа бол хэлэлцэх эсэх эсэхийг нь шийдчихээд Тэмүүлэн нарын гишүүн болон миний хуулийг одоо ингээд хамтраад нэгтгээд хэлэлцээд явах юм. Тийм учраас энэ сайн хуулийг та бүхэн, ялангуяа одоо хөдөө орон нутагт сонгогдсон одоо гишүүд та бүхэн дэмжиж өгөөрэй гэж хүсэж байна. Баярлалаа.

**Г.Занданшатар:** Гишүүд асуулт асууж, хариулт авч үг хэлж дууслаа. Тэмүүлэн гишүүн үг хэлсэн. Ингээд хэлэлцэх эсэх асуудлаар санал хураалт явуулна. Дэмжсэн нь дэмжээгүй гурав хүртэл ч үг хэлж болно. Л.Энх-Амгалан гишүүнээр тасаллаа. Л.Энх-Амгалан, Ганбаатар, Оюунчимэг гишүүн. Энэ чинь яагаад энэ гар өргөсөн биш өөрөө юунд байгаа юм. Л.Энх-Амгалан гишүүн. Лувсанцэрэнгийн Энх-Амгалан гишүүн.

**Л.Энх-Амгалан:** Энэ хуулийг бол дэмжиж байгаа дэмжихээс өөр арга байхгүй. Угаасаа хугацааг нь сунгах ийм нөхцөл байдал үүсчихсэн байгаа. Хоёрдугаар асуудал бол энэ хуультай уялдуулаад нэг асуудал байгаа юм. Би түрүүн хэлсэн. Энэ хуулийн шимтгэлийн асуудал, тэр шимтгэлийн асуудлыг одоо бас ярьж зөвхөн хорин оны хөдөлмөрийн хөлсний доод хэмжээ биш, худалдаж авах гэж байгаа тухайн жилийнхээ хөдөлмөрийн хөлсний доод хэмжээгээр одоо тогтоолгох энэ боломжийг нь бид нар нэгдүгээрт хангах ёстой гэж. Хоёрдугаар асуудал бол түрүүн Одонтуяа гишүүн ч гэсэн асууж тодруулж яагаад байна. Энэ бол ганцхан малчдад зориулсан хууль биш юм. Энэ бол малчин, хувиараа хөдөлмөр эрхлэгчдийн нийгмийн даатгалын шимтгэлийг нөхөн тооцох тухай хууль. Тэгэхээр өнөөдөр Монгол улсад бол зуун жар гаруй мянган энэ нийгмийн даатгалын хуваариа сайн дураараа нийгмийн даатгалын шимтгэл төлж байгаа жижиг хувиараа хөдөлмөр эрхэлж байгаа энэ хүмүүстэй л хамааралтай. Хамрах хүрээ.

Гуравдугаар асуудал бол яг энэ хуультай шууд хамааралгүй ч гэсэн ер нь одоо ингээд цаашдаа бид нар энэ нийгмийн даатгалын таван сангийнхаа асуудлыг бид нар нэг эргэж харах ёстой. Одоо хамгийн наад зах нь гэхэд бид нар энэ ажилгүйдлийн даатгалын сан гэхэд жилд нэг дөчөөс жаран тэрбум төгрөгийн орлого олдог. Тэгээд нэг хорин гуравхан мянган хүнд нэг ажилгүйдлийн даатгал олгодог нэг ийм сан байгаад байгаа юм. Гэтэл өнөөдөр Монгол улсад одоо ингээд энэ цар тахлын үед чинь ажилгүй болчихсон яг өнөөдрийн байдлаар одоо ингээд ажилгүй болчихсон байж байгаа хувиараа хөдөлмөр эрхэлж байгаа юм чинь бараг үндсэндээ хоёр зуу гаруй мянган хүн чинь ажилгүй, орлогогүй болчихсон ийм нөхцөлд байгаа байхгүй юу. Хэрэв Монгол улсад ажилгүйдлийн сан байгаа л бай юм бол өнөөдөр энэ өөрөөс нь шалтгаалаагүй цар тахлын аюулаас болж энэ ажлын байраа алдчихсан байж байгаа Нийгмийн даатгалын шимтгэлээ төлдөг энэ хүмүүст хүртээмжтэй байж байж тэр нь өөрөө ажилгүйдлийн сан байх ёстой байхгүй юу.

Тэрнээс ажилгүйдлийн сан гэдгийг зүгээр ингээд нийгмийн даатгалын шимтгэл төлж байгаа хүнээс нэг хувиар тооцож авчхаад ингээд одоо юу гэдэг юм нэг сайд дарга нарын гэдэг юм уу нэг яам, тамгын дарга нарын тушаалаар ажил халагдсан, хууль бусаар ажил халагдсан хүмүүсийн одоо тэр цалинг нь нөхдөг ийм сан байж ерөөсөө болохгүй юм байгаа юм. Энэ цар тахал чинь өөрөө ингээд бид нарын бүх юмыг шалгаж байна шүү дээ. Бүх юмны шалгуур болж байгаа байхгүй юу. Тийм учраас цаашдаа Монгол улсад энэ ажилгүйдлийн даатгалын сан гэж байх юм бол байсан шиг байх ёстой л гэж би ойлгож байгаа юм. Тэр шимтгэлийг нь цөмөөрөө эргэж харж үзье. Ингэж байж өнөөдөр тэр ажилгүйдлийн сан дээр үүссэн энэ хуримтлалууд чинь тэр шимтгэл төлсөн тэр хүмүүстээ өгөөжтэй ийм сан байгаа байхгүй юу.

Гэтэл энэ манайх энэ ажилгүйдлийн сан, тэтгэврийн сан, тэтгэмжийн сан, үйлдвэр, бас л мэргэжлээс шалтгаалах өвчний сан гээд ингээд ийм таван сан байгаад байгаа юм л даа. Тэгээд энэ таван сангийнхаа менежментийн асуудлыг бид нар жаахан өөр маягаар одоо хийхгүй бол зүгээр нэг ийм төсвийн нэг хэсэг юм шиг ингээд бид нар ерөөсөө хараад байж ерөөсөө болохгүй байхгүй юу. Энэ чинь төсвийн нэг хэсэг биш байхгүй юу. Хүн бүхэн өнөөдөр ингээд энэ таван санд хуримтлал үүсгэж байгаа юм. Таван санд хуримтлал үүсгэж байгаа. Гэтэл энэ таван санд хуримтлал үүсгэж байгаа хамгийн гол үндэслэл бол би ирээдүйд миний амь насанд, ирээдүйд миний одоо ажилд хийж байгаа ажилд эсхүл…/минут дуусав/

**Г.Занданшатар:** Оюунчимэг гишүүн.

**М.Оюунчимэг:** Зарчмын хувьд бол дэмжиж байгаа. Энэ бид нарт нэг чухал асуудал бас байгаад байгаа. Нийгмийн бодлогын байнгын хороон дээр бас энэ цар тахлын үед хувиараа хөдөлмөр эрхэлж байгаа зуун арван долоон мянган хүмүүсээс нийгмийн даатгалын шимтгэлтэй холбоотой хүсэлтүүд ирсэн. Энэ нь юу юм гэхээр ихэнх нь хувиараа хөдөлмөр хуваариа төлдөг, нэг хэсгийг нь нэг тавин хувийг нь ажил олгогчийн зүгээс юм уу, нөгөө тэр хүнийг одоо гэрээгээр ажиллуулдаг хүн нь төлдөг, тавин хувийг нь тухайн хүн өөрөө хувиараа очоод төлчихдөг. Тэгээд одоо сая цар тахлын энэ үед энэ хүмүүст маш хүндээр тусаад байгаа учраас энэ асуудал дээр бас анхаарч өгөөч гээд. Тэгээд бид нар Хөдөлмөр, нийгмийн хамгааллын сайдад хувиараа хөдөлмөр эрхэлж байгаа энэ зуун арван зургаан мянган хүмүүсийнхээ асуудал дээр яаралтай арга хэмжээ авах бас үүрэг чиглэл өгсөн байгаа юм. Тэгээд бас дөрвөн ба түүнээс дээш хүүхэд төрүүлсэн эхтэй холбоотой асуудлууд энэ дээр цуг ирчихсэн байгаа. Дээрээс нь энийг бас бид нийгмийн даатгалын шимтгэл энэ яах вэ, нэг удаа шимтгэл нөхөн төлүүлэх тухай асуудал орж ирж байна. Ер нь бол Японы Засгийн газраас болоод Европын хөгжлийн ассоциациас манайд нөгөө бичил хувиараа хөдөлмөр эрхэлж байгаа хүмүүсийг цар тахлын энэ үед нэн хөнгөлөлттэй нөхцөлийн зээлээр дэмжих санхүүжилтүүдийг бид их хурлаараа баталчхаад одоо Сангийн яамнаас Хөдөлмөр, нийгмийн хамгаалалтай хамтраад бас хэрэгжүүлэх гээд ингээд явж байтал бас л нийгмийн даатгалын шимтгэл төлөөгүй, нөгөө нэг яг жинхэнэ зорилтот бүлэг болсон, хувиараа хөдөлмөр эрхэлж байгаа хүмүүс, нөгөө малчид маань эд нар маань бүртгэл байхгүй, мэдээллийн нэгдсэн сан байхгүйгээс асуудал үүсээд байна гээд Хөдөлмөр, нийгмийн хамгааллын сайд бас ярьж байсан л даа.

Тэгэхээр бид нар өнөөдөр энийг мэдээж зарчмын хувьд нь бол дэмжиж байна. Тэгэхдээ нэгтгээд тэр хүмүүстэйгээ энэ яаж нэг нийгмийн даатгалын шимтгэлд хамрагдаж чадаагүй тэр хүмүүсийнхээ бүртгэлийн санг бий болгож, ялангуяа цар тахлын энэ үед төрөөс явуулж байгаа энэ бодлогод хамруулах асуудал бол маш чухал байгаа юм. Тийм учраас Нийгмийн бодлогын байнгын хороо мэдээж зарчмын хувьд дэмжээд харин орж ирсэн тэр хүмүүсийнхээ бас өргөдөлтэй энийг бас асуудлыг нийтэд нь харах нь их чухал байгаа шүү гэдгийг бүр зарчмаа заавал хэлье гэж бодож үг хэлж байгаа юм. Тэгээд дэмжиж байна.

**Г.Занданшатар:** Хоёр гишүүн дэмжиж үг хэллээ. Сандагийн Бямбацогт гишүүн хууль санаачлагч.

**С.Бямбацогт:** Би болъё, Ганбаатар гишүүн. Дэмжих юм байгаа биз дээ? Дэмжихгүй гэвэл би үг хэлнэ.

**Г.Занданшатар:** Жамбалын Ганбаатар гишүүн.

**Ж.Ганбаатар:** Энэ хуулийг дэмжиж байна. Энэ хууль одоо хэрэгжээд гараад одоо хэрэгжих ёстой. Тэрэнд нь одоо хяналт тавьж ажиллах ёстой. Их Хурал сайн ажиллах ёстой гэж байгаа. Хууль зүйн байнгын хорооны даргатай санал нэг байна. Яах вэ, зүгээр яах вэ хуулиас өөрөөр зүгээр энэ нийгмийн даатгалын сантай холбоотой хоёр гурван зүйл хэлэхэд ирээдүйд бол одоо би энэ Л.Энх-Амгалан гишүүний сануулж хэлж байгаатай бол их санал нэг байна л даа. Ирээдүйд сан өөрөө өөрийгөө авч явах, энийг л одоо бид анхаарах ёстой. Ирээдүйд нийгмийн даатгал төлөгчид өндөр тэтгэвэр авъя гэвэл өнөөдөр ажил олгогчдыг дэмжих ёстой. Өнөөдөр. Тэтгэврийг олон улсын дундаж жишигт хүргэхийн тулд ажил олгогч ажил хийдэг хүн олон болох ёстой шүү дээ. Ажил хийдэг хүн олон болж байж бид ирээдүйд өндөр тэтгэвэр авна гэдэг энэ ойлголтоо л одоо нэгтгэх хэрэгтэй. Ажилчид их олон болох ёстой. Хөдөлмөрлөдөг хүмүүс их олон болох ёстой.

Яг Л.Энх-Амгалан гишүүний түрүүний гаргасан өнцгөөр одоо асуудалд хандахад бол тийм байгаа юм. Гэхдээ бид одоо нэг зуун таван мянган аж ахуйн нэгжтэй гэж ярьдаг. Тэрний дөчин таван мянга нь л одоо нийгмийн даатгалын одоо тайлан гаргаж өгдөг гэсэн тоо баримт байгаа шүү дээ. Сая зүгээр энэ хэлэлцүүлгийг харж байхад 226 малчдаас нэг дөчин мянган малчин тэтгэврээ төлдөг гэж хэлэх шиг боллоо. Гэхдээ энэ хууль гарснаараа одоо тэгээд нийгмийн даатгалынхаа шимтгэлийг төлдөг малчдын тоо их олон болж сандаа бас одоо үр ашгаа өгөх, ирээдүйд одоо тэтгэвэр тогтоох гэж байгаа олон хүмүүст, бас одоо энэ зарчим хуулийнхаа гол одоо тэр зарчмаа барьж явна гэдэгт итгэж байна. Тэгээд хуулийг бүрэн дэмжиж байна. Зүгээр хамгийн гол санаа бол Монгол улс ирээдүйд одоо үнэхээр одоо бусад улстай ажил хэмжээнд, одоо тэтгэвэр одоо тэтгэврийнхээ, тэр хэмжээг адилтгаж авч явахын тулд одоо ажил олгогчдоо дэмждэг байх ёстой. Ажилчид их олон байх ёстой, бүгдээрээ хөдөлмөрлөх ёстой гэдэг энэ зарчим руугаа л явах ёстой шүү. Энийг хэлэх гэсэн юм, баярлалаа.

**Г.Занданшатар:** Цахимаар үг хэлэх гишүүн алга байна. Гишүүд дэмжсэн, дэмжээгүй үг хэлж дууслаа. Одоо санал хураалт явуулна. Бүртгэлийн санал хураалт явуулъя, хяналтын санал. Санал хураалтад жаран хоёр гишүүн оролцож, гучин есөн гишүүн дэмжсэн. Санал хураалтад 62 гишүүн оролцож, 39 гишүүн дэмжсэн. Санал хураалт. Санал хураалтад 62 гишүүн оролцож 47 гишүүн дэмжиж 75,8 хувийн саналаар энэ санал дэмжигдлээ. Хуулийн төслийг хэлэлцэх нь зүйтэй гэж гишүүдийн олонх үзсэн тул Байнгын хорооны саналаар тэр шийдвэрлэсэн тул төслийг хэлэлцэх нь зүйтэй гэж үзээд үзэл баримтлалын хүрээнд хэлэлцэхийг дэмжсэн тооцсон анхны хэлэлцүүлэгт бэлтгүүлэхээр Төсвийн байнгын хороонд шилжүүлж байна. Дараагийн асуудалд орно.

**Гурав.Малчин, хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хуульд өөрчлөлт оруулах тухай хуулийн төслийг хэлэлцэх асуудлыг хэлэлцэнэ.**

Хууль санаачлагчийн илтгэлийг Улсын Их Хурлын гишүүн Бөхчулууны Пүрэвдорж танилцуулна. Пүрэвдорж гишүүнийг индэрт урьж байна.

**Б.Пүрэвдорж:** Улсын Их Хурлын их эрхэм гишүүд ээ,

Өнөөдөр мал аж ахуйн салбар дотоодын нийт бүтээгдэхүүний арван хувийг эзэлж байгаа боловч нийт хүн амын гучин хувь нь мал аж ахуйн салбарт ажиллаж байна. Монгол улсын төрөөс мал аж ахуйн салбарт ажиллаж байгаа ард иргэдийнхээ нийгмийн баталгааг хангах талаар үргэлж ажиллаж байсныг цохон тэмдэглэе. Мөн одоо хувиараа хөдөлмөр эрхэлж байгаа нийт одоо хүн амын тоо бол хоёр зуун дөчин мянга байгаа. Тэгэхээр эдгээр хүмүүстээ зориулж хоёр мянга арван долоон онд Монгол ардын нам их хурлаараа малчин, хувиараа хөдөлмөр эрхэлж байсан тэр хүмүүсийн нийгмийн баталгааг илүү сайн хангахын тулд нийгмийн даатгалын шимтгэлийг нөхөн төлөх хугацааг нөхөн төлүүлэх тухай хуулийг өргөн барьсан. Харамсалтай нь одоо энэ хууль бол хоёр мянга арван долоон оноос арван есөн оныг дуустал бол хангалттай хөгжилтэй явж чадаагүй. Арван есөн онд Засгийн газраас энэ одоо хуулийн үйлчлэлийг илүү өргөн хүрээнд явуулахын тулд нийгмийн даатгалын шимтгэлийн одоо хувь хэмжээг багасгах замаар илүү одоо үйлчилгээг сайжруулах хугацааг сунгах, энэ одоо хуулийн төслийг өргөн барьсан.

Үүний хүрээнд хоёр мянга арван есөн оны эцсээр арван хоёр сарын хоёр мянга арван есөн оны арван хоёр сарын нэгний байдлаар нийтдээ найман мянган малчин болон хувиараа хөдөлмөр эрхлэгч нар энэ одоо хуулийн үйлчлэлд хамрагдаж, үүнээс одоо долоон мянга таван зуун малчин, таван зуу гаруй нь одоо хувиараа хөдөлмөр эрхэлдэг хүмүүс одоо хамрагдсан. Үүнд арван дөрөв аравны таван тэрбум төгрөгийн нийгмийн даатгалын шимтгэлийг нөхөн төлсөн байгаа. Энэ жил бол хоёр мянга хорин он, өнгөрсөн жилийн хувьд бол хоёр мянга хорин оны хувьд бол хэд хэдэн одоо аймгийн нутгаар, найман аймгийн нутгаар зун ган болж, өвөлжилт хүндэрч энэ нийгмийн даатгалын шимтгэлийг нөхөн төлөх, одоо асуудал байтугай одоо өвс тэжээлээ авах ийм асуудал үүссэн. Энэ хүндрэлтэй үед малчид энэ одоо хуульд хамрагдаж чадаагүй.

Мөн түүнчлэн коронавирус халдварт тахлын улмаас хувиараа хөдөлмөр эрхлэх гэж байгаа хүмүүсийн одоо орлого тэг зогсолт болон бусад зүйлээс болж одоо багассан энэ үед энэ одоо хуулийн үйлчлэл бол одоо сайн явагдаж чадсангүй. Тийм учраас Их Хурлын гишүүн Бөхчулууны Пүрэвдорж миний бие энэ малчин хуурай хөдөлмөр эрхэлж байгаа иргэдийн нийгмийн даатгалын шимтгэлийг нөхөн төлөх хугацааг сунгах тухай хуулийн төслийг өргөн барьж байна. Хоёр мянга хорин нэгэн он болон хоёр мянга хорин хоёр оны төсвийн бүрэлдэхүүн хэсэг болох нийгмийн даатгалын санд аливаа нэгэн одоо алдагдал үүсэхгүй, илүү одоо нэмэлт орлого болгох ийм боломж бүрдэж байгаа. Цаашдаа хорин гурван оноос эхлээд долоогоос арван таван тэрбум төгрөгийн одоо нэмэгдэл, одоо дарамт ийм бий болохоор байгаа. Тийм учраас Улсын Их Хурлын гишүүд та бүхэн миний санаачилсан энэхүү хуулийг дэмжиж өгнө үү гэж хүсэж байна. Баярлалаа.

**Г.Занданшатар:** Төслийн талаарх Төсвийн байнгын хорооны санал, дүгнэлтийг Улсын Их Хурлын эрхэм гишүүн Ганзоригийн Тэмүүлэн танилцуулна. Тэмүүлэн гишүүнийг индэрт урьж байна.

**Г.Тэмүүлэн:** Улсын Их Хурлын дарга эрхэм гишүүдээ,

Монгол Улсын Их Хурлын гишүүн Пүрэвдорж хоёр мянга хорин нэгэн оны нэгдүгээр сарын арван есний өдөр Улсын Их Хуралд өргөн мэдүүлсэн Малчин, хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хуульд өөрчлөлт оруулах тухай хуулийн төслийн хэлэлцэх эсэх асуудлыг Төсвийн байнгын хороо хоёр мянга хорин нэгэн оны нэгдүгээр сарын хорины өдрийн хуралдаанаараа хэлэлцлээ.

Хууль санаачлагч коронавирус халдвар цар тахлын улмаас бүх нийтийн бэлэн байдал зарлаж, орон нутгийн хөдөлгөөнийг хязгаарласантай холбоотойгоор малчид, хувиараа хөдөлмөр эрлэгчдийн орлого буурч, өдөр тутмын хүнсний хэрэгцээгээ ханган нийлүүлэхэд хүндрэл үүссэнээс, нийгмийн даатгалын шимтгэлээ нөхөн төлөх боломжгүй байгааг харгалзан Малчин, хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хууль үйлчлэлийн хугацааг хоёр мянга хорин хоёр оны арван хоёр сарын гучин нэгний өдрийг хүртэл сунгах нь зүйтэй гэж үзэж хуулийн төслийг боловсруулсан байна. Байнгын хорооны хуралдаанаар төслийг хэлэлцэх үед Улсын Их Хурлын гишүүд асуулт асууж, хариулт авсан бөгөөд Улсын Их Хурлын гишүүн Тогтохсүрэн хуулийн төслийг хэлэлцэх нь зүйтэй, хэлэлцүүлгийн шатанд төсөв санхүүгийн эх үүсвэрийн асуудал болон Засгийн газрын саналыг нэгтгэн хуулийн төслийг батлах нь зүйтэй. Улсын Их Хурлын гишүүн С.Ганбаатар Засгийн газар уг асуудалд анхаарлаа хандуулах нь зүйтэй бөгөөд хуулийг сурталчлах, хуулийн хэрэгжилтийг хангах асуудалд анхаарч ажиллах, Улсын Их Хурлын гишүүн Б.Жавхлан малчид, хувиараа хөдөлмөр эрхлэгчийг тэтгэвэрт хамруулах асуудал нь нийгмийн шаардлага байгаагийн хувьд дэмжиж байна, харин хэрэгжих шатандаа боломж хязгаарлагдмал гэдгийг тооцох нь зүйтэй гэсэн саналуудыг гаргасан болно.

Малчин, хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хуульд өөрчлөлт оруулах тухай хуулийн төслийг үзэл баримтлалын хүрээнд хэлэлцэхийг Байнгын хорооны хуралдаанд оролцсон гишүүдийн жаран хувийн саналаар дэмжиж, чуулганы нэгдсэн хуралдаанаар хэлэлцүүлэх нь зүйтэй гэж үзсэн болно.

Улсын их хурлын эрхэм гишүүд ээ,

 Малчин, хувиараа хөдөлмөр эрхлэгчийн тэтгэврийн даатгалын шимтгэлийг нөхөн төлүүлэх тухай хуульд өөрчлөлт оруулах тухай хуулийн төслийг хэлэлцэх эсэх асуудлаарх Төсвийн байнгын хорооны санал, дүгнэлтийг хэлэлцэн шийдвэрлэж өгөхийг та бүхнээс хүсье. Баярлалаа.

**Г.Занданшатар:** Хууль санаачлагчийн илтгэл болон Байнгын хорооны санал, дүгнэлттэй холбогдуулан асуулт асуух Улсын Их Хурлын гишүүд. Алга байна. Одонтуяа гишүүн байна. Одонтуяа гишүүнээр тасаллаа. Салдангийн Одонтуяа.

**С.Одонтуяа:** Энэ хоёр мянга арван долоон онд батлагдахдаа хорин найман мянган хүн хамрагдана гэж судалгаа гаргасан юм байна. Гэтэл найман мянга ердөө найман мянган хүн хамрагдсан юм байна. Энэ яагаад ийм бага хүмүүс хамрагдсан юм бол? Хүмүүс энэ ер нь энэ хууль сурталчлах ажил бага байна уу, иргэд мэдэхгүйгээсээ хоцроод байна уу гэдэг асуудал байна. Бас надаас хүмүүс асуусан байна л даа. Энэ малчдын А данс устсан үед бол яах вэ. Энэ хамрагдах боломжгүй болчхоод байна гэж байна. Мөн хуульд хувиараа хөдөлмөр эрхлэгч тухайн үед татвар төлж байсан бол хамаарна гэсэн. Тэгэхээр энэ нь нийгмийн даатгалын татвараа нөхөж төлөхөд саад болох уу гэсэн нэг иргэний асуулт байна.

**Г.Занданшатар:** Хэн хариулах уу. Байнгын хороо, хууль санаачлагч Бөхчулууны Пүрэвдорж гишүүн.

**Б.Пүрэвдорж:** Одонтуяа гишүүний асуултад хариулъя. Тэгэхээр энэ хуульд бол хоёр мянга арван долоон онд батлагдахдаа шимтгэл бол өндөр байсан. Үүнийг бол хоёр мянга арван есөн онд Чинзориг сайд тухайн үед сайд байхдаа оруулж ирээд энийг дөчин хоёр мянган төгрөг болгож одоо багасгасан байгаа. Үүний үр дүнд бол энэ жил өнгөрсөн хоёр мянга хорин онд бол нийтдээ найман мянга гаруй, есөн мянга хүний одоо найман мянга долоон зуу орчим хүн нь одоо энэ хуульд хамрагдаж шимтгэл төлсөн байгаа. Тэгэхээр шимтгэлийн хувьд бол үнэхээр одоо хангалттай бага түвшинд байгаа гэж бас энэ Засгийн газар ч болон одоо хууль тогтоогч нар үзэж байгаа. Өөрөөр хэлбэл арван жилийнхээ нийгмийн даатгалын одоо нөхөн төлж байгаа шимтгэлийг таван сая төгрөгөөр төлчхөөд, дараагийн арван жилдээ тавин сая төгрөгийн одоо тэтгэвэр авах ийм л одоо чухал хууль байгаа. Ийм учраас манай одоо ард иргэд, ялангуяа одоо малчин хувираа хөдөлмөр эрхэлж байгаа хүмүүс энэ хуульд сайн хамрагдах ёстой.

Тэгэхээр малчны А данс байхгүй бол энэ тухайн одоо нутаг дэвсгэрийн засаг даргын тодорхойлолтоор энэ одоо асуудлаа шийдэх боломжтой. Хувиараа хөдөлмөр эрхэлж байгаа хүмүүсийн хувьд бол энд хамрагдах нь одоо маш бага байгаа таван зуу гаруй хүн, таван зуун жаран найман хүн хамрагдсан байгаа. Тэгэхдээ энэ юунаас болж байна вэ гэхээр татварын дэвтэр, одоо богинохноор хэлэхэд татварын дэвтэр байхгүйгээс болж байгаа. Өөрөөр хэлбэл мянга есөн зуун ерээд онд тэр одоо хувиараа хөдөлмөр эрхэлж байгаа хүн байтугай томоохон компани хүртэл татварын одоо асуудалтай байсан. Тийм учраас хэлэлцүүлгийн явцад Байнгын хороон дээр анхны хэлэлцүүлэг дээр татварын дэвтрийг одоо заавал шаардахгүй байх ийм зарчмын зөрүүтэй саналыг гаргаж энэ одоо хуульд илүү олон, одоо хураа хөдөлмөр эрхлэх тэр хүмүүсийг, эрхлэх хүмүүсийг хамруулах талаар ажиллана гэдгээ хэлье. Баярлалаа.

**Г.Занданшатар:** Цахимаар асуулт байгаа байхгүй байна. Гишүүд асуулт асууж хариулт авч дууслаа. Дэмжсэн, дэмжээгүй үг хэлэх гэсэн байна уу? Пүрэвдорж гишүүнээр тасаллаа. Пүрэвдорж гишүүн, Бөхчулууны Пүрэвдорж гишүүн.

**Б.Пүрэвдорж:** Үнэхээр одоо Монгол ардын намын маш чухал хуулиудын нэг байгаа шүү. Ард иргэддээ, ялангуяа малчин, хувираа хөдөлмөр эрхэлж байгаа хүмүүс энийг анхаараарай. Ялангуяа одоо малчдын хувьд бол жилд хоёр удаа орлоготой болдог. Энэ одоо хоёр удаа орлоготой болох хугацаа нь одоо жишээ нь одоо юу ноос ноолуурын үеэр, нөгөөдөх нь одоо малаа борлуулаад өвөл мал борлуулахаараа орлого олдог. Тэгээд энэ хоёр дээр хуваагаад төлж болно. Тэгэхээр одоо манай малчин эмэгтэйчүүд бол одоо энэ өрх гэрийнхээ ирээдүйн төлөө маш их санаа зовдог, үр хүүхдийнхээ сургууль соёлын төлөө санаа зовдог. Гэтэл манай энэ ихэнх одоо малчин эрчүүд бол хариуцлагагүй байдаг шүү.

Ноолуурын үеэр олсон мөнгөө тэр мал борлуулаад олсон мөнгөө машин мотоцикл болгочихдог. Аль эсвэл хурдан морь болгодог, аль эсвэл одоо арван гурав тоглоод ингээд алга болгочихдог. Тийм учраас одоо энэ яг энэ хуульд илүү сайн, одоо хамрагдах талаар маш сайн одоо ажиллах ёстой. Ер нь бол Монголын төр бол энэ нийгмийн даатгалын тал дээр бол маш сайн хуулиудыг гаргадаг. Жоохон, жоохон гох дэгээнүүд дээр тавьдаг юм. Малчид одоо сум руу ороод энэ бичиг баримтаа хөөцөлдөх дээрээ нэг хоёр хоног болохоороо бичиг баримтаа хөөцөлдөж амждаггүй. Тэгэнгүүт нь сарын дараа орох болдог нөгөөдхөө мартчихдаг. Тийм учраас одоо малчин эмэгтэйчүүд тэр нөхрийгөө одоо цагийг нь сайхан тавиухан тавьж өгөөд долоо хоног явуулаад энэ бичиг баримтаа сайн одоо бүрдүүлээд яг энэ хуульд хамрагдах бүх бичиг баримтыг нь бүрдүүлээд төлбөрөө одоо хувааж төлөөд явах боломжтой болж байгаа шүү. Тэгээд хувиараа хөдөлмөр эрхэлж байгаа хүмүүсийн хувьд бол энэ татварын дэвтрийг нь байхгүй болгох илүү одоо өөр одоо бичиг баримтаар тодорхойлох ийм боломжийг нь гаргаж өгсний дагуу хувиараа хөдөлмөр эрхэлж байгаа хүмүүс илүү олноор одоо хамрагдах ийм боломж бүрдэж байгаа гэдгийг хэлье. Тэгээд энэ сайн хуулийн үйлчлэлд манай ард иргэд…/минут дуусав/

**Г.Занданшатар:** Гишүүд үг хэлж дууслаа. Одоо санал хураалт явуулна. Хяналтын санал хураалт. Тест. Тэгээд энэ хоёр хууль хамтад нь хэлэлцэх эсэхийг нь шийдээд хамтад нь нийлүүлээд хэлэлцээд явах. Тест тестийн санал хураалттай. Хуулийн төслийг хэлэлцэх нь зүйтэй гэж гарсан саналын томьёоллоор. Энэ хоёр хуулийн төслөө хэлэлцэх эсэхийг шийдчихээд нийлүүлээд тэгээд тэр бусад хугацаа, хугацаа үйлчлэл асуудлуудыг дагалдвал санаачлаад шийдээд явж болно. Санал хураалтад жаран хоёр гишүүн оролцож дөчин нэг гишүүн дэмжиж жаран зургаа аравны нэг хувийн саналаар санал тавигдлаа. Дараагийн асуудалд орно. Ингээд төслийг хэлэлцэх нь зүйтэй гэж гишүүдийн олонх үзсэн тул төслийг үзэл баримтлалын хүрээнд хэлэлцэхийг дэмжсэнд тооцон анхны хэлэлцүүлэгт бэлтгүүлэхээр Төсвийн байнгын хороонд шилжүүлж байна. Дараагийн асуудалд орно.

**Дөрөв.Онцгой албан татварын тухай хуульд нэмэлт, өөрчлөлт оруулах тухай хуулийн төслийг хэлэлцэх эсэх асуудлыг хэлэлцэнэ.**

Хууль санаачлагчийн илтгэлийг Улсын Их Хурлын гишүүн Бөхчулууны Пүрэвдорж танилцуулна.

**Б.Пүрэвдорж:** Улсын их хурлын дарга, эрхэм гишүүд ээ,

Миний бие онцгой татвар ногдуулах тухай хуульд өөрчлөлт оруулахаар хуулийн төслийн өргөн барьсан. Энэ хуулийн төслийн дагуу бидний одоо өнөөдөр маш ихээр хэрэглэж байгаа нийт одоо шатахууны арван долоон хувьд нь хуурамч шатахуун одоо хэрэглэж байгаа гэсэн ийм одоо судалгаа гарч байгаа. Нийт одоо орж ирж байгаа татварын арван долоон хувь нь бол буюу нийтдээ одоо дал орчим тэрбум төгрөгийн татвараас энэ одоо хуурамч шатахуун хийж байгаа энэ бүлэг хүмүүс бол зугтаж байгаа. Үүнийхээ үр дүнд бас нийтдээ гурван зуу орчим тэрбум төгрөгийн хуурамч шатахууныг энэ нийт зах зээл дээр борлуулж байгаа гэсэн ийм судалгаа гарч байгаа. Ер нь бол цахилгаан к… одоо нэг жилийн дотор эвдэрдэг prius машины яг цахилгаан к… нэг жилийн дотор эвдэрдэг. Мөн түүнчлэн одоо дизель машины аппаратур жилийн дотор эвдрээд. Энэ одоо иргэдэд маш тийм одоо хүндрэл бий болгож байгаа. Энэ стандартыг тогтоох энэ ажил дээр бол төрийн байгууллагууд мэргэжлийн хяналтын байгууллагууд шударга өрсөлдөөн хэрэглэгчийн төлөө газрууд бол маш хариуцлагагүй ажиллаж байгаа ийм зүйл байна.

Тийм учраас энэ одоо хуурамч бензин, шатахууныг одоо зогсоохын тулд онцгой албан татварт энэ керосин нафта зэрэг огт одоо Монгол улсад өргөн хэрэглэгддэггүй энэ бүтээгдэхүүнүүдэд онцгой татвар ногдуулснаар энэ хуурамч шатахууныг үгүй болгох ийм одоо боломжийг бүрдүүлэх юм. Ийм учраас төсвийн одоо хүндрэлтэй энэ үед төсвийн орлогыг нэмэгдүүлэх, мөн түүнчлэн иргэдийн эд хөрөнгийг хамгаалах зорилгоор нефтийн нэмэлт бүтээгдэхүүнүүдэд онцгой татвар ногдуулах хуульд өөрчлөлт оруулахыг Их Хурлын гишүүд та бүхнийг дэмжиж өгөөч гэж хүсэж байна. Баярлалаа.

**Г.Занданшатар:** Зөрчлийн талаарх Төсвийн байнгын хорооны санал, дүгнэлтийг Улсын Их Хурлын гишүүн, Төсвийн байнгын хорооны дарга Болдын Жавхлан танилцуулна. Ганзоригийн Тэмүүлэн гишүүн танилцуулна. Тэмүүлэн гишүүнийг индэрт урьж байна.

**Г.Тэмүүлэн:** Улсын Их Хурлын дарга, эрхэм гишүүд ээ,

Монгол Улсын Их Хурлын гишүүн Пүрэвдоржоос хоёр мянга хорин оны дөрөвдүгээр сарын арван долооны өдөр Улсын Их Хуралд өргөн мэдүүлсэн Онцгой албан татварын тухай хуульд нэмэлт, өөрчлөлт оруулах тухай хуулийн төслийг хэлэлцэх эсэх асуудлыг Төсвийн байнгын хороо хоёр мянга хорин оны тавдугаар сарын тавны өдрийн хуралдаанаараа хэлэлцлээ. Хууль санаачлагч нефть үйлдвэрлэл, борлуулалтын үйл ажиллагаа эрхэлдэг зарим аж ахуйн нэгжүүд газрын тосны үйлдвэрлэлийн дайвар бүтээгдэхүүнийг онцгой албан татвар болон тусгай зөвшөөрөлгүйгээр импортлон, хуурамч шатахуун үйлдвэрлэн шатахуун түгээх станцуудад нийлүүлж байгаа нь иргэд, аж ахуйн нэгжид хохирол учруулахаас гадна агаарын бохирдолд сөрөг нөлөө үзүүлж байгаа тул импортоор оруулж байгаа газрын тосны үйлдвэрлэлийн дайвар бүтээгдэхүүнд онцгой албан татвар ноогдуулах, хэрэглэгчдийн эрх ашгийг хамгаалах, улмаар улсын төсөвт орлого, төлбөр өгөх бол боломжийг нэмэгдүүлэхээр холбогдох хуулийн төслийг боловсруулжээ.

Байнгын хорооны хуралдаанаар хуулийн төслийг хэлэлцэх үед Улсын Их Хурлын гишүүн, Амарзаяа газрын тосны үйлдвэрлэлийн дайвар бүтээгдэхүүнийг импортоор оруулахад онцгой албан татвар ногдуулах нь зүйтэй. Уг бүтээгдэхүүн нь иргэдийн автомашины эд ангид хохирол учруулдаг, агаарын бохирдол үүсгэдэг, хүний эрүүл мэндэд сөрөг нөлөөтэй учраас зөвхөн онцгой албан татвар ногдуулаад зогсохгүй хязгаарлал тогтоох, энэ төрлийн үйл үйл ажиллагаа эрхэлдэг аж ахуйн нэгжүүдийг стандарт, шаардлагад нийцсэн түншүүрт үйлдвэрлэхэд нь дэмжлэг үзүүлэх, хямд өртөгтэй түлшээр иргэдийг хангах эрх зүйн орчныг бүрдүүлэх нь зүйтэй гэсэн саналыг гаргасан болно. Онцгой албан татварын тухай хуульд нэмэлт, өөрчлөлт оруулах тухай хуулийн төслийн үзэл баримтлалыг Байнгын хорооны хуралдаанд орсон гишүүдийн олонх нь дэмжээгүй тул хуулийн төслийг хууль санаачлагчид нь буцаах нь зүйтэй гэж үзлээ.

Улсын Их Хурлын эрхэм гишүүд ээ,

Онцгой албан татварын тухай хуульд нэмэлт, өөрчлөлт оруулах тухай хуулийн төслийг хэлэлцэх эсэх асуудлаар Төсвийн байнгын хорооны санал, дүгнэлтийг хэлэлцэн шийдвэрлэж өгөхийг та бүхнээс хүсье.

**Г.Занданшатар:** Хууль санаачлагчийн илтгэл болон Байнгын хорооны санал, дүгнэлттэй холбогдуулан асуулт асуух Улсын Их Хурлын гишүүд байна уу? Бадамаанямуугийн Бат-Эрдэнэ гишүүнээр тасаллаа, цахимаар Анандбазар гишүүн гар өргөж байна. Ингээд таван гишүүн тасаллаа. Ингээд Хаянгаагийн Болорчулуун гишүүн.

**Х.Болорчулуун:** Баярлалаа. Энэ нефтийн дайвар бүтээгдэхүүн гэж байна. Ямар нэртэй дайвар бүтээгдэхүүн түлхүү орж ирдэг юм бэ? Ер нь жилдээ сардаа манай улсад энэ одоо хуурамч шатахуун болох одоо дайвар бүтээгдэхүүн хэдэн тонноор ямар хэмжээгээр орж ирдэг юм. Ийм судалгаа байна уу? Бид нар судалгааны үндсэн дээр л хууль боловсруулж гаргах ёстой. Энэ талаар хариулж өгөөч.

**Г.Занданшатар:** Пүрэвдорж гишүүн хууль санаачлагч.

**Б.Пүрэвдорж:** Болорчулуун гишүүний асуултад хариулъя. Керосин бол дээр үед одоо лаа асаадаг нэг дээр үед лааны оронд хэрэглэдэг л ийм л зүйл байсан. Нафта бол нөгөө дээр үеийн тракторт л хэрэглэдэг ийм зүйл. Өнөөдөр одоо Монгол улсад хэрэглэх одоо ийм онцгой олон зүйл байхгүй. Яах вэ, нөгөө онгоцны хүйтэнд одоо онгоцны цас арилгах зорилгоор бас тодорхой хэмжээний орж ирдэг. Бусдаар бол одоо хоёр зуун хорин мянган тонн болтлоо орж ирдэг ийм одоо хэрэгцээ шаардлага Монгол улсад байхгүй байгаа юм. Тэгэхээр энэ керосин нафтаг одоо дизелийн түлшинд ихэнхдээ дизелийн түвшинд хольдог. Энэ дизелийн түлшинд хольсноор үүнийгээ одоо борлуулдаг. Ер нь бол зарим хүмүүс бол энэ хоёр зуун хорин мянган тонн, энэ одоо керосин нафта зэрэг энэ хольцуудыг хориглочих юм бол нефтийн үнэ өсчих юм биш үү, дизелийн түлшний үнэ өсчих юм биш үү гэдэг зүйлийг ярьдаг. Харамсалтай нь одоо энэ энэ бол энэ одоо компаниуд бол зуун төгрөгөөр зах зээлээс доогуур зардаг. Буцаад яг энэ жижиглэнгийн одоо шатахуун түгээх станцаар бол яг цэвэр, одоо дизелийн түлштэйгээ адилхан үнээр зарагддаг. Тийм учраас одоо энэ зах зээл дээр ямарваа нэгэн өөрчлөлт гарахгүй гэж үзэж болно.

Тэгэхлээр энэ нь одоо хуурамч бензин шатахуун үйлдвэрлэдэг хоёр гуравхан компани байгаа. Үүний нэг нь бол Орос эзэнтэй Сингапурт амьдардаг. Тэгээд Монголчуудын одоо энэ бүтээгдэхүүнийг энэ хуурамч бүтээгдэхүүн үйлдвэрлэж Монголчуудын эд хөрөнгийг эвдчихээд, тэгээд жилдээ бол ойролцоогоор зуу гаруй тэрбум төгрөгийн орлого олоод ингээд одоо явж байдаг ийм…/минут дуусав/

**Г.Занданшатар:** Болорчулуун гишүүн тодруулах юм уу? Цогт-Очирын Анандбазар гишүүн цахимаар. Байна уу, байна.

**Ц.Анандбазар:** Сайн сонсож байна уу?

**Г.Занданшатар:** Сонсож байна.

**Ц.Анандбазар:** Баярлалаа. Монгол улс сүүлийн зургаан жилийн турш одоо хуурамч шатахуун гэж нэрлэгддэг одоо Оросоор б… гэж хэлдэг. Керосин нафта гэж энэ нефтийн туслах бүтээгдэхүүнийг онцгой албан татваргүйгээр оруулж ирээд, холиод тэгээд автомашинд хэрэглэж байгаа юм. Энэнээс гарах хохирол бол улсын төсөвт жил болгон жараас далан тэрбум төгрөг бид алдсан. Зургаан жилд үржих юм бол бид гурван зуун жараад тэрбум төгрөг алдчихаад байгаа юм. Энэ цар тахлын үед төсөв хүнд байхад энэ бол одоо онцгой чухал мөнгө гэж бодож байгаа. Жаран тэрбум төгрөг гэдэг чинь одоо дөч гаран цэцэрлэг шүү дээ. Жил болгон дөч гаран цэцэрлэгийг бид зүгээр л алдаж байгаа юм. Ер нь ийм хуурамч шатахууныг бол дэлхийд африкийн нэг улсад хийдэг, нөгөөдөх нь одоо Монгол улсад хийдэг ийм л хоёр юм болчхоод байгаа юм.

Энэ нийгэм эдийн засгийн маш их хохиролтой зүйл бол одоо Монголын нийт хөдөлж байгаа авто машины бүрэлдэхүүн мотор нь бол тун удахгүй бүгд эвдэрнэ. Төсвийн байгууллага, уул уурхайн машин бид бүгдээрээ мэдэхгүй энийг хэрэглэж байгаа. Тэгэхээр энийг бол зайлшгүй татвар тавьж нефтийн бусад бүтээгдэхүүнтэй адилхан онцгой албан татвартай болгосноороо төсөвт орлого нэмэгдэнэ. Дээр нь энэ олон ард иргэдийн автомашиныг эвдрэлээс хамгаалах онцгой ач холбогдолтой юм. Африкийн орон, Монгол орон хоёрт л одоо хоёрхон улс дэлхийд хэрэглэж байна шүү дээ. Хэрэв дэлхийн хүн төрөлхтөн ийм юм хэрэглээд болдог байсан бол нефтийн үйлдвэр гэж байх ёсгүй юм. Нефтийн үйлдвэрт үйлдвэрлэдэг эмийг холиод хэрэглэгчид зараад байгаа юм. Энэ чинь маш том, одоо гэмт хэргийн шинж чанартай асуудал шүү дээ. Яагаад өдий болтол одоо гааль онцгой гээд авахгүйгээр хөрсөн юм гэдэгт бол нефть импортлогчид жирийн хэрэглэгчид бол маш их гайхдаг. Тэгэхээр бид энийг өнөөдөр хэлэлцэж шийдвэрлэхгүй бол олон түмэнд их муухай харагдана шүү. Төсөв ийм мөнгө дутуу байж байхад ийм ноцтой…/минут дуусав/

**Г.Занданшатар:** Пүрэвдорж гишүүн Бөхчулууны Пүрэвдорж гишүүн саяын асуултад хариулъя.

**Б.Пүрэвдорж:** Тэгэхлээр Анандбазар гишүүн яг үнэхээр энэ салбарын хүн учраас үнэхээр одоо зөв мэдэрч ярьж байна. Тэгэхээр үнэхээр энэ хуурамч шатахуун хэрэглэх дээр та бүхний унаж байгаа prius машины бензин к… хоёр жилийн дотор л одоо эвдрээд байгаа юм. Тэгээд портер машины аппаратур ингээд л жилийн дотор л эвдрээд. Тэгээд тэрнийгээ засдаг, засна гэж баахан асуудал болоод байгаа байхгүй юу. Энэ одоо энэний одоо хохирол нь бол одоо жишээ нь яг цэвэр улсын төсөвт орж байгаа хохирол үзүүлж байгаа нь бол жаран гурван тэрбум байгаа юм. Өнгөрсөн жилийнхээ бүтэн жилийн дунджаар. Жаран гурван тэрбум төгрөг. Гэтэл энэ бүтээгдэхүүн чинь нефть, дизелийн түвшнээсээ хямдхан орж ирдэг. Тэгээд татваргүй орж ирдэг. Тэрнийгээ тэр хэмжээгээр нь хуурамч шатахуун болгож гаргадаг. Тэндээсээ бас асар их ашиг олж байгаа. Тэгээд энэ үндэсний нэг зовж явж нэг шатахуун авчирч борлуулдаг тэр компаниудын орлого бол ерөөсөө байхгүй болсон.

Тэгээд л нэг гадаадын нөхөр ганц хоёр Монголчуудтай нийлж байгаад янз янзын хүмүүст лоббидож байгаад энэ, би энэ энэ асуудлаар бол эрүүгийн цагдаад ч хандсан. Шалгаад юм тогтоогоогүй, юу ч шийдээгүй. Мэргэжлийн хяналтад ч хандсан, юу ч шийдээгүй. Тэр шударга өрсөлдөөний хэрэглэх газрын газарт хандсан, бас шийдээгүй. Ер нь маш их том лоббитой. Тийм учраас энэ Монголын төр ер нь бол нэг жоохон хатуу гар чанга гартай байх хэрэгтэй байна. Ийм одоо бүтээгдэхүүн хэрэглэчхээд, өөрсдийн чинь машин ядаж л энэ хууль тогтоож байгаа хүмүүсийн чинь машин хөдөө явж байгаад л янз янз болдог. Тэгээд л энэ маш том эрсдэлд ордог. Хүмүүс хөлддөг янз янзын аюул үүсдэг. Ийм зүйлээс чинь сэргийлэх гэж энэ хуулийг өргөн барьж байгаа. Энэ төсөвтөө ч хэрэгтэй. Ард…/минут дуусав/

**Г.Занданшатар:** Одоо эрхэм гишүүн Сандагийн Бямбацогт.

**С.Бямбацогт:** Энэ хуулийн төслийг дэмжиж байгаа юм. Сая бас бид нар хууль тогтоомжийг боловсронгуй болгох үндсэн чиглэл хэлэлцэх үед Засгийн газраас газрын тосны бүтээгдэхүүн тухай хуульд нэмэлт, өөрчлөлт оруулах тухай, Уул уурхайн хүнд үйлдвэрийн яам хариуцна. Хуурамч шатахуун хийхэд хэрэглэдэг нефтийн бүтээгдэхүүнд онцгой татвар тогтоох гээд хууль тогтоомжийг боловсронгуй болгох үндсэн чиглэлд оруулсан. Тэгэхээр цаашдаа бид нарын чанартай бензин хэрэглэдэг байх. Улсын төсвийнхөө орлогыг нэмэгдүүлэх, дээрээс нь ард иргэдийнхээ бас эдэлж хэрэглэж байгаа эд хөрөнгийг бас хайрлаж хамгаалах, ашигт үйлийнх нь коэффициентыг нэмэгдүүлэх гэдэг юм уу энэ чиглэлд анхаарах ёстой байх. Гэхдээ бидэнд бас нэг шийдэх асуудал байгаа Пүрэвдорж гишүүнээ. Одоо жишээ нь алслагдсан бүс нутаг одоо баруун таван аймаг хамаг бүх л юм үнэтэй. Улаанбаатараас алслагдах тусмаа л одоо бензин шатахуун үнэтэй, гурил будаа нь үнэтэй, барилгын материал, цемент нь үнэтэй бүх л юм үнэтэй болчихдог. Энийг шийдэх гээд Засгийн газрын үйл ажиллагааны мөрийн хөтөлбөрт бид нар бас баруун бүс нутаг, газрын тос боловсруулах бага оврын үйлдвэр байгуулах асуудлыг бас тусгасан. Уул уурхай, хүнд үйлдвэрийн яамыг шахаж байгаа.

Энийг одоо бас яагаад гэвэл одоо Дорноговиос бид нар байгуулагдаж байгаа газрын тосны үйлдвэрээс ингээд мянган километр Ховд руу хүртэл, Баян-Өлгий хүртэл 1500, 1800 километр тээвэрлээд бензин бол улам л үнэтэй болно, тийм. Тэгээд энийг бид нар одоо хэрхэн яаж шийдвэрлэх вэ? Энэ дээр танд бас бодож байгаа зүйл байна уу? Бид бас тэнд зайлшгүй одоо бас ард иргэдийн хэрэглэж байгаа, яг талх иддэг талхтай нь адилхан хэрэглээ болчихсон бензин шатахууныг бууруулах ийм бас бодлогыг Засгийн газрын үйл ажиллагааны хөтөлбөрт суулгаад энийг шахаж анхаарч ажиллахаар анхаарч байгаа. Энэ дээр та бас нэг бодлогын зохицуулалт бидэнд бас хэрэгтэй байгаа. Тэгэхээр энд энэ талаар хууль санаачилж хүний хувьд бас ямар байр суурьтай байдгийг чинь сонсъё.

**Г.Занданшатар:** Бүсчилсэн тариф тогтоох асуудлаар. Пүрэвдорж гишүүн.

**Б.Пүрэвдорж:** Монгол Улсын нутаг дэвсгэрт хоёр үйлдвэр байгаа. Нэг нь Замын-Үүдэд нөгөөдөх нь Эрдэнэт хотод хоёр үйлдвэр яг энэ аа керосин нафта зэрэг бүтээгдэхүүнийг оруулж ирээд цэвэр одоо үйлдвэрийн аргаар боловсруулаад бүтээгдэхүүн хийж байгаа ийм хоёр үйлдвэр байгаа. Тэгээд тэр хэлэлцүүлгийн явцад энэ хууль бол энэ Их Хурлын Байнгын хороогоор ороогүй хууль шүү. Энэ хууль бол өнгөрсөн парламентын үед дэмжигдээгүй Байнгын хороогоор ороод дэмжигдээгүй хууль. Өнөөдөр ингээд хэлэлцээд явж байгаа. Тийм учраас өнөөдрийн шинэ парламентын гишүүд бол энэ хууль дээр арай илүү одоо өөр байр сууринаас дэмжсэн байр сууринаас хандана гэж найдаж байгаа. Тийм учраас энэ хоёр одоо Эрдэнэт, Замын-Үүд дээр байгаа энэ одоо цэвэр, одоо технологийн ийм үйлдвэр дээр оруулж ирэх нефтийн бүтээгдэхүүнийг яаж шийдэх вэ гэдэг дээр Байнгын хорооны анхны хэлэлцүүлэг дээр тодорхой байр сууриа илэрхийлээд явна гэж үзэж байгаа. Үүнтэй. Энэ хуурамч шатахуун, ялангуяа одоо түрүүний хэлсэн хэд хэдэн компаниуд оруулж ирээд хийж байгаа энэ хуурамч шатахуун бол тэр бензин, нефтийн бааз дээр доор нь ингэж хуйлруулагч гэж нэг ийм ашиглаад тэрэн рүүгээ хийгээд ямар ч тийм, одоо үйлдвэрлэлийн үйл ажиллагаа явуулахгүй, нэг богино ийм, одоо технологи ашиглаад хийж байгаа ийм одоо зүйл байгаа.

Тийм учраас одоо яг цэвэр үйлдвэрлэл эрхлээд явуулж байгаа энэ одоо аж ахуйн нэгж нэгэнт хөрөнгө оруулчихсан энэ аж ахуйн нэгж дээрээ ямар арга хэмжээ авах вэ гэдгийг бас яг энэ мэргэжлийн яамнууд нь болон Байнгын хороонд байгаа тэр одоо гишүүдийн бас тодорхой санал бодлыг тооцож үзээд энэ хууль дээрээ тодорхой арга хэмжээ авахыг авна гэж үзэж байна. Баярлалаа.

**Г.Занданшатар:** Одоо эрхэм гишүүн Сайнхүүгийн Ганбаатар.

**С.Ганбаатар:** Энэ хуулийг энэ хуулийг дэмжиж байна. Улсын Их Хуралд янз бүрийн бүлэглэлүүдийн шахалт дарамт их байдаг. Банкнуудын лобби бүлэг, тамхины, архины хамгийн булиа нь Тавантолгой, Гок, Оюу толгойн бүлэглэлүүд үе үедээ дарамталдаг, бид шаналдаг. Өнөөдөр хуурамч нефтийн энэ бүлэглэлийн дарамтад өмнөх парламент орсон байна л гэсэн үг. Энэ удаагийн парламент бас нэг ард түмнээ төлөөлж хүмүүсийн эрх ашгийн төлөө энэ хуулийг дэмжинэ гэж би туйлаас сэтгэж байгаа. Бас орж ирж байгаа явдалд би талархаж байна. Тэгээд түрүүн бас салбарын одоо бас зовлон жаргалыг нь мэддэг Анандбазар гишүүн маш чухал зүйл хэллээ шүү дээ. Шударгаар импортолж, шатахуун шударгаар одоо тэр чанартай шатахууныг нь импортолж оруулж ирдэг хүмүүс нь ч гэсэн эрх ашиг энэ дээр хохирч байгаа. Ер нь бол төрөөс стандартыг тавих, татварыг тавих гэсэн хоёр үндсэн зорилго байдаг. Энэ хоёуланг нь тавихгүй байна гэвэл төр буруу хүмүүсийн кармад орсон байна л гэсэн үг.

Тэгэхлээр түрүүн тооцоо хэлж байна шүү дээ. Бүр салбарын одоо хүмүүс жараас далан тэрбум төгрөгийн одоо төсөвт мөнгө орж ирэх ингэхлээр энэхүү одоо хуурамч дайвар бүтээгдэхүүн нэртэй Монголын машиныг одоо Монголын эдийн засгийг бүр нарийн яривал хэврэг болгож байгаа, эвдэлж байгаа энэ хуулиас олон зүйл эхэлнэ. Ингээд энэ хуулийг бас гишүүд маань дэмжиж өгөөд бас энэ бүлэглэлүүдэд нэг цохилт өгдөг юм. Иргэдийнхээ эрх ашгийг хамгаалдаг юм гэдэг нэг байр суурийг илэрхийлнэ гэж би уриалж байна. Итгэж байна.

**Г.Занданшатар:** Асуулт биш үг юм даа тийм ээ. За одоо эрхэм гишүүн Бадмаанямбуугийн Бат-Эрдэнэ.

**Б.Бат-Эрдэнэ:** Баярлалаа. Энэ хуулийг бол дэмжиж байна. Энэ танилцуулгаас үзэх юм бол арай дэндүү ийм зүйл байна шүү дээ. Тэгээд гаднын, одоо өөр хаа байсан оронд амьдардаг ийм хүн бол одоо Монголчуудын эдийн засгийг бусниулчхаад, эдэлж хэрэглэж байгаа машин техникийг нь одоо насжилтгүй болгочхоод, тэгээд зуу гаруй тэрбум төгрөг одоо хармаалчхаад ингээд сууж байдаг. Энэ гадаадын ялангуяа энэ үндсэн дамнасан энэ доншуур ийм этгээдүүд бол дэндүү одоо энэ төрийн хяналт, төрийн бодлого зарим талаар сул байгааг ашиглах юм л даа. Үүний одоо тодорхой жишээ бол энэ дээр гарч ирж байгаа юм. Тийм учраас одоо энэ хуулийг бол одоо батлах нь зүйтэй гэж. Үүнтэй холбоотойгоор ер нь одоо хэрэглэгчдийн эрх ашиг байж байгаа учраас лавшруулаад энэ бензин шатахуунтай холбоотой юман дээр Мэргэжлийн хяналтын газар, Шударга бус өрсөлдөөнийг хянан зохицуулах энэ газрууд нэлээн ажлаа хиймээр санагдаад байна. Би бол одоо өөрөө хувийнхаа машиныг бариад одоо өдөр тутам явдаг хүн учраас энэ хоёр өөр төрлийн шатахуун түгээх ийм газраас авсан бензин нэг өөр одоо явалттай л байх шиг л үзэгдээд байгаа юм даа. Би алдаг оног одоо километрээ хэмжиж үзэж байгаа юм.

Тэгэхэд бол ер нь зарим нь одоо гурван зуугаараа явдаг бол тэрэндээ хүрэхгүй хоёр зуу гаруй яваад л одоо зогсох унтрах ийм байдал руугаа ороод байгаа нэг ийм зөрүүтэй юмнууд гараад байгаа юм. Тэр одоо хөөсрүүлдэг байна уу? Эсвэл одоо энд яригдаж байгаа тэр буруу зүйл одоо нэмэлт хуурамч шатахуун үйлдвэрлэдэгтэй холбоотой байна уу? Ер нь зүгээр энүүгээр нэлээн судалсан…/минут дуусав/

**Г.Занданшатар:** Пүрэвдорж гишүүн.

**Б.Пүрэвдорж:** Одоо өнөөдрийн байдлаар бол яг ийм нарийн тоо би танд хэлж өгье. Өнөөдрийн байдлаар зуун ерэн мянган литр одоо зуун ерэн мянган тонн ийм бүтээгдэхүүн Монгол улсад аль хэдийн ороод ирчихсэн байгаа. Тэрний дотроо нэг хольдог керосин нь сүүлийн үед олдохгүй нэг жоохон байж байгаа. Тэрнээ хийж аваад одоо явцгаах явах юм байгаа биз. Тэгэхээр ер нь бол энэ энэ одоо хуурамч шатахуун хийдэг хүмүүс нь яадаг вэ гэхлээр, энэ нефтийн том систем нь байна шүү дээ. Бат-Эрдэнэ гишүүн ээ, нефтийн том системийн доор нь ингэж хуйлруулагч гэж нэг ийм сэнсэн юм хийчхээд, тэрнийгээ ингээд хуйлруулдаг юм. Хуйлруулаад тэгээд тэрнийгээ одоо юу гэдэг юм хольц маягаар тэгээд борлуулаад ингээд явдаг ийм л зүйл байгаа. Тэгэхлээр өнөөдөр энэ онцгой татварууд энийг ногдуулснаар илүү одоо цэвэр бүтээгдэхүүн хэрэглэх боломжтой болж байгаа юм. Зарим хүмүүс болох дээр надад Их Хурлын гишүүд надаас асуугаад байгаа юм. Энийг ингээд хорьчих юм бол шатахууны үнэ өсчих юм биш үү? Дизелийн түвшний үнэ өсчих юм биш үү гэж байгаа юм. Яг анхан шатан дээр тэд нар одоо ингээд юу байдаг юм жишээ нь одоо Сод монгол компани мянга таван зуун төгрөгөө, дизелийн түлшийг шатахууны одоо түгээх станц руу мянга таван зуугаар өгч байхад нөгөө компаниуд мянга дөрвөн зуун төгрөг өргөж байгаа байхгүй юу. Тэгээд борлуулахдаа нөгөө нэг шатахуун станцуудтай адилхан л мянга таван зуугаар юу мянга зургаан зуугаар борлуулж байгаа юм. Мянга зургаан зуун төгрөг ч юм уу ингээд борлуулдаг.

Тийм учраас эцсийн хэрэглэгч болсон иргэд дээр бол энэ одоо шатахууны үнэ бол огт нэмэгдэж очихгүй юм. Дарамт болохгүй юм гэдгийг хэлье. Тэгээд ер нь бол хоёрхон үйлдвэр байгаа. Энэ хоёр үйлдвэр бол нэг нь Эрдэнэтэд нэг нь яг энэ технологийн дагуу боловсруулдаг хоёр үйлдвэр байгаа. Энэ дээрээ онцгойлон ямар арга хэмжээ авах вэ гэдгийг салбарын яам бол тодорхой саналуудаа оруулж ирэх нь Байнгын хорооны хэлэлцүүлгийн үед тодорхой саналаа оруулж ирэх нь зүйтэй гэж би үзэж байгаа.

**Г.Занданшатар:** Болдын Жавхлан гишүүн.

**Б.Жавхлан:** Пүрэвдорж гишүүнээс хууль санаачлагчаас асуулт асууя. Тэгээд өмнөх Их Хурлын Төсвийн байнгын хороон дээр хэлэлцэгдээд дэмжигдээгүй, мөн Засгийн газрын хуралдаанаар ороод дэмжигдээгүй асуудлыг одоо ингээд ороод ирж байгаа юм. Тэрэн дээр гарсан өнцөг бол Пүрэвдорж гишүүнээ ийм шүү дээ. Таны санаа бол уг нь ингээд энийг хориглоё гээд байгаа. Ерөөсөө орж ирэхийг нь хориглоё хязгаарлая гээд байгаа юм. Энэ чинь өөрөө нөгөө нэг нефтийн болон химийн үйлдвэрүүд дээр хэрэглэгддэг тийм дайвар бүтээгдэхүүн юм байна лээ. Тэрнээс биш одоо энэ нэг нөгөө шатахуун бензиний бол бүрэлдэхүүнд ордог материал өөрөө биш. Тэгэхээр энийг хэдүүлээ ингээд онцгой албан татвараар нь ингээд тавьчихаар оруулж ирээд тэрэн дээрээ холихыг нь ингээд зөвшөөрчхөж байгаа юм биш үү? Харин бүр ингээд зөвшөөрөөд нээлттэй болгочхож байгаа юм биш үү. Тэрнээс биш одоо бүр хэдүүлээ тэр мэргэжлийн хяналт дээр ч юм уу өөр байдлаар энийг хязгаарлаад бүр оруулж ирэхийг нь зогсоогоод тэр байдлаар хязгаарлах нь зөв биш үү?

Өмнө нь бол тийм л шийдвэр гаргаад Засгийн газар дээр ч тэр Төсвийн байнгын хороон дээр нь тэгсэн юм байна лээ. Тэрнээс биш одоо яг нөгөө бензин бензиний юунд ордог гээд ингээд зөвшөөрөөд хэдүүлээ онцгой албанд тавьчихаар бүр ч ингээд хэдүүлээ бүр нээчих юм биш үү дээ. Таныг нөгөө зориуд хаах гээд байгаа юм чинь бүр нээлттэй болчих юм биш үү л гээд. Одоо энэ тоонд хоёр зуун хэд гэж байгаа билээ. Хоёр зуун наян таваас долоон зуун тавин мянган төгрөг гэж байгаа юм. Тэгэхээр энэ чинь бол нөгөөдүүл чинь бүр шингээгээд л харин ч бүр нээлттэй болоод чөлөөтэй болоод онцгой албан татварын энийгээ төлөөд орж ирдэг болоод ингээд явчихвал яах вэ? Нэг…/минут дуусав/

**Г.Занданшатар:** Пүрэвдорж гишүүн.

**Б.Пүрэвдорж:** Энэ керосин, нафта, конденсат зэрэг энэ бүтээгдэхүүнүүд чинь маш цөөхөн зүйлд хэрэглэдэг. Ер нь бол энэ шатахуунд холиос бусад маш цөөхөн. Өөрөөр хэлбэл одоо юу байдаг юм онгоцны хөлдөлтөөс хамгаалах хэрэгсэл болгож хэрэглэдэг ч юм уу, одоо цөөхөн хэрэглэдэг юм. Тэгэхлээр энэ дээр ер нь бол бүх юмыг хориглох нь буруу юм гэж би өөрөө ер нь үздэг. Тийм учраас энэ бүтээгдэхүүнүүд дээр онцгой албан татвар ноогдуулчих юм бол өрсөлдөх чадвар нь байхгүй болчих юм. Өөрөөр хэлбэл энэ онцгой албан татвартай болчих юм бол энэ бүтээгдэхүүнийг оруулж ирээд одоо холиод борлуулахад бол тухайн аж ахуйн нэгжид ямар ч одоо шаардлагагүй болох ийм одоо зохицуулалт байгаа юм. Тийм учраас хэрэв бүгдийг нь одоо хориглочих юм бол зарим нэгэн одоо салбарууд аль эсхүл туршилтын болон бусад зүйл хийдэг энэ салбарууд энэ бүтээгдэхүүнээ авахын тулд бүр одоо зөвшөөрөл авдаг ийм болоод явчихна. Тийм учраас онцгой албан татвар илүү нэмэгдүүлэх замаар энэ асуудлыг өрсөлдөх чадварыг нь байхгүй болгох замаар энэ хуурамч шатахууны салбараас гаргах нь илүү одоо үр дүнтэй гэж үзэж байгаа.

**Г.Занданшатар:** Гишүүд асуулт асууж, хариулт авч дууслаа. Дэмжсэн дэмжээгүй гурав хүртэл гишүүн үг хэлж болно. Энд цахимаар гишүүд энэ хуулийг бол хэлэлцэхийг дэмжих зарчим баримталж байна шүү дээ. Энэ манай энэ групп, бүлэг энэ тэр бол. Үг хэлэх хүн байна уу? Булгантуяа гишүүн, Анандбазар гишүүн хоёр гар өргөсөн байна. Энэ хоёр гишүүнээр тасаллаа. Эрхэм гишүүн Булгантуяа Хүрэлбаатарын Булгантуяа.

**Х.Булгантуяа:** Энэ хуулийг хэлэлцэхийг дэмжиж байгаа юм. Одоо манай нийт оруулж ирж байгаа бензин дизелийн ерөнхийдөө жар гаруй хувь нь бол дизель байдаг. Энүүний хэрэглээний нийтдээ жар гаруй хувийг нь манай хүнд үйлдвэрүүд, барилга, уул уурхайн салбарынхан ашиглаж байгаа. Үнэндээ бол эндээс бид нар бол одоо бас нэлээдгүй онцгой албан татварыг бас алдаж байгаа нөхцөл байдал үүсэж байгаа. Бид нар уг нь бол өмнө нь ялангуяа Уул уурхай, хүнд үйлдвэрийн яамыг Мэргэжлийн хяналттай хамтраад энэ хууль бус, одоо найруулаад байгаа энэ бензин үйлдвэрлэгчидтэй одоо тэмцээч гэдэг ийм чиглэлийг бол Сангийн яамнаас өгч байсан. Үүн дээр бол нэлээн техник тоног төхөөрөмж, шинэ төрлийн лаборатори их олон юмнууд хэрэгтэй байна гэсээр байгаад өнөөдрийг хүртэл бол бас нэлээдгүй орлого алдлаа. Ялангуяа уул уурхайн олборлолт ихтэй манай улсын хувьд энэ нь нэг бодлын өнөөдөр бид нар төсвийнхөө орлогыг алдаад шууд бус байдлаар энэ салбаруудыг дэмжээд байгаа юм шиг харагдаад байгаа учраас нөгөө шударга өрсөлдөөнийг бий болгохын төлөө яг одоо хуурамч биш органик бүтээгдэхүүн оруулж ирж байгаа үйлдвэрлэгч нарын хувьд импортлогч нарын хувьд одоо хүнд байдалд оруулж байгаа учраас энүүнийг бол одоо дэмжээд хэлэлцээд явах нь зүйтэй.

Гэхдээ цаашдаа нөгөө талаараа бид нар Уул уурхайн яамыг бас шахах хэрэгтэй. Мэргэжлийн хяналтын ерөнхий газрыг бол шахах хэрэгтэй. Ийм үйлдвэрлэгч нартай ганцхан онцгой албан татвараар биш өөр байдлаар бас тэмцэх ийм механизмыг бас бий болгох ёстой гэж бас бодож байгаа юм. Тэгээд хэлэлцэх нь зүйтэй юм гэж дэмжиж байна.

**Г.Занданшатар:** Цогт-Очирын Анандбазар гишүүн.

**Ц.Анандбазар:** Баярлалаа. Энэ манай гишүүд сайн ойлгохгүй байх шиг байна. Энэ чинь ерөөсөө гэмт хэрэг. Дэлхий дээр бензинийг ингээд холиод хийчихдэг бол одоо дэлхийд нефтийн үйлдвэр гэж байхгүй шүү дээ. Та машиндаа ямар аюултай юм хийж байгааг мэргэжлийн биш хүн учраас огт мэдэхгүй байгаа юм. Дээр нь Монгол Улсын Их Хурал ард иргэдийнхээ зовж олсон хэдэн төгрөгийг хуурамч шатахуунаар хийгээд тэр мөнгөөрөө авсан машины зүгээр эвдэж байгаа юм. Хуурамч шатахуун хэрэглэсэн машин хамгийн дээд тал нь гурван жил яваад ер нь эвдэрдэг. Эхнээсээ энэ уул уурхайн машинууд эвдрээд, чанар сайтай шатахуунтай компаниуд байна уу гээд л хэлэлцээд явж байгаа юм. Жавхлан дарга бол түрүүнд Төсвийн байнгын дарга хүний хувьд буруу байр суурь илэрхийлж байна гэж би бодож байна. Яагаад гэвэл энэ хуурамч шатахуунд хэрэглэдэг нафта керосин гэдэг энэ бүтээгдэхүүн Монгол улсын бусад салбарт нийт хэрэглээ нь аравхан мянган тонн байгаа юм. Гэтэл энэ чинь өнгөрсөн жил хоёр зуун тавин мянган тонн ороод ирсэн шүү дээ. Хоёр зуун дөчин мянган тонн онцгой албан татвартай бүтээгдэхүүнийг хэн нэгэн хүмүүсийн оролцоотойгоор онцгой албан татвараас чөлөөлчихсөн гэсэн үг.

Энэ яваандаа их олон хүнийг шоронд суулгаж магадгүй ийм ажил байгаа юм шүү. Тэгээд яагаад ийм одоо айхтар асуудлыг дэмжээд Их Хурал нь хэлэлцдэггүй явдаг юм гэдгийг би одоо их гайхдаг юм. Бас шударга биш гэхэд ийм шударга биш байдал цаашдаа бол үргэлжилж болохгүй шүү гэдгийг ангийн андууддаа хэлмээр байна. Энэ онцгой чухал ажил. Энүүгээр чинь бид одоо энэ төсөв хэцүү байгаа үед олон хүний цалин тавьж болж байна. Цэцэрлэг ясли барьж болж байна, энэ төсвийн цоорхойгоо нөхөж болж байна шүү дээ. Ард түмэн ийм ядуу байхад хууль ёсны авах ёстой татвараа авахгүй байгаа нь маш том гэмт хэргийн шинж чанартай ийм асуудал байгаа юм. Энэ бол өөр салбарт ордог бүтээгдэхүүн ерөөсөө биш. Нефтийн дагавар бүтээгдэхүүн буюу холиод бензин гэж хуураад зараад байгаа ийм л одоо залилангийн хэрэг байгаа юм. Одоо энэ шатахууныг хүмүүс мэдэхгүйгээр янз бүрийн шатахуун түгээх станцаас аваад байгаа. Энэ бол яваандаа машингүй болно гэсэн үг. Тийм болохоор бид одоо хүний хөдөлмөрөөр оносон энэ сайхан хөлс хүч, эрдэнэт унаагаа хайрлахын тулд, Монголын ард түмний онц чухал байгаа төсвийн алдагдлыг нөхөхийн тулд энэ хуулийг зайлшгүй хэлэлцэх ёстой юм. Тодорхой байгууллагын тодорхой хүмүүс санаатай, санаандгүй зогсоогоод байгаа ийм юмнууд байгаа. Бид хууль хэлэлцэх явцад хэлнэ. Тэгээд алийн болгон одоо гаднын мөнгөтэй хүмүүсийн халаасанд орж, бид ийм шударга биш хуультай явж болох вэ дээ.

Тийм болохоор одоо Их Хурлын гишүүд маань дэмжиж энэ нефтийн бүтээгдэхүүнийг чанарын түвшинд нь сайн шатахуунтай болгох энэ гарцыг хийх ёстой. Тайлбарууд бол бүгд одоо стандартын бус дандаа нөгөө гаднын хүмүүсийн лоббигоор хийсэн тайлбар шүү. Тийм болохоор та бүхэн, энэ салбарт ажиллаж байсан хүний хувьд миний үгийг сонсож, тэгээд энэ төсвийнхөө цоорхойг одоо шийдэх энэ том шийдлийг энэ хуулиар хэлэлцэж шийдье гэж бодож байгаа юм. Зургаан жил хийчихлээ шүү дээ. Энэ шатахуун борлуулдаг компани, НИК компаниас том борлуулалттай болсон. НИК гэж улсын компани байдгийг та бүхэн мэдэх байх. Энэнээс, том болчхоод байна шүү дээ. Яагаад гэхээр үнэ нь зуугаас хоёр зуун төгрөгийн хямд болдог учраас тэд зүгээр дэмпинг хийгээд л зараад байгаа юм. Одоо бол уул уурхайн компаниуд эздүүд мэдээд эхэлсэн. Өөрөө машинтай хүн бол энэ шатахууныг…/минут дуусав/

**Г.Занданшатар:** Гишүүд үг хэлж дууслаа. Байнгын хорооны саналаар Онцгой албан татварын тухай хуульд нэмэлт, өөрчлөлт оруулах тухай хуулийн төслийн талаар санал хураалт явна. Тэгэхээр энэ Байнгын хороон дээр бол ийм шатахуун оруулж ирэхийг огт хориглоё, хориглосон шийдвэр гаргая гэсэн агуулгаар хэлэлцэж байгаад ингээд төслийг хэлэлцэхийг шаардлагагүй гээд үзчихсэн юм байна. Байнгын хороодын дарга нарын хэлж байгаа асуудлаар. Тэгтэл нөгөөдөх шатахуун нь орж ирсээр л, хориглосон ч юмгүй ингээд яваад байдаг. Тэгэхээр энийг хэлэлцэх эсэхийг нь дэмжээд ажлын хэсэг байгуулаад шалгаж нягталж үзээд, тэгээд холбогдох өөрчлөлт, энэ тэрийг оруулах нь оруулаад бусад юмнуудыг нь бус газар дээр нь очиж ажлын хэсэг гаргаж үзэж шалга л даа. Энэ чинь их ноцтой асуудал юм байна шүү дээ. Маш, Өргөдлийн байнгын хорооны тийм, Өргөдлийн байнгын хорооны дарга Оюунчимэг гишүүн хэлж байгаа. Энийг шалгаад ноцтой баримт гаргаад ирсэн. Тэгэхээр одоо энэ хуулийг хэлэлцэх нь зүйтэй гэсэн ийм байр суурьтай байгаа юм байна. Тэгэхээр өмнө нь өмнөх Улсын Их Хурлын үед энэ хориглох ёстой гэсэн агуулгаар хэлэх шаардлагагүй гээд үзчихсэн учраас тэр саналын томьёоллоор санал хураалт явуулна. Тэгэхдээ дэмжиж байгаа гишүүн энэ хуулийг хэлэлцье гэсэн дэмжиж байгаа гишүүд бол үгүй гэсэн Байнгын хорооны саналыг дэмжихгүй гэж байж энэ чуулганыг энэ хуулийг хэлэлцэх эсэх асуудал дэмжигдэж шийдэгдэх юм байна.

Ингээд тэгээд кнопондоо хүргэхгүй буюу үгүй гэдгийг дарна гэсэн үг. Энэ чинь нөгөө цахимаар санал хураалт явж байгаа учраас. Санал хуралд. Санал хураалтад жаран хоёр гишүүн оролцож арван найман гишүүн хэлэлцэхийг дэмжиж, дөчин дөрвөн гишүүн татгалзсан байна. Ингэснээрээ гишүүдийн олонх Байнгын хорооны саналыг дэмжсэнгүй, хэлэлцэх нь зүйтэй гэж үзлээ. Тэгээд гишүүдийн олонх төслийг хэлэлцэх шаардлагатай гэж үзсэн тул хуулийн төслийг үзэл баримтлалын хүрээнд хэлэлцэхийг дэмжсэнд тооцон, Бат-Эрдэнэ гишүүн. Бат-Эрдэнэ гишүүний саналыг одоо энэ хуулийг хэлэлцэхийг дэмжсэн буюу татгалзан тооцох юм байна. Буруу яагаад дэмжигчид гарсан байна. Ингээд хуулийн төслийг анхны хэлэлцүүлэгт бэлтгүүлэхээр Төсвийн байнгын хороонд шилжүүлж байна. Энэ дээр нэг, хоёр ойлголт дунд хүмүүс яваад байдаг юм шүү. Нэг нь ингээд бас хориглох ёстой гэчихээр хэлэлцэх ёсгүй энэ тэр ч гэдэг юм уу, энийгээ нэг мөр болгомоор байна. Дараагийн асуудалд орно.

**Тав.Газрын газрын тос боловсруулах үйлдвэрийг дэмжих тухай хуулийн төслийг хэлэлцэх эсэх асуудлыг хэлэлцэнэ.**

Хууль санаачлагчийн илтгэлийг Уул уурхай, хүнд үйлдвэрийн сайд Гэлэнгийн Ёндон танилцуулна.

**Г.Ёндон:** Улсын Их Хурлын дарга, эрхэм гишүүд ээ,

Монгол Улсын Засгийн газар, Бүгд Найрамдах Энэтхэг Улсын Эксим банк хооронд байгуулсан зээлийн ерөнхий хэлэлцээрийн хүрээнд хэрэгжүүлж буй газрын тос боловсруулах үйлдвэрийг төлөвлөсөн хугацаанд багтаан барьж байгуулах, төслийн үйл ажиллагааг эрчимжүүлэх, төрөөс үзүүлэх дэмжлэгийг тодорхойлох эрх зүйн зохицуулалтыг бий болгох зорилгоор газрын тос боловсруулах үйлдвэрийг дэмжих тухай хуулийн төслийг боловсруулж, Улсын Их Хуралд өргөн бариад байна. Хуулийн төслийг Засгийн газрын хоёр мянга хорин оны арван хоёрдугаар сарын гучны өдрийн хуралдаанаар хэлэлцэж, хуулийн төслийг нэн яаралтайгаар Улсын Их Хуралд өргөн мэдүүлэхээр шийдвэрлэсэн болно. Уг хуулийн төсөлд газрын тос боловсруулах үйлдвэр болон түүхий тос дамжуулах хоолой, тэдгээрийн үндсэн ба дагалдах байгууламжийн бүтээн байгуулалтад олон улсын норм, дүрэм, журам, стандартыг гэрээнд заасан хэлээр хэрэглэх, зураг төслийг боловсруулах, баталгаажуулах, зураг төсөлд магадлал хийх, барилгын ажилд хяналт тавих, ашиглалтад хүлээн авах, төрөөс үзүүлэх дэмжлэгийг тодорхойлох, түүхий эдийн хангамжийг тогтвортой байлгах зэрэг зохицуулалтыг тусгасан болно.

Улсын Их Хурлын Байнгын хорооны Улсын Их Хурлын дарга, эрхэм гишүүд ээ, Засгийн газраас боловсруулсан газрын тос боловсруулах үйлдвэрийг дэмжих тухай хуулийн төслийг хэлэлцэж, хуулийн төслийг Улсын Их Хуралд өргөн барьсан байна. Шийдвэр гаргаж өгөхийг хүсэж байна. Анхаарал тавсанд баярлалаа.

**Г.Занданшатар:** Ёндон сайдад баярлалаа. Одоо төслийн талаарх Үйлдвэржилтийн бодлогын байнгын хорооны санал, дүгнэлтийг Улсын Их Хурлын эрхэм гишүүн Тилеуханы Аубакир танилцуулна. Аубакир гишүүнийг индэрт турж байна.

**Т.Аубакир:** Улсын Их Хурлын дарга, эрхэм гишүүд ээ,

Монгол Улсын Засгийн газраас хоёр мянга хорин нэгэн оны нэгдүгээр сарын хорины өдөр Улсын Их Хуралд өргөн мэдүүлсэн газрын тос боловсруулах үйлдвэрийг дэмжих тухай хуулийн төслийн үзэл баримтлалын хүрээнд хэлэлцэх эсэх хэлэлцүүлгийг Үйлдвэржилтийн бодлогын байнгын хороо хоёр мянга хорин нэгэн оны нэг сарын хорины өдрийн хуралдаанаар явууллаа. Хууль санаачлагч дотоодын түүхий эдэд түшиглэн газрын тос боловсруулах үйлдвэр байгуулан, Монгол улсыг түлш, шатахууны хараат байдлаас гаргаж, нефть химийн шинэ салбарыг бий болгоход төрөөс дэмжлэг үзүүлэхтэй холбогдсон харилцааг шийдвэрлэх зорилгоор тус хуулийн төслийг боловсруулсан бөгөөд хууль батлагдсанаар газрын тос боловсруулах үйлдвэр ашиглалтад орж, нэмүү өртөг шингэсэн бүтээгдэхүүн үйлдвэрлэн хөрөнгө оруулалтын зардлыг богино хугацаанд нөхөж, зээлийн санхүүжилтийг хугацаанд нь эргэн төлөх боломж бүрдэнэ гэж үзсэн байна.

Байнгын хорооны хуралдаанаар хуулийн төслийг хэлэлцэх явцад Улсын Их Хурлын гишүүн Тэмүүлэн, Энхтүвшин, Ганбаатар нар хуулийн төслийн нэрийг тухайлсан нэг үйлдвэрийн нэрээр тодорхой зааж өгөх, эсвэл бусад газрын тосны газрын тос боловсруулах үйлдвэрүүдэд энэ хууль үйлчлэх эсэх болон цаашид хуулийн үйлчлэх хугацаа, хүрээ хязгаарын талаар тодорхой асуулт асууж хариулт авсан болно. Улсын Их Хурлын гишүүн Г.Тэмүүлэн хуулийн төсөлд тусгагдсан зарим зохицуулалтыг хэрэгжүүлэхэд одоо хүчин төгөлдөр мөрдөгдөж байгаа хуулиудтай нийцүүлэх зорилгоор дагалдах хуулийн төслүүдийг боловсруулж хамт хэлэлцүүлэх, мөн хуулийн үйлчлэх хугацаа, хамрах хүрээнд тодорхой хязгаарлалт хийх нь зүйтэй бөгөөд төсөлд тусгагдаагүй газрын тос боловсруулах үйлдвэртэй холбоотой татвар, төлбөр, хураамжийн асуудлыг хэлэлцүүлгийн шатанд анхаарах, Улсын Их Хурлын гишүүн Энхтүвшин газрын тосны үйлдвэрийн гол түүхий эд болох газрын тосны хайгуулын ажлыг эрчимжүүлэх, хайгуулын зөвшөөрөлтэй аж ахуйн нэгжүүдийн үйл ажиллагааг төрөөс дэмжиж ажиллах нь зүйтэй бөгөөд төслийг хэрэгжүүлэхэд ажиллах хүчний харьцааны асуудлыг онцгой анхаарч хуулийн төсөлд тусгах нь зүйтэй гэсэн саналуудыг хэлсэн болно.

Газрын тос боловсруулах үйлдвэрийг дэмжих тухай хуулийн төслийг Байнгын хорооны хуралдаанд оролцсон гишүүдийн олонх үзэл баримтлалын хүрээнд дэмжиж чуулганы нэгдсэн хуралдаанаар хэлэлцүүлэх нь зүйтэй гэж үзлээ. Улсын Их Хурлын эрхэм гишүүд ээ, Газрын тос боловсруулах үйлдвэрийг дэмжих хуулийн төслийг хэлэлцэх эсэх асуудлыг хэлэлцсэн талаарх Үйлдвэржилтийн бодлогын байнгын хорооны санал, дүгнэлтийг хэлэлцэн шийдвэрлэж өгөхийг та бүхнээс хүсье. Анхаарал тавьсанд баярлалаа.

**Г.Занданшатар:** Аубакир гишүүнд баярлалаа. Ажлын хэсгийн гишүүдийг танилцуулъя. Уул уурхай, хүнд үйлдвэрийн сайд Гэлэнгийн Ёндон, Уул уурхай, хүнд үйлдвэрийн яамны газрын тосны бодлогын газрын дарга Болдбаатарын Анхбаяр, Монгол газрын тос боловсруулах үйлдвэр компанийн гүйцэтгэх захирал Дашдаваагийн Алтанцэцэг. Онлайнаар Чулуундаваагийн Чулуунбат тус яамны газрын тосны бодлогын хэрэгжилтийг зохицуулах хэлтсийн дарга, Даваасүрэнгийн Лхамжав Уул уурхай, хүнд үйлдвэрийн яамны хуулийн хэлтсийн дарга, Буриадын Дашпүрэв Ашигт малтмал, газрын тосны газрын Төрийн захиргаа удирдлагын хэлтсийн дарга, Уранбаатарын Чинзориг Монгол газрын тосны боловсруулах үйлдвэр төрийн өмчит ххк-ийн Хуулийн хэлтсийн дарга, Амаржаргалын Баянжаргал тус үйлдвэрийн газрын барилга төлөвлөлт угсралтын инженерийн албаны дарга оролцож байна. Хууль санаачлагчийн илтгэл болон Байнгын хорооны санал, дүгнэлттэй холбогдуулан асуулт асуух Улсын Их Хурлын гишүүд байна уу? Адьшаа гишүүнээр тасаллаа. Мөнхөөгийн Оюунчимэг гишүүн.

**М.Оюунчимэг:** Энэ том асуудлыг зарчмын хувьд бол дэмжиж байгаа. Ер нь бол миний мэдэхээр л сүүлийн бараг гучаад жил үе үеийн Засгийн газрын толгойны өвчин, Засгийн газрын мөрийн хөтөлбөр болгоны эхэнд нь бичигддэг асуудал бол газрын тосны боловсруулах үйлдвэр Монголдоо барих асуудал байсан л даа. Тэгээд энэ асуудал одоо өмнөх Засгийн газраас өнөөдрийн Засгийн газар руу үргэлжлээд ингээд явж байна. Бас ч гэж бас газрын тос боловсруулах үйлдвэрийн бодит ажил нэг арав, хорин хувьтай явж байгаа юм болов уу гэж би бодож байна. Хамгийн гол асуудал нь өмнөх Засгийн газрууд хэрэгждэггүй байсан нь санхүүжилттэй уяж өгч чаддаггүй байсантай бас холбоотой байсан л даа. Бид нэлээн судалж байсан, бид нар мэднэ. Очирбат гуай яаж дээлээ мялаагаад одоо Монголдоо нэрэх үйлдвэртэй болно гээд мөрөөдөж байлаа. Гэтэл өнөөдөр бас нэг аравны гурван тэрбум нэн хөнгөлөлттэй зээл Бүгд Найрамдах Энэтхэг Улсын тусламжаар ингээд орж ирээд өнөөдөр явж байгаа байх.

Тэгээд хамгийн гол нь зүгээр энийг бид нар ингээд эрх зүйн хувьд нь тодорхой нөхцөлийг бүрдүүлж өгөөд санхүүжилтийн асуудлыг ингээд нэн хөнгөлөлттэй зээлээр шийдээд Засгийн газар онцгойлох ач холбогдол өгөөд ингээд явж байна л даа. Эндээс уншаад харж байхад цогц үйлдвэр баривал нэг долоон мянга орчим хүн нь ажлын байраар хангагдах бүрэн бололцоотой гээд ярьж байна. Өнөөдөр тэнд Шандад бас үйлдвэрийн нэг тодорхой суурь тавигдаад ажил явагдаж байгаа гэж сонссон. Өнөөдрийн байдлаар жишээ нь хэчнээн хүн яг бодит ажлын байртай болсон. Жишээлбэл энд орон нутгийн зүгээс одоо байнгын болоод түр хугацаагаар ажлын байртай болсон хүмүүс ямар байна, ямар мэргэжлээр илүү ажлын байртай болж байна гэдэг дээр надад нэг тодорхой хариулт өгөөч. Нэгдүгээрт.

Хоёрт нь, ер нь манайх энэ нөгөө тухайн улсын нэн хөнгөлөлттэй зээлээр аливаа томоохон төсөл хэрэгжихэд гүйцэтгэгч байгууллага нь юм уу ажиллах хүч нь ихэвчлэн эсвэл нөгөө өндөр цалинтай инженер техникийн ажилтнууд нь ихэвчлэн тухайн улсаас орж ирээд байдаг нэг тийм журам ингээд гэрээндээ заагаад өгчихсөн байгаад байдаг л даа. Тэгэхээр Бүгд Найрамдах Энэтхэг Улсын зүгээс хэрэгжиж байгаа энэ одоо газрын тос боловсруулах үйлдвэр дээр энэ нэг дүрэм үйлчилж байгаа юу?

**Г.Занданшатар:** Наян гурав Ёндон сайд хариулах уу, эсхүл Алтансүх үү? Наян дөрөв Алтанцэцэг.

**Д.Алтанцэцэг:** Оюунчимэг гишүүнд баярлалаа. Таны асуултад хариулъя. Газрын тос боловсруулах үйлдвэр гэдэг цогц бүтээн байгуулалт маань хэд хэдэн бүтээн байгуулалтаас бүрдэж байгаа. Нэгдүгээрт үйлдвэрийн технологийн үндсэн байгууламжууд буюу одоо гол дамжлагууд болох арван хоёр процессын байгууламж байгаа. Дээрээс нь дагалдах байгууламжууд, мөн туслах байгууламжууд нэмэх нь бид одоо өнгөрсөн хоёр жилд одоо хэрэгжүүлсэн авто зам, төмөр зам, дэд бүтцийн төслүүд байж байна. Мөн одоо газрын тосны үйлдвэрийн хотхон эхний барилга энэ оны таван сард таван сарын арван тавнаас улсын комисс ажиллуулахаар ярилаа. Ингээд энэ одоо хотхон гэхэд одоо жишээ нь үйлдвэр ашиглалтад ортол одоо кемп менежмент сервис буюу гадаад дотоодын гэрээлэгчдийг үйлдвэр баригдахад оролцох гадаад дотоодын хэрэглэгчдийг одоо байраар хангах ёстой. Энд бол бидний тооцоогоор хамгийн наад зах нь зуун тавин хүн ажиллана. Бид бол энэ зуун тавин хүнийг бол орон нутгаасаа бол бүрэн хангах боломжтой гэж үзэж байгаа.

Үйлдвэрийн бүтээн байгуулалтын ажлын хувьд бол дөнгөж саяхан одоо долоо хоногийн өмнө одоо анх удаагаа одоо үйлдвэрийн төлөвлөлтөөс бүтээн байгуулалтын шатанд шилжиж анхан одоо газар хөндөх ёслолоо хийгээд Энэтхэгийн одоо анхны гүйцэтгэгч маань ирээд бид нар ажлаа эхлүүлж байна. Ер нь өнөөгийн байдлаар бол тус компани бас нэг одоо хорь, гучин хүн авчихсан байж байгаа. Сая ковид-19 цар тахлын улмаас Энэтхэгээс дөчин хүн ирэх байсан. Хорин хоёр ирсэн. Хоёр сарын арван тавны онгоцоор манай төслийн менежментийн зөвлөх таван хүн нэмэх нь хорин одоо энэ гүйцэтгэгчийн Энэтхэгүүд хүмүүс ирнэ. Ер нь бол туслан гүйцэтгэгч компаниуд ихэнх нь Монголчууд байх болно. Газрын тос боловсруулах үйлдвэрийг үйлдвэрт өөрт нь нэг зургаан зуугаас зургаан зуун тавин одоо инженер техникийн ажилчид ажиллана. Туслах ажилтан бас нэлээдгүй байна. Дээрээс нь дамжуулах хоолой гэдэг энэ төсөлд бол бас төмөр замын нэгэн адил тэр дамжуулах хоолойг бүрэн бүтэн байдлыг хангаж ажиллах тийм олон зуун хүн одоо магадгүй мянган хүн ч ажиллаж магадгүй юм уу, төмөр замын өртөө шиг урт…/минут дуусав/

**Г.Занданшатар:** Оюунчимэг гишүүн нэг минут тодруулна.

**М.Оюунчимэг:** Нөгөө ажилтнаа бэлдэх гэдэг маш чухал. Тэр Энэтхэг инженерүүд ажлаа хийчхээд л яваад өгөөд нөгөө Монголчууд нь нэг болж өгвөл туслах хар ажлыг нь хийгээд л үлддэг. Би ийм битгий болоосой гэж нэгдүгээрт хүсэж байгаа юм. Хоёрт одоо та нар ингээд нэг удаагийн бүрэн эрхийн Засгийн газарт өгөх тийм нэг акт оруулж ирж байна л даа. Цар тахлын хуультай холбоотойгоор шуурхай арга хэмжээнүүдийг Засгийн газрын зүгээс Уул уурхайн яам маань шууд хийгээд явчих тэр эрхийг нээхийг асуудал энд орж ирж байна. Тэгэхээр ингэснээрээ юу ямар үр дүнтэй юм. Улсын Их Хурал өөрөө хяналтаа тавиад, Улсын Их Хурал бол тухайн үед нь оруулж яваад байх нь цар тахлын үед асуудал үүсгэх гээд байгаа учраас энийг оруулж ирж байна уу? Энийг оруулж ирээд энийг шийдэхэд одоо жишээлбэл цогцоор барих энэ үйлдвэрийн маань үйл явц хурдтай цаашаа яваад ашиглалтад орох бололцоотой учраас энэ арга хэмжээ авахаар Их Хуралд оруулж ирж байгаа юм уу? Энэ дээр нэг хариулт авчихъя гэж бодож байна. Баярлалаа.

**Г.Занданшатар:** Ёндон сайд наян гурав.

**Г.Ёндон:** Бид нар энэ удаа болохоороо энэ Газрын тос боловсруулах үйлдвэрийг дэмжих тухай хуулийн төсөл гэж оруулж ирсэн. Энэ хуулийн төслийн гол зорилго бол ерөөсөө энэ дотоодын түүхий эдэд түшиглэсэн энэ газрын тос боловсруулах үйлдвэрийг байгуулж, одоо нефт химийн шинэ салбарыг хэрэгжүүлэхэд, төрөөс дэмжлэг үзүүлэхтэй холбогдсон харилцааг зохицуулах зорилготой юм байгаа. Хамгийн гол нь гэрээний хэл буюу англи хэл дээр би хийгдсэн зураг төслийг одоо шууд баталгаажуулах, магадлал хийх, барилгын ажилд хяналт тавих, мөн одоо стандартад хэмжил зүйн. Зөвхөн одоо энэ газрын тос боловсруулах үйлдвэртэй холбоотойгоор хоёр мянгаад стандартыг бол одоо нутагшуулах шаардлагатай байдаг. Тэгэхээр эдгээрийг бүгдээрээ англи хэл дээр байдаг стандартуудыг одоо эх хэлээр нь буюу олон улсын хэлээр нь бид нар ашиглахын тулд гол гол хугацаа хожих зорилгоор үйлдвэрийг хугацаанд нь хоёр мянга хорин дөрвөн онд ашиглалтад оруулах зорилгоор энэ хуулийн одоо гол зорилго оршиж байгаа. Мөн одоо бас нэг зорилго бол хуулийн одоо хуулиараа бид нар газрын тос боловсруулах…/минут дуусав/

**Г.Занданшатар:** Лувсанцэрэнгийн Энх-Амгалан гишүүн асуулт асууя.

**Л.Энх-Амгалан:** Энэ үйлдвэр орчхоосой л гэж Монгол хүн бүхэн залбирч байгаа бас хүсэж байгаа мөрөөдөж байгаа. Тэгээд энэ хэцүү л дээ. Энэ их хэцүү төсөл байгаа. Би юугаараа хэцүү вэ гэхээр гурван том эрсдэл байна уу л гэж би хараад байгаа юм. Нэгдүгээрт нь бол улс төрийн маш том эрсдэл байна. Хоёр хөршийн маш том эрсдэл байна. Ер нь бол жижиг үндэстэн жижиг эдийн засагтай орон том мега төсөл хэрэгжүүлнэ гэдэг бол маш их эмзэг юм байна гэдэг бид нарт маш их том гашуун сургамж байгаа шүү дээ. Эгийн голын усан цахилгаан станцаас авхуулаад. Тэгээд энэ дээр бас нэг ийм эрс их сэтгэл зовоосон юм бичсэн байна л даа. Олборлогч компаниудын хараат байдалд орох эрсдэл үүсэж байна гэж. Олборлогч компаниуд хараад байна л даа. Нөгөө Петро чайна чинь одоо жилд нэг аравны таван сая тонн түүхий нефт одоо боловсруулаад энд нийлүүлэх ёстой. Гэтэл энийгээ багасгаад байгаа юм байна л даа. Одоо шалтгаанууд бичсэн байна.

Энэ бол улс төрийн том эрсдэл. Монголчуудыг газрын тос, газрын тосны үйлдвэр хийлгэх үү, хийлгэхгүй юу гэдэг том эрсдэл байгаа. Энийг нэгдүгээрт яаж тооцож байгаа юм. Хоёрдугаарт асуудал бол энэ хөрөнгө оруулалтын асуудал. Тэр тусмаа хөрөнгө оруулалтын өгөөжийн асуудал. Одоо ингээд нийт төсөв чинь өөрөө нэг аравны гурван тэрбум доллар болчхож байгаа юм. Энэ чинь зээл шүү. Зээл бол өр, Монголчуудын төлөх ёстой өр. Бид нарын Монголын нөгөө Засгийн газрын өрөн дээр чинь нэг аравны гурван тэрбум долларын өр бичигдэж байгаа ирээдүйд. Энэ бол зөвхөн үйлдвэрийн өртөг, зардал би яриад байна шүү дээ. Одоо дахиад дамжуулах хоолой эсхүл бол төмөр зам. Яг өнөөдөр энэ боловсруулах үйлдвэрийн нийт төсвийн өртгийг хэд болгож байна вэ? Яг хэд болох гэж байна? Та нарын тооцоолж байгаагаар. Тэзү, технологийн тооцоогоороо Оюу толгойн хөрөнгө оруулалт шиг ингээд хоёр тэрбум байж байгаад одоо ингээд бараг зургаа, долоон тэрбум болчихдог шиг ийм том хөрөнгө оруулалт болоод дахиад энэ нь өр болоод, тэгээд нөгөө нэг эргэн төлөх хугацаа гарах нэг литр бензин ямар өртөгтэй гарах вэ л гэдэг Монголчуудад сонин байгаа байхгүй юу. Нэг литр бензин ямар өртөгтэй гарах вэ. Энэ тооцоо судалгааг та Ёндон сайд нэг мэргэжлийн хүн байна. Монголчууд…/минут дуусав/

**Г.Занданшатар:** Энх-Амгаланнэг минут.

**Л.Энх-Амгалан:** Гуравдугаар асуудал бол нөгөө түүхий эдийн асуудал байгаа юм. За үнэхээр ингээд энэ түүхий эд нь жилд ингээд нэг аравны таван сая түүхий эд, түүхий тос гаргахгүй ингээд энэ компаниуд нь хавчаад боогоод, боловсруулалтаа одоо багасгачихвал та нар ер нь яаж энэ эрсдэлийг тооцож байгаа юм бэ? Улс төрийн эрсдэл, эдийн засгийн эрсдэл энийг ер нь бараг нээлттэй биш. Энэ хаалттай чуулганаар бид нар бас нэг сонсмоор л байгаа юм даа. Сонсмоор байгаа юм. Энэ гурван том эрсдэлийг та нар ер нь яаж тооцоолж байгаа юм? Улс төрийн эрсдэл. Тийм ээ, хөрөнгө оруулалтын эрсдэл. Гуравдугаарт нь түүхий эд, эрсдэл. Энэ дээр нэг Ёндон сайдаас би нэг хариуцлагатай хүний үгийг л нэг сонсмоор байх юм. Би ч биш энэ Монголчууд ер нь сонсох ёстой, энийг бид нар барих ёстой, бүтээх ёстой, өөрийн бензинтэй болох ёстой. Энэ Монголчуудын эрх ашиг. Гэхдээ эгийн голыг бид нар барих гээд барьж чадахгүй байгаа шүү дээ. Төмөр замаа бид нар барих гэж яаж, хэдэн жил бид нар дотор нь хэрэлдүүлээд зодолдуулав. Ингээд л ийм л нөхцөл байдал үүсэж байгаа шүү дээ.

**Г.Занданшатар:** Ёндон сайд наян гурав.

**Г.Ёндон:**  Энх-Амгалан гишүүний асуултад хариулъя. Яах аргагүй газрын тос боловсруулах үйлдвэрийн одоо хүчин чадал бол нэг аравны таван сая гэж үндэслэхдээ анх одоо орд ашиглалтын гэрээ буюу хоёр мянга арван оны үед хийгдсэн Хятад одоо Петро чайна дачин тамсаг компанитай хийгдэж байсан орд ашиглалтын гэрээний дагуу нэг аравны таван сая тонн одоо олборлох хүчин чадалтай энэ үндэслэл тоон дээр үндэслэсэн байдаг. Сүүлийн жилүүдэд болохоор бол газрын тос борлуулахдаа. Сүүлийн жилүүдэд болохоор л Петро чайна дачин тамсаг компанийн олборлолтын хэмжээ бол жил ирэх тутам буурч байгаа. Энэ бол хэд хэдэн нөхцөл байдлыг бол тайлбарладаг. Нэгдүгээрт болохоор л одоо эрчим хүчний хомсдол гэж тайлбарладаг. Энэ шалтгаанаар болохоор бол одоо Чойбалсангийн одоо станцын хүчин чадлыг нэг тавин мвт-аар нэмэгдүүлэх ийм ажил бол хийгдэж байгаа. Хоёр дахь нэг хүчин чадал бол одоо бас хоёр дахь нэг шалтгаан бол одоо бас устай холбоотой асуудал ярьдаг. Гүний усны ашиглалттай холбоотой асуудал. Гурав дахь асуудал болохоор бол бас орон нутгийн, одоо орон нутгийн удирдлагатай холбоотой асуудал болон нөгөө ажиллах хүчтэй холбоотой асуудлууд яригддаг.

Тэгэхээр петро чайна дайчин тамсаг компанитай бол одоо хоёр мянга хорин дөрвөн он хүртэлх хугацаанд олборлолтын хүчин чадлыг одоо аажим аажмаар нэмэгдүүлэх талаар бол одоо бид нар бас холбогдох яриа хэлцлүүдийг хийж байгаа. Түүхий эдийн хувьд бол өнөөдөр бид нар энэ петро чайна дачин тамсаг компаниас гадна энэ хуулийн төсөлд оруулсан нэг бас нэг асуудал байж байгаа тэр бол өнөөдөр бол Давст гучин нэг буюу тосон арван ес, одоо тамсаг хорин нэг гэсэн талбайнуудын хуучин багтаасан том талбай байсан. Эндээсээ тосонгийн буюу тэр тамсагийн талбайнуудыг ялгаж аваад үлдсэн давст гучин гэдэг талбайг өнөөдөр бол энэ газрын тос боловсруулах үйлдвэрийн одоо шилжүүлэх талаар энэ хуулийн төсөл бид нар бас одоо авч үзсэн байж байгаа. Тэгэхээр газрын тос боловсруулах үйлдвэр маань өөрийн гэсэн талбайтай болсноороо бол энэ түүхий эдийн талаар, мөн бүтээгдэхүүн хуваах гэрээгээр өөрийн гэсэн талбай дээрээ гадаадын компаниудтай бас харилцан гэрээ, хамтран ажиллах гэрээ байгуулж бас энэ Петро чайна дайчин тамсаг…/минут дуусав/

**Г.Занданшатар:** Ёндон сайд асуултад гүйцээж хариулна наян гурав.

**Г.Ёндон:** Тийм учраас бол энэ талбайг бас одоо өөрийнхөө мэдэлд авах ийм шаардлагатай хуулийн төсөл тусгасан байж байгаа. Хөрөнгө оруулалтын хэмжээ бол түрүүн Энх-Амгалан гишүүн хэллээ. Нэг аравны хоёр тэрбум долларыг бол Энэтхэг Улсын Засгийн газрын хөнгөлөлттэй зээлийн хүрээнд бол авч үзэж байгаа. Дамжуулах хоолойг бол бид нар бол бүр хэд хэдэн компанитай өмнө нь харьцаж байсан харьцаагаар болохоор бол нэг гурван зуун тавиас таван зуун сая долларын хооронд гэж хүсэж байгаа. Мөн дээрээс нь болохоор бол энэ хотхоны асуудал яригдсан. Энэ Хөгжлийн банкнаас бол зуун тавин тэрбум төгрөгийн зээл авсан байж байгаа, ингээд нийлээд бол нэг бараг хоёр тэрбум шахам ийм одоо долларын хөрөнгө оруулалтын асуудал бол яригдаж байгаа. Нэмэх асуудал байвал Алтанцэцэг захирал нэмээд хариулъя.

**Г.Занданшатар:** Алтанцэцэг захирал хариулъя наян дөрөв.

**Д.Алтанцэцэг:** Нэг литр бүх бүтээгдэхүүнээ литрт шилжүүлэхээр нэг аравны долоон тэрбум литр орчим бүтээгдэхүүн үйлдвэрлэнэ. Үйлдвэрийнхээ одоо нэгж бүтээгдэхүүний өртөг бол ойролцоогоор нэг есөн зуун арваас, есөн зуун хорин, одоо өнөөдрийн бид нар ханшаар бодож байгаа юм. Төгрөгөөр гэж бодож байгаа. Үйлдвэрээс гарах борлуулалтын үнийг 17, 18, 19 оны одоо шатахууны хилээр оруулж ирдэг хилийн дундаж үнээр борлуулаад одоо жижиглэнгээр худалдах компаниудад арван тав орчим хувийг нэмж шатахуун түгээгүүрийн станцад худалдана гэж бодох юм бол бид одоо жишээ нь өнөөгийн байдлаар бодоход дизель түлшийг шатахуун түгээгүүрийн станц дээр дизель түлшийг жишээ нь 1372 төгрөгөөр худалдах боломж байна. Бид бол онгоцны түлшийг зөвхөн ерэн тав октантайг үйлдвэрлэнэ. 1545 төгрөгөөр борлуулах боломжтой. Онгоцны түлшийг 1488 одоо гол гурван бүтээгдэхүүн маань энэ байна. Боломжтой байгаа.

Тэгэхээр хөрөнгө оруулалтын зардлыг эргэн төлөгдөх хугацаа бол зөвхөн тэрбум 236 дээр үйлдвэр үйлдвэрээ бодоход долоон жилд эргэн төлөгдөх ёстой. Бид нар дамжуулах хоолойг гурван зуун тавиас гурван дөрвөн зуун сая долларт баригдах бүрэн боломжтой гэж үзэж байгаа. Тэгээд дамжуулах хоолойн жилийн одоо үйл ажиллагааны зардал бол тооцоологдчихсон байдаг. Арав орчим сая доллар. Ингээд бодохоор дамжуулах хоолойгоо оруулахад бид нар нэг одоо есөн жил орчмын дотор бүх хөрөнгө оруулалтын зардлаа эргэн нөхөх, төлөх боломжтой гэж боддог. Түрүүний, одоо үйлдвэрийн гаднах дэд бүтцийн ажлууд хотхон мөн манай компанийн үйл ажиллагаа бол мөн Хөгжлийн банкны арван хоёр хувийн хүүгээс санхүүждэг. Энэ дүн бол нийтдээ бол одоо нэг тэрбум 684 сая доллар болж байгаа юм бүгд нийлээд.

**Г.Занданшатар:** Алтанцэцэг захирал Энх-Амгалан гишүүн асуусан. Тэр олборлогч компаниас хамааралтай болчихлоо гэсэн асуудал. Нөгөө олборлогч компаниудаас зах зээлийн ханшаар худалдаж авна, зах зээлийн ханшаасаа үндэслэж өртгийн чинь тооцоо гарна. Тэгээд хоёр мянга хэдэн оны ханшаар билээ мянга хэдэн зуун төгрөг энэ тэр гараад байдаг чинь тэрнийгээ.

**Д.Алтанцэцэг:** Газрын тосны тухай хууль болоод бүтээгдэхүүн хуваах гэрээний салшгүй нэг хэсэг гэгдсэн нэртэй протоколуудад Монгол улсын газар нутаг дээр газрын тос олборлож байгаа компаниуд Монголд газрын тос боловсруулах үйлдвэр байгуулагдсан тохиолдолд нэн тэргүүнд тэр үйлдвэрт нийлүүлнэ гэсэн тийм заалт байгаа. Гэхдээ одоо тухайн үеийн п.д буюу одоо тэр дайчинд олборлодог тосны одоо брэнд нэрээр манайх Сингапурын бирж дээр зарагддаг юм байна лээ. Түүнээс нэг доллароор дутуу гэж байгаа юм. Тэгэхээр манай одоо Засгийн газарт ногдох өртөг тос маань хоёр мянга хорин таван оны байдлаар тэр бол одоо өдөрт олборлож байгаа байрлалын хэмжээнээс болж хэлбэлздэг. Ойролцоогоор хорин зургаа зургаан хувь нь бол Засгийн газарт ноогдож байгаа.

Ингээд ер нь гаднын компаниуд бол за яах вэ энийг одоо хаалттай ярилцсан. одоо ярьж болж байна уу үгүй юу. Ер нь одоо бас бид гаднын компаниас одоо түүхий эдийн хамаарлаас гарахын тулд энэ хуульд энэ давст гучин нэг буюу одоо манай тамсагийн…/минут дуусав/

**Г.Занданшатар:** Энх-Амгалан гишүүн тодруулна.

**Л.Энх-Амгалан:** Энэ олборлогч компаниудаас түүхий эдийн хувьд хараат болох гээд байх эрсдэлд орж байна шүү гэдэг бол энэ их тийм сэтгэл эмзэглүүлмээр зүйл л дээ. Энд Монголын төр байдаг бол бас энэ дээр тодорхой бодлого хийх л ёстой. Тэгээд энэ хуулийн бас нэг зохицуулалт нь ийм зохицуулалт орж ирж байна гэж ойлгож байна шүү дээ, тийм үү? Нэгд. Хоёрт, Алтанцэцэг захирал та их хариуцлагатай хэлж байгаа болов уу гэж би найдаж байна. Тэгээд энэ төслийн өртөг хоёр тэрбум доллар боллоо шүү. Хоёр тэрбум доллар. Тэгээд есөн жилийн дотор хөрөнгө оруулалтаа нөхөөд жилд нэгээс нэг аравны таван сая тонн түүхий эд түүхий эдийг боловсруулаад нэгээс нэг аравны таван сая хоёр сая тарин түүхий эд орох байх. Нэгээс нэг аравны таван сая бүтээгдэхүүнийг та нэг мянга таван зуугаас мянга долоон зуу орчим төгрөгт жижиглэнгийн үнээр борлуулах бололцоотой гэдгийг Улсын Их Хурлын протоколд үлдээж байна шүү. Тийм хамгийн багадаа мянга нэг зуун төгрөг гэж байх шиг байна. Хоёр мянга хорин таван онд гэсэн, тийм үү?

**Г.Занданшатар:** Хэн хариулах вэ, наян дөрөв Алтанцэцэг захирал. Наян дөрөвдүгээр микрофон.

**Д.Алтанцэцэг:**  Би өнөөдрийн энэ хэлж байгаа тоо бас мөн өнөөгийн эдийн засгийн байдал мөнгө төгрөгийн ханштай холбоотойгоор хэлж байгаа шүү дээ. Бид нар бол одоо борлуулах үнээ сүүлийн гурван жилийн дундаж хилийн үнээр тооцож байгаа юм. Дизель түлшийг 1372 энэ бол одоо үйлдвэрээс гарах борлуулах үнэ гэж байгаа юм. Авто бензинийг бид нар ерэн тав октантай шүү. Ерэн хоёр, ерэн найм, үйлдвэрлэхгүй. 1545 төгрөгөөр, онгоцны түлшийг 1488 төгрөгөөр ингээд борлуулах боломжтой.

**Г.Занданшатар:** Үгүй ээ, тэзү дээр чинь.

**Д.Алтанцэцэг:** Ерөнхийдөө есөн зуун тавь мянга орчим гарч байгаа юм л даа. Тэрэн дээр одоо энэ юуны жижиглэнгийн компаниудыг арван таван хувийн ашигтай бас ажиллах ёстой гэж тооцож байгаа. Ер нь энэ бас дундаж нь л юм байна лээ. Төслийн өртөг үйлдвэрийнх 1 тэрбум 236 сая гэж байгаа. Гэхдээ энэ одоо бас техник эдийн засгийн үндэслэлээр нэмэх хасахтай тоо шүү дээ, тийм ээ. Тэгэхээр одоо энийг оруулаад тооцчихсон байгаа саяынх.

**Г.Занданшатар:** Тэзү дээр чинь гарч байгаа шүү дээ. Одоо хоолойны асуудал л шийдэгдсэн юм уу? Тэр юу гэж л асуугаад байна л даа. Одоо энэ жилийн түүхий газрын тосны түүхий нефтийн олборлолт яг хэд байсан юм. Хоёр мянга хорин онд наян долоо. Тэгээд яагаад тэр олборлогчоос хамааралтай болчхов? Олборлолтын хэмжээ нэмэгдсэн юм уу, буурсан юм уу? Тэр эрэл хайгуулын ажлыг бол тэзү тооцохгүй шүү дээ эрэл хайгуул.

**Б.Анхбаяр:** За хариулъя. Сайн байцгаана уу? Та бүхэнд энэ өдрийн мэндийг хүргэе. Уул уурхай, унд үйлдвэрийн яамны Газрын тосны бодлогын газрын дарга Анхбаяр. Энэ жил Төсвийн тухай хуульд бол бид нар ойролцоогоор есөн зуун мянган тонн газрын тосны, одоо олборлолтыг төсөвлөсөн байсан боловч харамсалтай нь одоо ковидтой холбоотойгоор энэ хэмжээ маань бол одоо буурсан. Одоогийн байдлаар бол 555 тонн газрын тосны бүтээгдэхүүнийг газрын тосыг бол одоо олборлосон байгаа. Тэгэхлээр энэ асуудал нь ковидтой холбоотой…/минут дуусав/

**Г.Занданшатар:** Эрэл хайгуул хийж олборлолтыг нэмэгдүүлэх арга хэмжээ авахгүй бол энэ чинь ингээд ийм хамааралтай болох нь гэсэн асуудал асуугаад л байна л даа. Харин дүгнэлт дээр чинь тэгээд биччихсэн байна. Дүгнэлт бичсэн дүгнэлтийг л бас тодруулаад байгаа юм. Сандагийн Бямбацогт гишүүн.

**С.Бямбацогт:** Газрын тос боловсруулах үйлдвэрийг дэмжих тухай хуулийн төсөл батлах гэж байгаа. Тэгээд энд чинь одоо Монгол улсад ер нь баригдах газрын тосны бүх үйлдвэрүүд орж байгаа юу? Бид нар бас Монгол ардын намын сонгуулийн мөрийн хөтөлбөрт баруун бүс нутагт газрын тос боловсруулах үйлдвэр байгуулна гэж орсон. Засгийн газрын төлөвлөгөө ч гэсэн орсон байж байгаа. Яагаад энэ үйлдвэр байгуулах ёстой юм бэ гэхээр өнөөдөр Улаанбаатарт байж байгаа бензин шатахуун литр тутамдаа баруун бүстэй дөрвөн зуугаас таван зуун төгрөгийн өндөр үнэтэй байгаад байгаа юм. Өнөөдөр бас Монгол улсад төвийн бүстэй дөрвөн сая тонны хүчин чадалтай цементийн үйлдвэрүүдтэй хэрэглээ нь сая хоёр зуун мянга, баруун бүст байдаггүй. Улаанбаатарт хоёр зуун мянгын цемент ховдод дөрвөн зуун мянга байдаг. Монгол улсдаа өнөөдөр нэг сая тонн гурил үйлдвэрлэх хүчин чадалтай үйлдвэрүүдтэй, хэрэглээ нь гурван зуун мянга төвийн бүстэй баахан үйлдвэр байдаг, баруун бүстэй үйлдвэр байдаггүй. Тэнд литр килограмм тутамдаа нөгөө гурилын үнэ чинь бас нэг гурван зуугаас таван зуун төгрөг илүү үнэтэй байдаг.

Ийм байдлаар үндсэндээ алслагдсан бүс нутагт чинь үндсэндээ бараа бүтээгдэхүүн нь өндөр байгаад байгаа юм л даа. Үүнийг шийдэх гээд бид нар газрын тос боловсруулах үйлдвэрийг баруун бүс нутагт байгуулъя. Өнөөдөр одоо хүмүүсийн иддэг талхтай адилхан өдөр тутмын хэрэглээ болчихсон бензин шатахууныг буулгая. Барилгын материалыг нь бий болгоё. Тэр хүнсний бүтээгдэхүүнийг буулгая гэсэн зорилт тавьж байгаа. Энэ хүрээндээ Засгийн газрын мөрийн хөтөлбөрт оруулсан. Энэ бодлого маань одоо хэрхэн хэрэгжих вэ? Энэ одоо хуульд хамрах уу, хамрахгүй юу. Энэ тал дээр бас манай Уул уурхайн сайд Ёндон сайд ямар одоо ажил арга хэмжээ авахад төлөвлөж ажиллаж байна вэ? Энэ одоо нэн яаралтай энэ Дорноговиос газрын тос, нефть бүтээгдэхүүн үйлдвэрлээд Улаанбаатарт авч, Улаанбаатараас баруун бүс рүү тээвэрлээд очих юм бол дахиад л нөгөө бизнесийн маш өндөр үнэтэй болно. Мянга таван зуу биш, одоо хоёр мянга таван зуу болно. Тийм болохоор заавал тэр бүс нутагт нь үйлдвэр байгуулах шаардлага байгаад байгаа юм. Тухайн жижиг бага хэрэг хэрэгцээний энэ дээр одоо ямар ажлууд хийж зохион байгуулж байна энэ одоо хуульд чинь энэ талаар тусгагдсан уу, энийг хариулж өгөөч.

**Г.Занданшатар:** Ёндон сайд хариулах уу, наян гурав Ёндон сайд. Энэ чинь нөгөө стандарт журмууд л.

**Г.Ёндон:** Бямбацогт гишүүний асуултад хариулъя. Энэ хуулиар бол зөвхөн төрөөс хэрэгжүүлж буй газрын тос боловсруулах үйлдвэр байгуулах болон түүхий тос дамжуулах хоолой барих төсөл, тэдгээрийн бас технологийн үндсэн ба дагалдах байгууламжийг барьж ашиглалтад оруулах тухай үйл ажиллагааг нь зохицуулж байгаа. Үндсэндээ бол төрөөс хэрэгжүүлж буй зөвхөн газрын тос. Энэ бол одоо яг энэ Алтанширээ Дорноговь аймгийн нутаг дахь Алтанширээгийн одоо энэ газрын тос боловсруулах үйлдвэр буюу төрөөс хэрэгжүүлж буй гэсэн тодорхой бол тодотголтойгоор орж ирж байгаа. Энэ хууль бол зөвхөн энэ одоо газрын тос, Монгол газрын тос боловсруулах үйлдвэртэй холбоотой хууль. Ингээд энэ хууль маань гарах юм бол энэ үйлдвэр баригдаад ашиглалтад ороод төслийн хүчин чадалдаа хүрсний дараа буюу нэг хоёроос гурван жилийн дотор бол энэ хуулийн үйлчлэл маань дуусах ёстой юм байгаа юм. Тэгэхээр энэ бол ерөөсөө онцлог зөвхөн төрөөс хэрэгжүүлж буй.

Бас Бямбацогт гишүүний түрүүн асуусан тэр баруун биш яах аргагүй одоо энэ юунаас Алтан ширээгээс хэрэв тээвэрлэлт үүсээд бас тээвэрлэх юм бол энэ бол өртөг бол нэмэгдэнэ. Нэлээн үнэтэй тусах болно. Тийм учраас бол одоо бид нар Засгийн газрын үйл ажиллагааны хөтөлбөрт байж байгаа, дараа нь одоо бас Ховд аймгаас сонгогдсон гишүүдтэй бид ярилцаж байгаад бол энэ үйлдвэрийг бол юу жижиг оврын, газрын тос боловсруулах үйлдвэрийг бол Ховд аймагт барих энэ асуудлыг бол Засгийн газрын үйл ажиллагааны хөтөлбөрт биш яамны үйл ажиллагааны хөтөлбөрт одоо оруулсан байж байгаа. Энэ чиглэлээр болохоор бол энэ юунд Замын-Үүдэд байдаг газрын тос боловсруулах үйлдвэрийн хүмүүстэй бол манай газрын тос боловсруулах, Газрын тосны газрын бодлогын газрын дарга болон мэргэжилтнүүд бол яриа хэлцлийг хийгээд явж байгаа. Энэ чиглэлийн ажил бол бас хийгдэж байгаа. Манай газрын дарга бас илүү тодруулаад хэлчихнэ.

**Г.Занданшатар:** Наян долоо ажлын хэсгийн наян долоо.

**Б.Анхбаяр:**  Бямбацогт гишүүний асуултад хариулъя. Зүүн бүсэд баруун бүсэд баригдах газрын тос боловсруулах үйлдвэрийн одоо техник эдийн засгийн үндэслэлийг бол Уул уурхайн үл хүнд үйлдвэрийн яаман дээр бол одоо тодорхой яг төслийг хэрэгжүүлэхээр саналаа илэрхийлсэн компанитай бол бид нар техник эдийн засгийн үндэслэлийг нь бол хүлээж аваад Эрдэс баялгийн мэргэжлийн зөвлөлөөр одоо хэлэлцүүлнэ гэсэн одоо ажлыг хийгдэж байгаа. Тэгснээр техник эдийн засгийн үндэслэлийг одоо эрдэс баялгийн мэргэжлийн зөвлөлөөр хүлээж авснаар ер нь цаашид одоо компанийн үйл ажиллагаа, цаашид хэрэгжүүлэх төслүүд бол одоо бэлэн болно гэж одоо үзнэ.

**Г.Занданшатар:** Бямбацогт гишүүн тодруулъя нэг минут.

**С.Бямбацогт:** Тэгээд төрөөс хэрэгжиж байгаа үйлдвэрт энэ хамаатай, бусад нь хамаагүй гэж яриад байна л даа. Төр чинь бас ард түмнийхээ төлөө үйлчлэх ёстой үүрэгтэй. Тэгээд тэр баруун бүс нутаг чинь бас ард түмэн амьдарч байгаа. Тэр амьдарч байгаа ард түмний тэр хэрэглэж байгаа хэрэглээ, зардлыг бууруулах төрийн үүрэг. Энэ үүргээ төрөөрөө хийлгэнэ үү, хуваариа хийлгэнэ үү яаж ийгээд л бид нар тийм үү тэр бараа бүтээгдэхүүнийг хямдруулах ёстой. Энэ тал дээр илүү бас анхаарч ажиллах ёстой шүү. Тэгэхгүй төрд, хамаатай, хувьд хамаагүй гэдэг байдлаар биш. Засгийн газрын мөрийн хөтөлбөрт орсон Монгол ардын намын сонгуулийн мөрийн хөтөлбөрт орсон, бид нар амласан. Энэ амлалт биелэх ёстой. Энийг тийм үү төрийн ажил бол тусдаа хувийн ажил бол тусдаа гэдэг байдлаар биш. Хамгийн ганцхан зорилго бол бид нар ард түмэнд хямд үнэтэй л бензин шатахуун хэрэглүүлэх гэж байгаа шүү дээ. Тэрийг хэрэгжүүлэх үүрэг нь Засгийн газрын үүрэг. Энийгээ,одоо зөв хэрэгжүүлэх ёстой шүү, бусдаар одоо төрийн ажлаа төрөөс өөр гэдэг байдлаар бол хариулах чинь бас хангалтгүй байна шүү. Энэ талдаа бас илүү одоо эрчимжүүлэх талдаа бас анхаарч ажиллаарай хэлье.

**Г.Занданшатар:** Ёндон сайдаар хариулах? Наян гурав.

**Г.Ёндон:** Бямбацогт гишүүний одоо хэлсэн энэ саналыг бол бас хүлээж авъя. Ер нь бол энэ хууль бол бид нар анхнаасаа боловсруулахдаа болохоор бол зөвхөн одоо нэг удаагийн энэ үйлдвэрийн одоо үйл ажиллагааг хамгийн гол нь цаг алдахгүй, одоо хурдтай яаравчилж явуулах зорилгоор төрөөс үзүүлэх дэмжлэгийг зохицуулах зорилгоор энэ хууль ингэсэн. Ер нь бол яах вэ цаашид энэ Бямбацогт гишүүний асуудлаар бол бид нар ажлын хэсэг дээр бас ярилцаж бас болно гэж бодож байна. Баярлалаа.

**Г.Занданшатар:** Одонгийн Цогтгэрэл гишүүн цахимаар.

**О.Цогтгэрэл:** Газрын тосны хуультай холбоотой гурван асуулт байна. Эхнийх нь энэ үзэл баримтлал дээр бас материалтай их хангалтгүй л байгаад байна л даа. Ер нь энэ газрын тосны ирээдүй өөрийг нь юу гэж үзэж байгаа юм? Одоо зарим Япон зэрэг оронд чинь одоо бараг арван жилийн дараагаас бүтэн цахилгаан машинд шилжинэ гэж байна. Тэгээд том тоог нь харахлаар нийт нефт бүтээгдэхүүний дөчин таван хувийг машинд, тэр тусмаа хорин нийт бүтээгдэхүүний хорин гурван хувь нь бид нарын ярьдгаар нөгөө жижиг тэргэнд гэж байна. Тэгэхээр энэ чинь аажмаар цаана чинь тийм том тренд яваад байхад энэ газрын тосны бүтээгдэхүүний үйлдвэр барих асуудлыгаа ер нь үзэл баримтлалын түвшин дээр хэр ямар тооцоотой байдаг юм бол? Нийт тэзү ер нь хөрөнгө оруулалтаа эргэж нөхөх хугацааг юу гэж үзэж байгаа юм? Энэ дээр нэг хариулт өгөөч.

Хоёрдугаарт нь тэр түрүүн бас асуултад гараад байна. Тэр хуулийн төслийн зургаагийн нэг, зургаагийн хоёр дээр байгаа түүхий эд тасалдах, тэр тусмаа энэ түүхий эд тасалдах гэдэг дээр нэг аравны таван сая тонн түүхий эд хэрэгтэйгээс, Петро чайна дачин таван зуун тавь гэлээ. Гучин хувь нь л байгаа юм байна. Үлдсэнийг нь тэр хайгуул олборлолт хийнэ гэж байна л даа. Тэр чинь одоо бүр харганы ноос түүж эсгий хийхээс ч хэцүү юм биз дээ. Хайгуул хийгээд, олдоод тэгээд үйлдвэр байна ажиллана гэдэг чинь их л аюултай л тооцоо харагдаж байна.

Гуравдугаарт нь энэ тэр хуулийн төслийн гурвын гуравд байгаагаар болохоор энэ хууль чинь өөрөө хууль гэхээсээ урьдаар, бараг Засгийн газарт эрх өгсөн нэг тогтоолын төсөл юм шиг л харагдаж байна. Бүх зүйлийг ганцхан гурвын гурван гэдэг заалт руу хийгээд энэ Засгийн газар журам гаргаж хэрэгжүүлэх эрх олгоно гэсэн. Одоо хууль гэхэд бол их л хэцүү л байдалтай юм харагдаж байна. Энэ дээрээ бас нэг хариулт өгөөч. Тэгээд ер нь эцэст нь хэлэхэд бас улсад нэмүү өртөг бий болгох, ажлын байр бий болгох, эрчим хүчний хараат байдлаас гарах энэ төслийг бол дэмжиж байгаа. Тэгэхдээ яг энэ төсөл энэ тооцооллоороо бол асар их дутуу дулимаг дэмжих боломжгүй, тийм өрөнд оруулах магадлалтай ийм л төсөл харагдаж байна. Асуултуудад хариулт авъя.

**Г.Занданшатар:** Наян дөрөв Алтанцэцэг захирал хариулъя.

**Д.Алтанцэцэг:** Цогтгэрэл гишүүнд баярлалаа. Таны асуултад хариулъя. Та газрын тосны ирээдүйн тухай ярьж байх шиг байна. Хүн төрөлхтөн бол яах вэ одоогоор олон төрлийн одоо ирээдүйн эрчим хүчний эх үүсвэрүүд цахилгаан одоо цөмийн дээрээс нь ус төрөгчийн энэ тэр гээд олон түлш ярьж байгаа боловч бид нар өнөөдөр одоо юу үнэн гэвэл бид нар газрын тосны эрин үед амьдарч байна. Тэгэхээр өнөөдөр нефть химийн салбар гэдэг юмгүйгээр улс орон бол ер нь бас хөгжлийн тухай ярьдаггүй гэсэн олон одоо мэдээлэл эх сурвалжууд бас байдаг. Тэгэхээр бид бол энүүгээр зөвхөн түлш, шатахууны одоо асуудал ярьж байгаа биш гэдгийг та бүхэн минь бас ойлгохыг бодоорой. Бид нар бол цоо шинэ салбарыг бас бий болгочих юм сан. Энэ бол одоо нефть, химийн шинэ салбар одоо өнөөдөр бид нарын өдөр тутамд хэрэглэж байгаа бүх одоо зүйлийн ерэн хувь нь энэ нефть хэмийн салбарын одоо бүтээгдэхүүн бид нар хэрэглэж байгаа. Энэ бол хүнснээс өгсүүлээд хэрэглэж байгаа хувцас хунар бүгд юм. Тэгэхээр яах вэ ирээдүйд цахилгаанаар явдаг машин гэж байна. Цахилгаан өөрөө хаана үйлдвэрлэгдэх вэ? Манай газрын тосны үйлдвэр гэдэг бол цаашид одоо нефть химийн ч үйлдвэр болж болно. Юу ч гэсэн суурийг нь тавих гэж бид нар өнөөдөр ажиллаж байгаа. Түүгээрээ цахилгаан ч үйлдвэрлэж болно.

Тэгэхээр одоо цахилгаан машин гэдэг нь. Нүүрсээр одоо цахилгаан үйлдвэрлэе, газрын тосоор цахилгаан үйлдвэрлэе. Газар доор байгаа, одоо эрдсийн энэ эрчим хүчний түүхий эдээс хамгийн өндөр нягтралтай нь бол одоо манай газрын тос байж байгаа. Арван нэгээс арван хоёр мянган одоо ийм кж-н ийм одоо дулаан байгаа. Манай юуных Багануурын нүүрс гэхэд бид нар хоёр мянга найман зуутайг бол хэрэглэж байгаа. Ингэхээр ямар ч байсан бид нар ирээдүйг бол судалгаа шинжилгээний түвшинд одоо бүх дэлхий даяар хийж байгаа. Тэгэхдээ одоо устөрөгчийн бол одоо түлшийг одоо сүүлийн үед бас манай инженерүүд энэ бол яагаа ч үгүй. Одоо тэр хиймэл нар Хятадын юу энэ тэрийг бол бас өөр та бүхэн бүгдээрээ судалж байгаа байх. Ямар ч байсан бид нар энэ нефть химийн одоо эрин үед амьдарч байгаа. Манайхтай адилхан одоо газрын тосны үйлдвэр барьж байгаа газрууд бас зөндөө байгаа.

Манай одоо Инженерс Индиа компани гээд тэгэхэд одоо Саудын арабд Найжер гээд жаран сая тонны хүчин чадалтай ийм үйлдвэрүүд дөнгөж барьж эхэлж байгаа. Тэгэхээр ямар ч байсан энэ манай улсад хэрэг…/минут дуусав/

**Г.Занданшатар:** Одоо эрхэм гишүүн Бадмаанямбуугийн Бат-Эрдэнэ асуулт асууна. Цогтгэрэл Одонгийн Цогтгэрэл гишүүн нэмээд тодруулъя.

**О.Цогтгэрэл:** Яг одоо энэ хариултаас ингээд харахад эдийн засгийн ийм том мега төсөл асар их тийм сэтгэлийн хөдөлгөөнтэй нэг уянга улс төртэй л юм сонсогдоод байна л даа. Энэ чинь цаана нь эдийн засгийн утга учир, дахиад ийм том хэмжээний нэг тэрбум, хоёр тэрбум долларын хөрөнгө оруулалтын асуудал ярьж байж түүхий эдгүй ийм том асуудал ийм ордын тухай л одоо бид нар яриад байна. Ийм том төслийн тухай. Түүхий эдгүй үйлдвэрийн тухай одоо байгаа нь өөр улсын гучин дөрвөн хувийн бүтээгдэхүүн хуваах гэрээтэй улсынх. Энэ нийт хүчин чадлынх нь гучин хувийг хангах, үлдсэнийг нь хайгуул хийж олж авч байгаагаа тэгээд барьчихна гэдэг нэг ийм асар их тийм нэг уянга улс улс төрийн сэтгэл хөдлөлтэй төсөл шиг л санагдаж байна. Энэ тооцооллоос та бүхэн бас эргэж ахиж нягталж эдийн засгийн утгатай болгохыг л хүсэж байна. Баярлалаа.

**Г.Занданшатар:** Үг хэллээ. Тэгэхдээ газрын тосны нөөцийн тооцоогоо болно. Үгүй ээ. Дараагийн асуулт дээр нөөцийн тооцоогоо хэлэхгүй бол ингэж шалгана. Хавдисламын Баделхан гишүүн. Бадмаанямбуугийн Бат-Эрдэнэ гишүүн. Уучлаарай. Бадмаанямбуугийн Бат-Эрдэнэ гишүүн.

**Б.Бат-Эрдэнэ:** Баярлалаа. Юуны энэ газрын тостой холбоотой юм. Ер нь одоо Монголчуудын хүсэл мөрөөдөл бол нефть, шатахуун дотоодынхоо хэрэгцээг хангах өөрийн гэсэн одоо гадаадаас хамаарал байхгүй, өөрийн үйлдвэртэй болох бол энэ одоо мөнхийн хүсэл мөрөөдөл л дөө. Тэгэхээр энэ том одоо төслийг бол явуулах ёстой, хэрэгжүүлэх ёстой гэдэг дээр бол санал нэг байгаа. Тооцоо судалгаа, сая яригдсан асуудлуудаа та бүхэн маань сайтар үзэж байгаа. Үзэх шаардлагатай байна гэж. Манайд бол нэг төвөгтэй юм бол ер нь аливаа төсөл, энэ хөрөнгө оруулалт, үр өгөөж, хөрөнгө оруулалтаа нөхөх хугацаа, тэгээд энэ төсвийн анхны хөрөнгө оруулалт бол байнга нэмэгдээд явчихдаг. Тэгээд энэ талаараа одоо та бүхэн маань хэрхэн тооцож байгаа юм? Энэ дээр хариулт өгвөл их сайн байна. Үүнтэй уялдуулаад би хэлэхэд энэ Оюу толгойтой холбоотой асуудал гэхэд анх бол хоёр аравны дөрөв, хоёр аравны найман тэрбум доллароор одоо анх эхэлж яригдаад л, тэгээд л тав аравны нэг тэгээд долоо аравны хоёр тэгээд тэрнээс хойш бол одоо мэдэхээ больсон. Арван хэд болсон юм. Одоо бол ерөөсөө Оюу толгойгоос бол бид үр өгөөжөө авч чадахгүй. Адаг сүүлд нь бол хорин хоёр тэрбум долларын одоо өрөнд ороод ингээд үлдэх юм л гэсэн. Одоо ингэж энэ том төслүүдийг хэрэгжүүлээд бол үр дүн алга л даа. Энэ гадаадын одоо үндэстэн дамнасан энэ корпорацууд бол үнэхээр одоо ямар хэмжээнд болгодгийг бол бид нар яг биеэрээ үзэж байна шүү дээ. Тэгэхээр энэ ийм байдлаар бол явуулж болохгүй. Одоо сүүлийн үед явагдаж байгаа байдлыг харах юм бол энэ чинь зөвхөн нэг улсын биш дэлхийн одоо олон улсын дөрвөн улсын том, одоо шүүхээр энэ Оюу толгойтой холбоотой асуудал…/минут дуусав/

**Г.Занданшатар:** Алтанцэцэг захирал наян дөрөв асуултад хариулна.

**Д.Алтанцэцэг:** Бат-Эрдэнэ гишүүн танд баярлалаа. Та бол одоо бас маш эмзэг хэцүү сэдэв ярьж байна. Энэ үндэстэн дамнасан корпорацууд одоо энэ үндэстэн дамнасан корпорацууд том хоорондоо одоо шууд хэлэхэд нэг үгсэн хуйвалддаг ч гэх юм уу гадаадад том, одоо энэ төслүүд хэрэгжүүлдэг компаниудын, бас бид бол санхүү эдийн засгийг хянах тэд нарын одоо юуг тааруулах гээд бол үнэхээр хүнд байдаг. Тэгэхдээ яах вэ өнөөг хүртэл бид нар одоо техник эдийн засгийн үндэслэлээр тооцоолсон ажлуудаасаа манай үйлдвэр бол таван үндсэн гэрээгээр хийгдэж байгаа. Нэг нь төслийн менежментийн зөвлөх үйлчилгээний гэрээ. Хоёр дахь нь технологийн бус барилга байгууламж гээд сая эхэлж байгаа энэ Жи Эм Си компанийн гэрээ. Дараа нь анхдагч процессын болоод дагалдах байгууламжуудынх. Гурав дахь нь цахилгаан станцынх дөрөв дэх нь, тав дахь нь лицензтэй технологиуд гээд хамгийн хүнд нь дөрөв дэх нь юу байгаа юм.

Тэгэхээр бид нар ямар ч байсан одоо та бүхэнд Их Хурлын гишүүдийнхээ эрхэм гишүүдийнхээ өмнө одоо шууд нээлттэй, техник эдийн засгийн үндэслэлээр төслийн менежментийн зөвлөх үйлчилгээний зардлыг зуун сая доллароор одоо тооцоолсон байсан тэр компаниуд мөн л зуун сая, зуун арван сая гэж орж ирсэн. Бид дөрвөн сард тасралтгүй хэлэлцээ хийж байж далан гурван сая доллароор гэрээ байгуулсан. Хоёрдугаар гэрээн дээр бид нар техник эдийн засгийн үндэс дээр наян зургаан сая доллар, тэгэхдээ яах вэ нэг хүлцэх нэмэх хорь гэж одоо тэзү-ийн түвшний одоо нарийвчлал байдаг. Зуун хамгийн бага компани нь зуун арван дөрвөн сая доллар гэсэн дүн тавьж орж ирсэн. Дээшээгээ зуун хорин тав тэр. Үнэхээр хүнд байдаг, бид нарын бол маш их ядардаг сэдэв бол энэ юм. Тэгээд яах вэ бид нар бас л дахин одоо дөрөв таван сар хэлэлцэж байж одоо ерэн долоо аравны найман сая болгож чадлаа.

Ингэхээр ба бид нар бол түрүүчийн гэрээнээсээ бас нэг хорин долоон сая долларыг бид нар яаж чадсан. Сая болохоор өөрсдийнхөө одоо бас нэг арван зургаан сая доллар бууруулж чадсан. Ер нь байдгаараа хичээж ажиллаж байгаа. Бид нар цаашид мэдээж манай төсөл арай ч одоо Оюу толгойн араас орчихгүй байх. Гэхдээ энэ одоо улс орныхоо хамгийн одоо эдийн засгийн том багана болсон энэ төслийг бид нар одоо яаж…/минут дуусав/

**Г.Занданшатар:** Энэ асуудал чухал асуудал. Тэгээд заавар журам, эрх зүйн зохицуулалтуудыг бий болгохтой холбоотой шүү дээ. Тэгэхээр ингээд нөгөө танилцуулга дээрээ түүхий эдийн хангамж эрсдэлд орох болзошгүй байна гээд ингээд биччихээр олборлолтын компаниудын хараат байдалд орохоор байна. Түүхий эдээр тасралтгүй найдвартай хангаж чадахгүйд хүрэх нөхцөл байдал үүсээд байгаа юм шиг ийм нэг Улсын Их Хуралд өгч байгаа танилцуулга чинь ерөнхий тийм хандлага өгчихөөр энэ дээр ингээд биччихээр, тэндээс нь гишүүд асуухаар тодорхой хариулахгүй болохоор чинь хүмүүст эргэлзээ үүсээд байна шүү. Энэ дээр нэг мөр хариулт одоо газрын тосыг нөөцөөсөө тооцоолоод хариулт перспектив энэ тэрийг тодорхой хэлэхгүй бол наадах чинь ер нь буруу ойлголт өгөөд байна шүү. Наян дөрөв Алтанцэцэг захирал.

**Д.Алтанцэцэг:** Маргааш чуулганы нэгдсэн хуралдаан юу нэг дэх өдөр чуулганы нэгдсэн хуралдаан хуралдахаар төлөвлөж байна. Энэ асуудлын дараа даргын дэргэдэх зөвлөл хуралдана. Одоо Засгийн газраа яаралтай эмхлэн байгуулж, энэ цар тахлын үед болон эдийн засгийн энэ онцгой үед цагаан сар ч бас болох гэж байна. Уламжлалт төр засгийн хэвийн ажиллагааг хангах ёстой. Тийм учраас нэг дэх өдөр бүлэг, Байнгын хороод тэгээд чуулган хуралдахаар төлөвлөж байгаа. Энэ талаар бол даргын дэргэдэх зөвлөлөөр хэлэлцэнэ. Ингээд Аюурсайхан дарга хурал даргалаарай. Алтанцэцэг захирал саяын асуултад тодорхой сайн хариулъя.

**Д.Алтанцэцэг:** Би танилцуулга дээр бас гишүүдэд буруу зөрүү ойлгогдохоор юм бичсэн бол одоо манай ажлын хэсэг бас үл хүлцэл өчиж байна. Гэхдээ яах вэ, гол нь энэ нэг аравны таван сая тонны хүчин чадалтай үйлдвэр барья гэдэг одоо манай Уул уурхай, хүнд үйлдвэрийн яамнаас одоо энэ гаргасан тоо бол тухайн үеийн компани одоо Хятадын хамгийн том компани шүү дээ газрын тосны. Тэр компани арван хоёр оны эрдэс баялгийн мэргэжлийн зөвлөлд бүртгүүлсэн тоон дээрээ үндэслэж хоёр мянга арван долоон оноос хоёр мянга дөчин таван он хүртэл тасралтгүй нэг арав, нэг зууны жаран таван сая тонн тос олборлоно гэсэн энэ төлөвлөгөөнд суурилж бол энэ үйлдвэрийн хүчин чадлыг тооцсон. Тэгэхээр яах вэ тэр компаниуд хариуцлага гэвэл хариуцлага байх ёстой. Гэхдээ бас төр засаг, төр өөрийнхөө өмчид бас хамгийн ирээдүйтэй гэсэн манай тамсагийн сав газрын сор болсон газрыг авах нь зүйтэй юм гээд. Энэ бол Дачин компани хоёр мянга зургаан оноос найман жилийн хайгуулын хугацаа нь дуусаад хоёр мянга арван дөрвөн онд одоо засаг өөртөө буцааж авсан ийм талбай давст гучин нэг гээд байж байгаа.

Энд бол хоёр хэмжээс, гурван хэмжээс чичирхийллийн судалгаа, газрын тосны одоо хайгуул олголтын олон, одоо судалгаа шинжилгээ хийгдчихсэн мөн өрөм цооногууд өрөмдөгдсөн. Далан нэгэн цооногтой, түүний одоо бас хорин хэдэн тостой гарсан ийм, бид нар бас таг харанхуй тийм цоо шинэ газрыг түрүүн Цогтгэрэл гишүүн та бас сонсож байгаа байх. Бид нар тийм юм бас зориогүй байгаа. Тэгэхээр тамсагийн сав газар гэдэг бол мянга есөн зуун дөчөөд оноос хойш хайгуул хийгдсэн газрын тосны систем гэдэг юм ажилладаг гэдэг нь тодорхой болсон ийм газар. Тэгэхээр бид өөрсдөө бас хичээе. Энэ салбарыг бүхэлд нь хөгжүүлэхийн төлөө бид өөрсдөө хичээх хэрэгтэй юм байна гэдгийг бол бид ер нь бас ойлгосон учраас энэ одоо санал бол үндэсний аюулгүй байдлын зөвлөлийн түвшинд яригдаж байгаад гарч ирсэн санаа юм. Баярлалаа.

**Г.Занданшатар:** Одоо эрхэм гишүүн Ганзоригийн Тэмүүлэн.

**Т.Тэмүүлэн:** Баярлалаа. Тэгэхээр би бас энэ Газрын тос боловсруулах үйлдвэрийг дэмжих тухай хуулийн төслийг бол одоо зуун хувь бүрэн дэмжиж байгаа. Энэ бол Монгол улсын үндэсний аюулгүй байдалтай шууд холбоотой, эдийн засгийн баталгаатай шууд холбоотой. Монгол улс дотооддоо боловсруулах үйлдвэрийг бас ойрын хугацаанд барьж байгуулах, гаднын импортын бензин, түлшний хараат байдлаас бол салах энэ нөхцөл байдлыг бүрдүүлэх одоо маш том стратегийн бол үйлдвэр. Энэ дээр би энэ газрын тос боловсруулах үйлдвэрийг дэмжих тухай хуулийн төсөл бол өнгөрсөн жилийн хугацаанд Засгийн газар дээр боловсруулагдсан. Өнөөдөр орж ирж байгаад бол бас туйлын баяртай байна. Гэхдээ би энд хангалттай дэмжлэг энэ хуулийн маань төсөл болж чадаж байгаа юу, үгүй юу гэдэг асуудал. Өнөөдөр энэ Монгол улсад энэ дотооддоо газрын тосны үйлдвэрийг барьж байгуулахад Монгол улсын Засгийн газар болоод Улсын Их Хурлын зүгээс бид нар бүрэн зуун хувь, болж өгвөл хоёр зуун хувь ч гэсэн дэмжих ёстой л ийм л төсөл. Энэ дээр өнөөдөр орж ирсэн энэ хуулийн төсөл маань одоо бид нар энэ төслийг дэмжихэд яг бүрэн зуун хувийн дэмжлэгийг бид нар энүүгээр өгч чадаж байгаа юу?

Өнөөдөр ингээд харахад бол ерөнхийдөө бол барилга бүтээн байгуулалтын ажил, тухайн тэр нөгөө хил гаалийн зөвшөөрөл гэдэг юм уу, барилга бүтээн байгуулалттай холбоотой хяналтын гэдэг юм уу, зөвшөөрлийг нь ч гэдэг юм уу эдгээр харилцаанууд орж ирсэн байгаад байгаа юм. Өнөөдөр энэ эдийн засгийн үр өгөөжийн асуудлыг нэлээд хэдэн гишүүд бас хөндөж ярьж байх шиг байна л даа. Тэгэхээр би зүгээр энэ эдийн засгийн өр өгөөжийг ярьж байгаа бол яаж ер нь бид нар дэмжихийн тулд эдийн засгийн үр өгөөжийг нь дээшлүүлэх юм бэ, яаж өртөг зардлыг нь бууруулах юм бэ гэдэг асуудлынхаа хүрээнд би нэг зүйлийг асуух гээд байгаа юм. Өнөөдөр сая Алтанцэцэг захирлын хэлсэн ярианаас сонсоход энэ компани өнөөдөр өөрийнх нь үйл ажиллагаа нь Хөгжлийн банкны арван хоёр хувийн хүүтэй зээлээр санхүүжиж байгаа гэдэг асуудлыг ярьж байгаа. Тэгэхээр яагаад энэ хуулийн төсөл дээр хөнгөлөлт чөлөөлөлтийн асуудлууд орж ирээгүй вэ. Магадгүй тэр одоо Энэтхэгтэй байгуулсан зээлийнх нь гэрээнийхээ хүрээнд хөнгөлөгдөнө чөлөөлөгдөнө гэж үзэж байгаа юу, гааль татварын асуудлууд байгаа юу, эсвэл газрын төлбөрийн асуудлууд байгаа юу? Хэдий хэмжээний мөнгө, хөрөнгийн асуудлууд байгаа вэ? Өнөөдөр бид нар магадгүй тэр өндөр хүүтэй мөнгийг татвар болгож төр өөрөө татварыг бүрдүүлэхдээ өндөр хүүтэй мөнгөөр татварыг бүрдүүлж болохгүй ээ гэдэг асуудал. Хэрэв тэр ямар нэг өндөр хүүтэй байвал энэ компани өөрийнхөө бүтээн байгуулалтад зарцуул…/минут дуусав/

**Т.Аюурсайхан:** Наян дөрөвдүгээр микрофон дээр ажлын хэсэг харуулъя.

**Д.Алтанцэцэг:** Тэмүүлэн гишүүн танд маш их баярлаж байна. Бас салбарын хүн энэ ажлыг одоо ямар хүнд гэдгийг бас та бас мэдэж байгаа. Тэгэхээр ингээд энэ эдийн засгийн дэмжих хэр зэрэг дэмжиж байна вэ энэ тэр гэдэг бол илүү гишүүдтэй таны ярих одоо асуудал байх. Би зүгээр ганцхан хүндрэлээ хэлэхэд жилийн арван хоёр юм хувийн хүү гэдэг бол үнэхээр их өндөр хүү. Хөгжлийн банкийг одоо бодохдоо улс орны томоохон төсөл хөтөлбөрийг санхүүжүүлэх зорилготойгоор байгуулчихсан тийм сан шиг ажиллах ёстой байх гэж бид бол боддог байсан. Одоо Энэтхэгийн энэ хорин жилийн хугацаатай зээлийн ерөнхий хэлэлцээр бол эхний таван жил татвараас төлөхгүй татвар төлөхгүй. Нэг жилийн нэг зууны далан таван хувийн хүүтэй зээл. Бид нар энэ зээлээр болоод одоо ингээд үйлдвэрээ барьж байгаа.

Гэтэл Монголын одоо энэ төмөр зам, авто зам, цахилгааны шугам манай хотхоны одоо юунд зориулж нээсэн зээлийн шугам бол жилийн арван хоёр хувийн хүүтэй. Бид магадгүй одоо түрүүн сайд хэллээ. Хоёр зуун тэрбумын одоо зээл авчхаад үйлдвэрийнхээ бүтээгдэхүүнийг гарт л одоо бид нар хорин гурван оноос эхэлж төлж эхлэх гэж байна шүү дээ. Энийг чинь. Тэгээд одоо хаанаасаа зээл авч төлөх юм уу? Ингээд энэ бол одоо бас хүндрэлтэй байгаа. Тэгэхээр Тэмүүлэн гишүүн танд баярлалаа. Ер нь бас нөгөө талаараа эдийн засгийн хүн эдийн засгийн талаас нь бодох юм бол төр засаг нэг халааснаасаа, нөгөө халаасанд одоо хуримтлал үүсгэхтэй завсар нь банканд хүү төлдгийг бол би одоо бас ойлгодоггүй. Тэгэхээр энэ газрын одоо усны нөхөн төлбөрийн асуудал байж байгаа, энэ улсын хөрөнгөөр хайгуул хийсэн. Энийг бол Байгаль орчин, аялал жуулчлалын яамнаас бол өөрсдөө дэмжсэнд бол би одоо бас их Байгаль орчны яам сайдад бас баярлаж байгаа.

**Т.Аюурсайхан:** Тэмүүлэн гишүүнд нэг минут өгье тодруулъя.

**Г.Тэмүүлэн:** Тэгэхээр би бас хариулт авлаа. Ер нь миний бас бодож байгаа, санаж байгаагаар бол ер нь төр үнэхээр дэмжих гэж байгаа бол энэ энэ үйлдвэрийг ашиглалтад орох хүртэлх хугацаанд, магадгүй тэр түүхий эд бүтээгдэхүүн нэмүү өртгөө шингээгээд нэмүү өртөг шингээсэн бүтээгдэхүүн үйлдвэрлэх хугацаанд нь үйл ажиллагаа нь жигдрэх хүртэлх хугацаанд бол тодорхой хэмжээний татварын хөнгөлөлт чөлөөлөлтийг бол төр өөрийнхөө стратегийн үйлдвэр дээр бол үзүүлэхэд би зарчмын хувьд байгаа. Одоо зарчмын асуудал, байр суурь байх л гэж харж байгаа. Тэгээд энэ хэрэв хэлэлцүүлгийн явцад энэ асуудлыг нөхөж оруулж болдог бол бид нар бас анхаарч үзэх ёстой асуудал. Хоёр дахь том асуудал түрүүн бас гишүүд ярьж байсан. Дамжуулах хоолойтой холбоотой асуудал. Дамжуулах хоолойн барилга, бүтээн байгуулалтын ажил би бас одоо эхлээгүй байна гэж хараад байгаа юм. Хэзээ эхлэх вэ? Хэзээ ашиглалтад орох вэ? Үйлдвэр хорин таван онд ашиглалтад ороход тэр дамжуулах хоолой бол баригдаж дууссан үйлдвэрийг дэмжих, түүхий эдийг бол тээвэрлэлтийг хийх, бүрэн саадгүй болгох л ийм нөхцөл байдал байгаа. Тэгэхээр энэ дээр та бүхэн маань бас нэг ямаршуухан график төлөвлөгөөтэйгөөр хэзээ барьж бүтээн барих гэж байна вэ, хэзээ эхлүүлэх гэж байна, тендерийнх нь ажлууд нь эхэлсэн үү, эхлээгүй юу гэдэг юм уу. Энэ дээр нэг тайлбар мэдээллүүд өгөөч.

**Т.Аюурсайхан:** Уул уурхайн сайд, наян гуравдугаар микрофон дээр Ёндон сайд хариулъя.

**Г.Ёндон:** Түүхий тосны Тэмүүлэн гишүүний асуултад хариулъя. Баярлалаа энэ асуултыг хөндсөнд. Түүхий тосны дамжуулах хоолой бол энэ газрын тос боловсруулах үйлдвэрийн яах аргагүй чухал салшгүй нэг хэсэг нь байгаа. Дамжуулах хоолой тосоо ер нь ямар аргаар, ямар одоо технологиороо бид нар үйлдвэртээ хүргэх вэ гээд бол тооцоо хийх судалгаа хийж үзэж хэд хэдэн вариантаар үзэж байгаад хамгийн хямдхан урсгал зардал хамгийн багатай бол дамжуулах хоолойгоор одоо тосоо тээвэрлэх нь зүйтэй юм гэсэн шийдэлд хүрсэн байж байгаа юм. Засгийн газрын шийдвэр гарсан байж байгаа. Дамжуулах хоолойн транс за одоо дагуух одоо инженер геологийн судалгаа геофизик, за мөн одоо энэ топо зураглал гэдэг ажлууд бол хийгдээд есөн сард бол үндсэндээ бол ерөөсөө эцсийн маршрутаа тогтоогоод эцсийн маршрутаа гаргасан энэнийхээ дагуу л одоо бас Геодез, зураг зүйн газарт бол одоо газрыг чөлөөлөх асуудлаар бол хандсан байж байгаа. Ингээд Сангийн сайд, Уул уурхай хүнд үйлдвэрийн сайдад болохоороо л энд дамжуул…/минут дуусав/

**Т.Аюурсайхан:** Баделхан гишүүн цахимаар асуулт асууя. Дахиад нэг хүртэл минут нэмж байгаа. Тэгээд минутдаа ажлын хэсэг багтаж оновчтой зөв хариулна шүү. Дараагийн гишүүнийх дээр дутуу юугаа хариулчих. Баделхан гишүүн. Сонсогдож байна, ярь та.

**Х.Баделхан:** Баярлалаа. Ерөнхийдөө маш том үйлдвэр, ер нь манай Монголчуудын хүсэл мөрөөдөл болсон бас том үйлдвэр бол эхлэлийг тавьж байгаа л даа. Энэ бол Монголын ард түмэн бол бүхэлдээ баяртай байгаа. Хамгийн гол нь хэрэгжээд үр дүнгээ өгөөсэй л гэсэн утгаар гишүүд бол саналаа хэлж байна. Ер нь ерөнхийдөө бол гурван хэсгээсээ бүрдэж байна л даа. Олборлох, дамжуулах, боловсруулах гэсэн. Өнөөдөр танилцуулж байгаа байдлыг харахад бол дамжуулах боловсруулах үйлдвэрийн хувьд бол голдуу яриад байна. Нөөцийн хувьд бол жилд нэг аравны сав сая таван сая тонн нефть боловсруулна л гэсэн юутай. Тэгэхлээр миний асуух гэж байгаа зүйл бол тэр ер нь яг одоогийн байдлаар манай улсад тогтоогдсон нөөц хэр байдаг юм? Түүхий эд, тосны нөөц. Ер нь цааш цаашдаа бол ашиглаж болох нөөц хэр байдаг юм бэ? Сая одоо нэг санал хэллээ. Өөрсдийн талбайтай болно гэж. Тийм боломжийг хэр байгаа юм бэ гэсэн нэгдүгээр асуулт байна.

Хоёр дахь асуулт бол хорин таван он гэхэд тэр дамжуул хоолойтойгоо иж бүрэн ашиглалтад орох уу, саяын та нарын хэлсэн өртөгт бүрэн багтах уу гэсэн хоёр дахь асуулт байна. Гурав дахь нь бол энэ петрочайнаас ер нь цаашдаа нефть авах тийм баталгаа байна уу? Ер нь цаашдаа, өнөөдөр бас нөгөө олборлолт нь буурч байна гэсэн бас тийм мэдээ сонсогдож байна шүү дээ. Дараагийн энэ асуудал бол сая баруун хан аймагт бол бага оврын нефть боловсруулах үйлдвэр барина гэсэн сайхан мэдээ сонслоо. Энэ тэрний одоо нөгөө түүхий нефтийг нь яаж зохицуулах гэж байгаа юм бол гаднаас авах юм уу, тэнд нь нөөц тогтоогдсон газар байгаа юм уу гэсэн ийм хэдэн асуулт байна. Баярлалаа.

**Т.Аюурсайхан:** Наян гуравдугаар микрофон Ёндон сайд хариулъя.

**Г.Ёндон:** Баделхан гишүүний асуултад хариулъя. Монгол улс бол газрын тосныхоо нөөцөөр нөөц ашиглалтын нөөц бол гурван зуун гучин сая тонн гэсэн нөөцтэй байдаг. Энэ нөөцөөр бол одоо гадаадын нэг хэвлэгд бичсэнээр бол дэлхийд одоо бас гучин хэддүгээр байранд ордог гэсэн. Тийм бол судалгаа байдаг юм байна лээ. Гурван зуун гучин сая тонны нөөцтэй ашиглалтын. Ашиглалтын баталгаат нөөц нь бол одоо дөчин хоёр сая тонн гэж байдаг. Үүнээсээ болохоор л одоо энэ петрочайна дачин тамсаг компанийн олборлосныг хасах юм бол нэг энэ нэг аравны таван саяар бодоход бол нэг хорь гучаад жилийн нөөц байгаа гэж одоо бид нар үзэж байгаа. Хамгийн гол зорилго бол энэ хууль дээр орж ирсэн тэр бид нар давст гучин нэг талбай дээрээ өөрсдөө бүтээгдэхүүн хуваах гэрээгээр хайгуул хийж одоо цаашдаа олборлолт явуулах ийм зорилготой байж байгаа. Түрүүн Тэмүүлэн гишүүний хариулсан дамжуулах хоолойн бол олон улсын нээлттэй тендер зарлах бол арван бид нар бол Засгийн газрын хуралдаанаар бол тэмдэглэл гарсан байж байгаа. Олон улсын нээлттэй тендер зарлах. Ингээд одоогийн өнөөдрийн байдлаар бол энэ нээлттэй тендер зарлах, гадаадын сэтгүүлүүдийнхээ судалгаа, үнэ, одоо хугацаа зэргийг бол аваад өнөөдөр бол одоо бид нар энэ ирэх долоо хоногт бол олон улсын нээлттэй тендерийнхээ энэ урилгыг бид нар зарлах гэж байгаа. Баярлалаа.

**Т.Аюурсайхан:** Сайнхүүгийн Ганбаатар гишүүн асуулт асууна. Энэ чухал хууль орж ирж байна. Ер нь Монголчууд бидний хамгийн том алдаа өөрөө өөрсдөдөө итгэдэггүй Оюу толгой гэвэл гаднынхныг хайгаад явчихна. Уул уурхай, томоохон бүтээн байгуулалт бол тэгээд л гаднын хүн гээд л хайгаад алга болж өгнө. Муу ч бай, сайн ч бай бид өөрөө өөрсдөдөө итгэх цаг болсон. Анх тамсаг сока гээд л канадын компани гээд л гэгээ минь гээд л гүйсэн. Биднийг нэг хөрш оронд минь худалдчихаад л одоо дайчин тамсаг гээд явж байгаа. Бид өөрөө өөрсдөдөө итгэх цаг болсон. Яаж хулхидуулж, луйвардуулж байгааг мэдэж байгаа шүү дээ. Муу юмнаас сайн юм үүсдэг гэдэг шиг. Тэгэхлээр гадагшаагаа түүхий нефтиэ гаргаад боловсруулсан бензин оруулж ирж зардаг орон ганцхан Монгол байгаа. Хойд Солонгос ч гэсэндээ хоёр үйлдвэртэй, боловсруулах үйлдвэртэй. Тэгэхлээр энэ хамт олонд итгэнэ. Одоо өөр арга зам байхгүй. Эндээс өөр. Тэгэхлээр би бол Үйлдвэрлэлийн бодлогын байнгын хорооны шугамаар бас энэ нефть боловсруулах баг хамт олонтой уулзаж байсан, маш их одоо хичээж зүтгэж байгаа хамт олон байгаа.

Асуулт байна. Нэгдүгээрт энэ дүрэм, стандартыг газрын тосны дамжуулах хоолой төсөл зургийг бүгдийг нь англи дээр оруулж ирнэ гэж байгаа юм. Англи дээр нь одоо хүлээж авъя. Хэдэн мянган хуудас орчуулах биз дээ бодвол мэргэжлийн нэр томьёо. Энэ дээр Монголын цаг уур, Монголын стандарт нөхцөлд тохирохгүй зөрүү гарах вий. Энэ дээр одоо бас төлөвлөсөн зүйлүүд юу байгаа вэ? Хоёрдугаар асуулт ажиллах хүчийг гадаадаас авах зөвшөөрлийг шуурхай олгохыг хуульчилж байгаа юм байна. Тэгэхлээр энэ бензиний одоо үйлдвэрийн хүмүүс гэвэл манайд байхгүй гаднаас эхний ээлжид оруулж болно. Монгол ажилчдаа Монгол инженерүүдийг хүчтэй хурдан бэлдэх тэр хүний нөөцийн төлөвлөгөө планаа Засгийн газраар заавал батлуулах ёстой л доо уг нь хуульдаа. Тэр байгаа юу ямар шатандаа явж байгаа вэ? Гуравдугаарт тэр тосон уул тамсагийн ордууд хүрэлцэхгүй байна. Одоо бид орд газар нээе гэж байгаа юм үнэн. Тэгэхгүй л бол одоо нэг олигарх авчихна шүү наадхыг чинь. Тэгээд бушуухан шиг өөрийн нэр дээр авна…/минут дуусав/

**Т.Аюурсайхан:** Наян гуравдугаар микрофон та дараа нь тодруулах уу? Наян дөрөвдүгээр микрофон дээрээс ажлын хэсэг.

**Д.Алтанцэцэг:** Ганбаатар гишүүнд баярлалаа. Та бас манай ажилтай танилцсан гээд бас одоо сайхан бүрэн дүүрэн ойлголт авсан одоо бас их баяртай байна. Та түрүүн би шуудхан хариулъя. Стандарт гэж байна. Тэгэхээр манай Монгол улс гадаадын стандартыг жилээс жилд зургаагаас арвыг хөрвүүлж нутагшуулж бүртгэдэг юм байна. Тэгсэн чинь одоо энэ шинэ салбар гараад ирсэн. Одоо мянга таван зуу орчим стандарт хэрэг болсон. Гэхдээ бид үүнийгээ дотор нь хоёр хуваасан. Яг үйлдвэр ашиглалтад орсноос хойш хэрэглэх таван зуугаад стандартыг зайлшгүй Монгол хэлэнд хөрвүүлээд бүртгүүлээд одоо ингээд ашиглана гэж байгаа юм. Тэгэхээр энэ ажлыг бол бид нар графиктайгаар энэ жилээс эхэлж компанийнхаа төсөвт хойтон жил болж өгвөл одоо яамныхаа төсөвт суулгаад ингээд орчуулах ажлуудыг бид нар аль болохоор хямд зардлаар өөрсдийн нөөц бололцоогоо ашиглаад хоёр мянга хорин таван он гээд үйлдвэр ашиглалтад ороход энэ таван зуун стандартыг бид нар Монголын стандарт болгочихсон байхаар ажиллаж байна. Стандарт хэмжил зүйн төвтэй манайхан бол манайх хамтарч ажилладаг. Энэ одоо Билгүүн гээд даргатай энэ байгууллага бол бидэнд асар их тусалсан.

Монголын одоо өөрийнх нь хоёр зуун стандарт, Монгол улсын олон улсын стандарт гурван зууг, дээрээс нь гадаадын одоо инженерийн одоо холбоодын гаргадаг энэ стандартууд байдаг. Түүнийг бол бид нарт ерэн тав хүртэл хувийн хөнгөлөлттэйгөөр олж өгөхөөр болсон. Ингээд бид нар одоо хоёр зуухан Монголын стандарттай байсан улсад үнэ төлбөргүй нийлүүлсэн. Одоо найман зуун хэдэн стандарттай болчихсон байж байгаа. Тэгэхээр Ганбаатар гишүүнээ Монголын цаг уур стандартад тохируулах гэдэг бол бид нарын манай компанийн хийдэг, ер нь үндсэн гол ажил нь тэр юм байгаа юм. Ер нь бид нар чинь зураг төслийг гадаадын мэргэжлийн компани зохиож байгаа. Тэрийг бид нарын үзэж байгаа энэ олон сарын ажил, энэ олон инженерүүдийн хийж байгаа ажил бол яг Монголын стандарт шаардлагад нийцэж байна уу, Монголын байгаль цаг уурт нийцэж байна уу гэдэг юмыг бид нар ингэж одоо хянаад мөн хөндлөнгийн одоо багаараа Герман руу, Итали руу явуулж хянуулдаг.

Ажиллах хүчний хувьд бол бид нар одоо яах вэ Эрдэнэт үйлдвэрийг бодоход дараа нь одоо талаас илүү нь оросууд ажиллаж байсан. Бид нар бол тэгэхийг хүсэхгүй. Яагаад гэхээр өнөө үед бид нар бол тэгж…/минут дуусав/

**Т.Аюурсайхан:** Ингээд Сайнхүүгийн Ганбаатар гишүүн нэг минут өгье.

**С.Ганбаатар:** Үндсэндээ тосон уул, тамсагийн ордууд дотор ер нь бол орд газруудаа нэгэнт л төрийн өмнөөс үйл ажиллагаа явуулж байгаа энэ үйлдвэрийн газартаа бушуухан харьяалуулж авахгүй бол манай бүлэглэлүүд ухаантай, толгой нь ажиллана. Аль хэзээний очоод л сандайлаад суучихна шүү. Тэгэхлээр энэ шуурхай явуулах ёстой юм байна. Тэгээд эцэст нь газрын тос боловсруулах үйлдвэрлэлийг дэмжих, төрөөс үзүүлэх үйлчилгээг хялбаршуулсан горим нэртэй журмыг Засгийн газарт өнөөдөр бид эрхийг нь өгч байгаа. Үндсэндээ Улсын Их Хурлын маш том бүрэн эрхийг одоо хариуцлагыг өгч байгаа гэдэг утгаараа одоо хурдан шуурхай явуулахаас өөр арга байхгүй өгч байна. Үйлдвэржилтийн бодлогын байнгын хороон дээрээс байнга үргэлж хяналт тавьж, хэрэгжилтэд анхаарч, дэмжлэг туслалцаа үзүүлж, байнга анхаарч хянаж явах ёстой гэдэг энэ байр суурийг, бас энэ хуулийн энэ Улсын Их Хурлаас гарах хууль тогтоомжийн энэ шийдвэрт бас тусгаж оруулах ёстой гэдэг саналыг би бас хэлмээр байна.

**Т.Аюурсайхан:** Түрүүн бас дутуу хариулсан гүйцээгээд хариулаад нэг минут. Наян дөрөвдүгээр микрофон ажлын хэсэг.

**Д.Алтанцэцэг:** Би товчхон хариулъя. Нөгөө ажиллах хүчтэй холбоотойгоор одоо өнөө үед энэ энэ салбарын одоо боловсон хүчин, өндөр мэргэжлийн нарийн мэргэжлийн инженер энэ тэрийн үнэ бол одоо дааж давшгүй үнэтэй байдаг юм байна. Бид нар одоо яг нүүр тулж байна. Тэгэхээр бид нар бол яалт ч үгүй одоо үйлдвэрийн ашиглалтад орох болтол тэр шаардлагатай бүх төрлийн инженер техникийн ажилчдыг бид нар зуун хувь бэлдэнэ гэж бодож байгаа юм. Манай компани бол хоёр мянга арван найман оны арван хоёр сард таван хүнтэй байсан бол ч одоо өнөөдөр бид нар зуугаад хүнтэй болж байна. Гучаас дөчин төрлийн инженер хэрэг болж байгаа. Тэгтэл нэг төрлийн инженер тэр хоёр гуравхан авахад л бид нар ингээд зуу гараад явчхаж байгаа юм. Ингээд алхам алхмаар бид нар хамгийн үр ашигтайгаар ингээд ажиллах хүчнээ бэлдээд ирээдүйд тэр өндөр өртөгтэй гадаадын одоо энэ экспертүүдийг аль болохоор ажиллуулахгүй байх, бага ажиллуулах эхнээс нь залуучууд зураг төслөөс өгсүүлээд одоо барьж байгуулах бүх үйл явцад одоо гар бие оролцож байгаад өнөөдөр тэнд нь тийм юм байдаг гэдгийг өөрсдөө мэддэг ийм одоо инженер сэхээтнүүд бэлдэх гээд ингээд ажиллаж байгаа. Баярлалаа.

**Т.Аюурсайхан:** Цахимаар Энхтүвшин гишүүн асуулт асууя.

**Т.Аюурсайхан:** Баярлалаа. Юуны өмнө энэ газрын тос боловсруулах энэ хуулийг бол одоо үндсэндээ дэмжиж байна. Зуун хувь дэмжиж байна. Монгол улсын Засгийн газраас хэрэгжүүлж байгаа хамгийн том одоо бүтээн байгуулалт, амжилттай явж байгаа гэж миний хувьд бас бодож байгаа. Бид нар бол хамгийн гол нь энэ газар доор байгаа, одоо газрын тосоо хайх, олборлох ажил бол хамгийн чухал болоод байна. Тийм учраас би Ёндон сайдаас бас нэг хоёр асуулт асууя. Яг Монгол улсын засгийн газартай хайгуулын гэрээ байгуулсан гадаад дотоодын хэдэн компани байна вэ гэдэг ийм асуулт бий. Хоёрдугаарт нь бол одоо хоёр мянга хорин нэгэн онд одоо хэчнээн компани хайгуул хийх юм бэ? Энэ үйл ажиллагаа чинь тодорсон уу, бид нар одоо энэ хайгуул л одоо мэдээ эрчимжүүлэх нь хамгийн чухал байгаа учир хорин нэгэн онд хэдэн компани хайгуул хийх юм бэ гээд.

Гурав дахь асуудал дээр бол энэ хууль дээр энэ хайгуул хийж байгаа компанийг төрөөс дэмжих одоо заалт алга байна. Энэ заалтыг одоо яаралтай оруулах хэрэгтэй шүү гэдэг ийм гурван асуултыг асуугаад эргээд дараа нь одоо саналаа хэлье гэж бодож байна.

**Т.Аюурсайхан:** Наян гуравдугаар микрофон дээр Ёндон сайд хариулъя.

**Г.Ёндон:** Энхтүвшин гишүүний асуултад хариулъя. Монгол улс газрын тос, тосны, одоо энэ чиглэлээр хайгуулын ажлыг бол одоо бүтээгдэхүүн хуваах гэрээний зарчмаар одоо хийдэг. Өнөөдөр яг өнөөдрийн байдлаар бол одоо Монгол улсын хэмжээнд гучин гурван талбай дээр бүтээгдэхүүн хуваах гэрээний зарчмын дагуу гучин гурван талбай дээр нийт арван долоон компани бол газрын тосны хайгуулын ажил хийж байгаа. Олборлолт хийж байгаа бол одоо өнөөдрийн байдлаар петрочайна дайчин тамсаг, доншин гэсэн бол хоёр компани олборлолт явуулдаг. Тэгэхээр бол эдгээр арван долоон компанид бол бид нар бүтээгдэхүүн угаах гэрээний зарчмаар ажиллаж байгаа. Ер нь бол бүтээгдэхүүн хуваах гэрээний талаар бас зарим нь бас нэлээд асуулт, асуултууд байдаг. Зарим дэлхий дээр бол одоо ер нь бол дөрвөн янзын энэ газрын тосны хайгуулын чиглэлийн одоо чиглэлээр дөрвөн янзын гэрээ байдаг юм байна лээ. Сервис контракт гэх мэтийн бүтээгдэхүүн угаах гэрээ мэтийн. Бүтээгдэхүүн хуваах гэрээ бол өнөөдөр манай газрын тосны хайгуул бол маш өндөр өртөгтэй. Нэг километр цооног өрөмдөхөд бол хоёроос дөрвөн сая доллар байдаг жишээтэй. Тэгээд бас асар их эрсдэлтэй ийм ажил байдаг хайгуулын.

Тийм учраас л манай Монгол улс шиг одоо төрөөс мөнгө гаргахгүй ийм тохиолдолд бол бүтээгдэхүүн хуваах гэрээний зарчмаар ажиллах нь хамгийн зөв зүйтэй гэж үзэж байгаа. Нэмээд манай газрын дарга дэлгэрэнгүй хариулчих та. 87 номер.

**Т.Аюурсайхан:** Хоёр минутад багтаж хариултаа өгч байгаа гучин долоон секунд үлдсэн байна. Ингээд дураараа хоёр хоёр минут юу яана гэж байхгүй. Энэ чинь дэгээрээ нарийн зохицуулагдсан байгаа. Энхтүвшин гишүүн тодруулъя гэж байна. Нэг минут.

**Т.Энхтүвшин:** Уул уурхайн яамыг энэ Ашигт малтмал, газрын тосны эрхлэх газрыг бас энэ хайгуулынхаа компаниудыг бас дэмжиж ажиллаач гэдгийг бас хэлмээр байгаа юм. Сүүлийн жилүүдэд бол энэ газрын тосны хайгуулыг одоо юу гэдэг юм, энэ орон нутгийн иргэд ч гэсэн дэмжихээ больсон. Энийг одоо дэмжүүлэх ажлуудыг орон нутагт нь бол сайн хийж өгөөч. Хэдэн жилийн өмнө одоо Сүхбаатар аймагт газрын тос одоо хайя гэсэн компанийн хайгуулын одоо өрмийг хүртэл буулгаад хөөж явуулж байсан тохиолдлууд байдаг. Тийм учраас энэ хайгуул хийж байгаа компаниудыг аль болохоор хорин нэгэн онд бас дэмжиж энэ хайгуулыг хийлгэх, дээр нь энэ орон нутгийн төр захиргааны байгууллагаас дэмжих энэ одоо заалтуудыг энэ хуульд оруулж өгөөч гэж бодож байна. Үнэхээр одоо Монгол улсад одоо нефть байгаа юу гээд байгаа. Дорноговь аймгийн Сулин хээрийн сав газар гэж байж байна. Саяхан гурван жилийн өмнө одоо та бүхэн мэдэж байгаа байх. Хан богд, Хатанбулагийн зааг дээр их хэмжээний нефть гарсан байж байгаа. Дорноговь аймгийн Зүүнбаян дээр нефт байж байна. Мөн сулин хээрийн сав газар, тамсаг гээд маш олон ийм газруудад нефть байж байгаа. Энийг яагаад бид нар бэхлээд байна гэхээр цаад талдаа тэртээ тэргүй нефтийн Хятадын талд нефтийн олон одоо цооногууд үйл ажиллагаа…/минут дуусав/

**Т.Аюурсайхан:** Наян долоодугаар микрофон дээр нэг минут гүйцээгээд хариулчих.

**Б.Анхбаяр:** Энхтүвшин гишүүний асуултад хариулъя. Энхтүвшин гишүүнтэй бол санал нэг байна. Ер нь бол Монгол улсад одоо уул уурхай, газрын тосны салбарт бол одоо нийт арван долоон компани бол яг хайгуулын ажлыг хийхээр одоо яг бүтээгдэхүүн ба гэрээ байгуулсан боловч харамсалтай нь одоо энэ ковидтой холбоотой нөхцөл байдлаас шалтгаалж бол одоо энэ жилдээ ер нь төлөвлөсөн ажлуудыг бол хийж чадаагүй. Дараа жилээс бол одоо хийгдэх ажлуудыг бол эхний улиралдаа багтаан одоо батлахаар төсөвт хөтөлбөрийг бол одоо батлахаар одоо ажиллаж байгаа. Хайгуулын компаниудыг дэмжих гэдэг бол бас Энхтүвшин гишүүнтэй бол одоо санал нэг байна. Яагаад гэхлээр одоо Дорнод аймагт одоо үйл ажиллагаа явуулж байгаа компаниуд дээр орон нутгийн эсэргүүцлүүд бол байнга гардаг. Дээрээс нь бас одоо орон нутгаасаа гадна одоо бас цахилгаан, одоо дулаан, ус гэсэн…/минут дуусав/

**Т.Аюурсайхан:** Одонтуяа дарга асуулт асууя.

**С.Одонтуяа:** Тэгэхээр мэдээж одоо бид өөрсдөө үйлдвэрлэл байгуулъя өөрсдөө бүтээгдэхүүнээ гаргадаг болгоё. Энд бол одоо их хэмжээний валют зарж байсан бол энэ дээр валют хэмнэ гээд одоо сайн талууд бол сайхан юм ярихад бол амархан л даа. Гэхдээ энэ бол маш том эрсдэл. Социализмын үед бид маш том том үйлдвэрүүд байгуулж байсан. Эрдэнэт, Говь комбинат, байшин үйлдвэрлэх гээд. Миний, манай хувийн архивт энэ бүх үйлдвэрүүдийн тэзү яаж байгуулж байсан юм, ямар хөрөнгө оруулалт байсан юм, ямар бэрхшээл байсан юм, яаж нэмэгдэж байсан юм ашигтай, ашиггүй юм уу бүх энэ материалууд байдаг. Би энийг бол одоо ном болгож байгаа. Сая бол Эрдэнэт үйлдвэрийн тухай одоо нэг номыг гаргасан. Тэгэхээр би юу хэлэх гээд байна вэ гэхээр тэр үед бол бүхэл бүтэн систем ажиллаж байсан. Маш том. Одоо энэ үйлдвэр бол маш эрсдэлтэй шүү. Бид нар бүгдээрээ сэтгэлийн хөөрлөөр яриад байна. Зургаан жил шоудлаа шүү дээ, бид нар. Нефтийн үйлдвэртэй болох гэж байна гээд л яриад л байлаа. Нэг нэгж байгуулснаа бараг үйлдвэрээ барьчихлаа гээд л ярилаа. Тэгэхээр энэ өөрөө маш том эрсдэл.

Түрүүн манай Цогтгэрэл гишүүн хэлж байна. Дэлхийн чиг хандлага маш хурдтай өөрчлөгдөж байгаа. Бид нар есөн жил нөхнө гэдэг бол миний одоо энэ тооцоогоор бол нэг арван таван жил болох юм байна гэж би харж байна. Ингээд нэг үйлдвэр байгуулдаг бөөн өрөнд орчих вий дээ. Би бол энийг ёстой харин протоколд тэмдэглэгдээд. Хэдэн жилийн дараа энийг бид нар бүгдээрээ харахад Монгол улс өрөнд орчих вий дээ гэж айж байна. Энэ эдийн засгийн үр ашгийн тооцоо нь маш эргэлзээтэй. Түүхий эдээ маш холоос тээвэрлээд очихоор бараг алт шиг үнэтэй болчих гээд байна. Түүхий эд нь. Тэгээд тэр эрсдэлүүд байна. Дандаа одоо түүхий эдээ өөр хараат бусаар ингээд. Тэгээд химийн үйлдвэр байхгүй. Тэгэхээр үлдэгдэл бүтээгдэхүүнээ яах юм? Ямар төлөвлөгөөгөөр авах юм. Евро дөрөв, тав стандартын бүтээгдэхүүн гарах юм уу? Оросын бүтээгдэхүүнтэйгээ өрсөлдөх үнэ өртөг гарах юм уу гээд ингээд асуултууд бол байна. Санаа зовж байна.

**Т.Аюурсайхан:** Одонтуяа даргад нэг минут нэмээд өгье.

**С.Одонтуяа:** Технологи нь одоо уян хатан байж чадаж байгаа юм уу? Сая сонсоход бол зуун тавин хүнтэй ажлын байр болно. Зарим нь бараг долоон мянган хүн ажлын байр ийм одоо хүний хүчээр зодсон ийм технологи байх юм уу, ийм үйлдвэр байх юм уу? Тэгэхлээр санаа зовоод эхэлж байна л даа Тэгээд одоо бид нар ковидын үе, эдийн засгийн хүндрэлтэй үе маш их өртэй. Энэ үйлдвэр чинь ингээд яг босож чадах уу гэдэг дээр би бол эргэлзэж байна. Тэгээд санаа бол сайхан л байна л даа. Бүгдээрээ нэг сайхан үйлдвэртэй болчихъё гээд. Гэтэл одоо цаг үе бол өөр шүү гэдгийг би бас хэлмээр байна. Дээрээс нь энэ хөрөнгө оруулалтын асуудал байна. Яг хэдэн жил нөхөх юм бэ гэдэг дээр бол би эргэлзээд л явчихлаа. Тэгээд бараг хоёр тэрбум долларын хөрөнгө оруулалт орох юм байна. Энэ одоо хүү нь энийг бид нар яаж төлөх юм. Сая Ёндон сайд хэлж байна шүү дээ. Түүхий эд бол маш их өндөр өртгөөр одоо олборлогдож байгаа гэж. Тэгэхээр энэ түүхий эдийн энэ…/минут дуусав/

**Т.Аюурсайхан:** Наян дөрөвдүгээр микрофон дээр ажлын хэсэг хариулъя.

**Д.Алтанцэцэг:** Одонтуяа гишүүний асуултад хариулъя. Баярлалаа танд. Дамжуулах хоолойн өртөг бол одоо энэ газрын тосыг тээвэрлэдэг төрөл бүрийн тээврийн хэрэгслээс хамгийн хямдхан. Өөрөөр хэлбэл бид нарын тооцоогоор нэг тонн тосыг 640 гэж бодсон байгаа. Одоо бид бол гэхдээ таван зуун гучин километр урттай хоолой барихаар шидэж байгаа. Зургаан зуун дөчин километр зөөвөрлөхөд тээвэрлэхэд долоон доллар гэж тооцож байгаа юм. Тэгэхээр мэдээж та санаа зовох нь бол аргагүй. Одоо энэ төр засгийн бүх хүмүүс одоо бид ч гэсэн маш их санаа зовж байгаа юм. Тэрийгээ хэлье. Та ямар стандартаар үйлдвэрлэх вэ гэж байна. Бид нар одоо евро тав стандартаар үйлдвэрлэнэ. Одоогийн Оросын стандартаас одоо хамаагүй дээгүүр гэж хэлж болно. Тэгэхээр үйлдвэр технологи уян хатан ажиллах уу гээд тэгж байна. Та түрүүн одоо уян хатан ажиллах уу гэхээр дизель бензин одоо хий алийг нь түлхүү гаргаж авах вэ тухайн үедээ гэдэг шийдлийг хэлж байгаа байх.

Тэгэхээр энийг бол бид нар одоогийн байж болох хамгийн уян хатан байдлаар шийдсэн байгаа. Яагаад гэвэл энэ чинь одоо үйлдвэрийн хоёр дахь процесс буюу гүн боловсруулалтын технологиор бид нар гидрокрекинг эд түүнээсээ цаашид бас түүхий тос, тос тосолгооны материалыг материалын суурь тосыг гаргаж авч болох энэ үнэтэй одоо технологийг одоо сонгож байгаа. Жишээ нь Оросын холбооны улсад байдаг таван хоёр газрын тос боловсруулах үйлдвэр одоо дөнгөж дөрөв дэх гидрокрекингээ тавьж байгаа. Тэгэхээр ингээд та үлдсэн бүтээгдэхүүнээ яах вэ гэж байна. Ер нь яах вэ бид нар бол бүтээгдэхүүн үлдэхгүй, зуун хувь боловсруулна. Тэгэхээр ер нь гол шатахуунуудаас гадна бид нарт одоо шингэн одоо зуухны түлш гарна. Түүнийгээ дотоодынхоо цахилгаан станцад хэрэглэнэ. Хий бол дөчин гурван мянган тонн гарна. Яагаад гэвэл манай Монголын тосны хийн гарц угаасаа бага байдаг.

Дээрээс нь тэр хоёр дахь процессын технологи угаасаа хий биш, дизель керосин түлхүү гаргаж авах зориулалттай ийм технологи байгаа. Ингээд технологийн хувьд бол бас хангалттай сайн уян хатан. Гэхдээ өнөөдөр гэнэтхэн зуун хувь дизель боловсруулж байснаа маргааш бензин болчихдог ийм технологи бол байхгүй. Ажиллах хүчний хувьд бол одоо та долоон мянга гэдэг бол түрүүний одоо нэг жоохон андуураад хэлчихсэн. Энэ бол барилга угсралтын үед оролцох хүмүүс шүү. 2023, 24, 25 тийм ээ.

**Т.Аюурсайхан:** Уул уурхайн сайд Ёндон наян гуравдугаар микрофон дээр асуултад хариулъя.

**Г.Ёндон:** За тийм. Сая тэр ажиллах хүчний хувьд бол сая Алтанцэцэг захирал хэлчихлээ. Яг одоо үйлдвэр ажиллаж байх үед бол таван зуун тавин хүн гэж тоо байдаг ба санаж байна тиймээ тийм. Тэр саяын тэр долоон мянга гэдэг бол яах вэ, үйлдвэрийг барьж байгуулах үе шатны хүмүүсийн тоо юм байгаа юм. Дээрээс нь бас нэмээд хэлэхэд энэ Дачин тамсаг компани маань Петро чайна дайчин тамсаг компани маань эхлээд энэ хоёр ордоосоо авто машинаар тээвэрлэдэг. Хятадын хил рүү гардаг. Дараа нь ийм дамжуулах хоолойгоор тээвэрлэдэг, вагоноор тээвэрлэдэг. Хэд хэдэн янзаар ингэж тээвэрлээд очоод тэнд гаргасан тосыг нь буцаагаад манайх худалдаж, юу нефть бүтээгдэхүүнийг нь бид нар худалдаж авдаг. Тэгэхээр энэ олон дамжлагаар яваад ингээд ашигтай ажиллаж байгаа юм. Яагаад бид нар ашигтай ажиллаж чадахгүй гэж? Бид нар бол ашигтай ажиллана гэж бодож байгаа. Хятадууд бол ийм олон дамжлагаар яваад ашигтай ажиллаж байгаа учраас бол бас энэ бодитой жишээ байна, манай тосон дээр. Баярлалаа.

**Т.Аюурсайхан:** Адьшаа гишүүн асуулт асууя.

 **Ш.Адьшаа:** Энэ мега төслийг бол дэмжиж байгаа. Энэ улс төржихгүйгээр шийдэх ёстой хамгийн том төсөл бол энэ гэж үзэж байгаа юм. Монгол улс өөртөө бензин шатахуун үйлдвэрлэх энэ төслийг бид яаралтай шийдэж үр дүнг нь харах ёстой. Энэ тамсгийн сав газруудын хайгуулын лицензтэй холбоотой асуудал хөндөгдөж байна л даа. Ингээд юмыг олон талаас нь шүүмжлээд байвал маш их олон асуудал гарч ирдэг. Энэ дээр бол янз бүрийн одоо тийм асуудал байгаа гэдгийг би үгүйсгэхгүй байгаа юм. Янз бүрийн улс төрчид энэ газрын тос боловсруулалттай холбоотой янз бүрийн Засгийн газрын хувийн компаниудын ийм бодлогууд явагдаад байгааг бид ойлгож байгаа. Тийм учраас өнөөдөр Монголын төр гэж байдаг юм бол өнөөдөр тэр тамсагийн сав газар руу нь тэр хайгуулын лицензийг ямар нэгэн асуудалгүйгээр энэ компанид олгож ажлыг нь эхлүүлэх ёстой.

Дээр нь энэ ажлыг дэмжихийн тулд Засгийн газраас Улсын Их Хурлаас тэр хөнгөлөлт чөлөөлөлтийг нь өнөөдөр энэ хуультай хамт шийдье. Тэгэхгүй бол өнөөдөр ингээд л барилга янз бүрийн зам барих дээр л одоо Хятадын компаниуд, бусад компаниуд хөнгөлөлт чөлөөлөлтийг зуун хувь өгдөг, маш яаралтай горимоор шийддэг. Ганцхан энэ улсдаа нэг том үйлдвэр барья гэхээр яахаараа их өндөр зээлтэй, яахаараа өндөр ийм байдаг юм бэ? Энэ дээр бол бас Улсын Их Хурал, Засгийн газар бас анхаарч ажиллах ёстой гэж бодож байна. Дээр нь хоёр мянга арван есөн оны есдүгээр сард Энэтхэгийн одоо Дели хотноо Энэтхэг улсын Засгийн газартай, би нэг минут авчихна шүү, даргаа. Энэтхэг улсын засгийн газартай энэ алтан ширээ, чойбалсангийн чиглэлд төмөр зам тавьж, энийг тээвэрлэх нь аль аль талдаа ашигтай гэсэн ийм хувилбар яригдаж байсан хоёр зуун дөчин сая долларын асуудлыг шийдэгдэж байсан. Энэ одоо яагаад хийн хоолой болчихсон юм бэ? Энэ талаар бас нэг тодруулга авъя. Ийм, гэсэн ийм одоо саналууд байна. Дээр нь энэ үндэсний компаниудаа энэ бүтээн байгуулалтын ажилд ер нь ямар хэлбэрээр оролцуулж байгаа вэ? Энэ инженер, техник ажилтнуудыг бэлтгэх энэ асуудал чинь одоо хэр хугацаанд шийдвэрлэгдэх вэ гэсэн энэ нэг хоёр асуултад хариу авъя.

**Т.Аюурсайхан:** Наян дөрөвдүгээр микрофон дээр төслийн ажлын хэсгээс хариулъя.

**Д.Алтанцэцэг:** Адьшаа гишүүнд баярлалаа. Би ганцхан асуулт дээр нь хариулт өгье. Тэр нь одоо яагаад төмөр зам ярьж байсан шугам хоолой болчихсон бэ гэж. За ер нь бол газрын тос боловсруулах үйлдвэр гэдэг газрын тосны түүхий тосыг бол ер нь дамжуулах хоолойгоор л тээвэрлэдэг. Ер нь бол энэ газрын тос боловсруулах үйлдвэрээс болоод зүүн бүсэд, хэрэв одоо тэр мөнгийг зарцуулаад төмөр зам барьчихсан бол бид нарт бас их сайхан боломж байсан. Гэхдээ даанч болохгүй. Техникийн хувьд боломжгүй зүйл гэж бас байна. Манай газрын тосны бол шинж чанарын хувьд арван ес, хорин нэгдүгээр талбайны өрөөний температурт царцдаг. Энэ бол хүнд гэсэн үг биш, манайх хөнгөн тос. Гэхдээ нөгөө зууралдаг чанар өндөртэй тос учраас үүнийг заавал ч үгүй дороо халааж явуулдаг. Ажлын температур нь гучин дөрвөн градус хийж байгаа юм. Тэгэхээр хамгийн одоо бид нар дамжуулах хоолойгоор тээвэрлэхдээ бас далан таван градус хүртэл халаагаад, гучин дөрвөн градустай ирэхэд нь дахиж өргөөд халаагаад явах одоо яг ийм. Манай тос ч гэсэн одоо Хятадын дамжуулах хоолойгоор тэгж дамждаг.

Тэгэхээр энийг бол одоо өвлийн цагт өрөөний температурт хорин градус царцдаг тосыг тэрэнд царцана гэхээрээ ийм хүнд гэсэн үг биш гэдгийг дахиад хэлье. Энэ бол дотор нь агуулагдаж байгаа нүүрс ус төрөгчийн шулуун хэлхээт молекулаас болж байгаа. Тэгэхээр энэ тосыг бид нар хасах гуч, дөчин градуст ямар уураар, яаж халааж байгаад тэр олон вагон систем тэр одоо суллах вэ, ачих вэ гэдэг бол одоо хүний толгойд багтахгүй асуудал. Дөрвөн зуугаад вагон систем яригдаж байна, хоёр нь ачиж байна, хоёр цуваа. Өөрөөр хэлбэл наян вагон, хоёр нь буулгаж байна. Энийг бол зөндөө олон талаас судалж үзсэн гишүүнээ. Тэгээд энэ ер нь бас техникийн хувьд боломжгүй юм учраас одоо энэ газар доогуур энэ одоо гучин зургаан сантиметрийн диаметртэй энэ түүхий тос дамжуулах хоолой барихаар бол Засгийн газар эцэслэн шийдвэрлэсэн. Энэ дээр Энэтхэгийн талаас экспертүүд ажилласан. Монголын талаас мөн одоо ажлын хэсэг ажиллаад хөндлөнгийн мэргэжлийн байгууллагууд бол энэ харьцуулсан судалгааг хийж Засгийн газарт танилцуулсан. Баярлалаа. Хоёрдугаар асуулт.

**Т.Аюурсайхан:** Наян гуравдугаар микрофон дээр Ёндон сайд хариулъя.

**Г.Ёндон:** Би ганц зүйл нэмээд хэлчихье. Сая Алтанцэцэг захирал бол технологийн талаас нь одоо яг мэргэжлийн талаас нь тайлбарлалаа. Нөгөө талаас нь энэ хөндлөнгийн компаниар, ер нь төмөр замын тээвэр, авто тээвэр, дамжуулах хоолой, мөн төмөр зам, дамжуулах хоолой гээд олон янзын хувилбаруудыг харьцуулсан тооцоо хийж үзээд өнөөдөр бол урсгал зардал буюу түрүүн Алтанцэцэг захирал хэлсэн. Нэг тонн нь долоон доллар гэж байгаа. Хамгийн хямд өртөгтэй нь дамжуулах хоолой байсан. Тийм учраас бол энэ сонголт хийсэн шалтгаан нь бол ердөө л бас энэ байгаа юм. Технологийн талаасаа тийм одоо төмөр замын тээвэрлэлттэй байснаас гадна дамжуулах хоолой хамгийн хямд өртөгтэй гэж ойлгож болно. Баярлалаа.

**Т.Аюурсайхан:** Баярлалаа. Болорчулуун гишүүн асуулт асууна.

**Х.Болорчулуун:** Нефтийн үйлдвэртэй болно гэхэд бол хүн болгон дэмжинэ. Тэгэхдээ дурыг нь дагуулаад гуядна гэгчээр байж болохгүй. Гуядаж унагаана гэгчээр. Яагаад гэвэл би энэ дээр энэ зургаа, долоон жилийн өмнө нефтийн үйлдвэрийн асуудал найман зуун сая доллароор босно гэж яригдаж байсан юм. Одоо тэрбум 240, 50 сая доллар гэж ингэж өсөөд одоо тэр хийн хоолой дөрвөн зуугаас 400-450 сая доллароор одоо барина гэж байна. Газар доогуурх хоолой, дамжуулах хоолой. Ингээд хоёр тэрбум миллиард доллар хүрэх нь байна шүү дээ. Ийм одоо өндөр өртгөөр бариад өртгөг нь өгч чадах тийм тооцоолол гарах юм уу, зуун жилээ нөхөх үү, тавин жилээ нөхөх үү? Та нарт тийм тооцоо байна уу? Би бол маш өндөр үнэ өртөгтэй болох нь гэж бодож байна. Тэгээд энэ чинь улс барина. Улсын мөнгө өвдөхгүй гэгчээр байвал одоо мөн хэцүү. Алдагдалтай үйлдвэр барьчхаад ашиггүй, үнэ өртөг ихтэй, гаднын технологи, технологи гэхдээ бараг зарим нь хуучирсан ч байж магадгүй.

Тэрний оронд одоо газрын тосны бүтээгдэхүүн оруулж ирдэг. Энэ тав, гурван компанийг консорциум болгоод энд нь та нар хамгийн одоо төрийн дэмжлэг бид нар бодлогоор үзүүлээд ингээд явахад юу нь болохгүй байсан юм бэ? Одоо улсын үйлдвэр ер нь ашиг муутай ажилладаг шүү дээ. Менежмент муутай, энийг бас асууя. Хоёрдугаарт энэ хууль чинь ганц улсын үйлдвэрт төрийн, төрийн өмчит, улсын үйлдвэрт нэг удаагийн хууль байж болмооргүй байна. Энэ хууль нийтдээ бодлогоор тэр хувийн болон улсын хэвшил хамаагүй нийтэд нь бодлого байх хууль байх гарах ёстой. Хоёрдугаарт ганцхан тэр Дорноговьд барих үйлдвэрт одоо зориулагдсан хууль биш. Зүүн баруун цэг бүс Монгол орны хаана ч гэсэн бас жижиг үйлдвэрүүд барина гэсэн, энэ төвд ч гэсэн ийм бодлого санаачилгууд их явж байна шүү дээ. Энийг дэмжсэн хууль байх ёстой. Тэр салбар, салбар нэг үйлдвэрт зориулсан хууль гаргаад байж болохгүй. Ажлын хэсэг дээр энийг бас одоо бодлого болгон зогсоох хэрэгтэй гэж гэсэн ийм саналтай байна. Хэрэв орон нутагт ингэж үйлдвэр баривал нөат-аас чөлөөлөгдөх асуудалд орж байгаа юу. Энийг бас асууя.

Ер нь тэгээд ийм өндөр өртөгтэй барьчхаад эргээд түүхий эдийн хараат хомстолд орох болзошгүй гэсэн асуудал сая яригдаж л байна. Үнэхээр газрын тосны хуулиар дэлхийн бүх орон тавиас дээш хувь бүтээгдэхүүн авч байхад манайх хорин дөрвөн хувь авдаг шүү дээ. Бага авдаг…/минут дуусав/

**Т.Аюурсайхан:** Болорчулуун гишүүнд нэг минут нэмж өгье. Болорчулуун гишүүнд микрофон өгөөрэй, өгчихсөн байна. Яриарай та.

**Х.Болорчулуун:** Газрын тосны тэр Монгол улс дачин тамсагтай хийсэн гэрээгээрээ гучин нэгэн он хүртэл одоо арван жил байлаа л даа. Гучин нэгэн онд гэрээ нь дуусна. Тэр үедээ бол зайлшгүй төрийн бодлогоор энэ авах хувь хэмжээг олон улсын жишигт дөхүүлэх хэрэгтэй. Дундаж болох хэрэгтэй гэсэн бодол байдаг юм гэдгээ хэлье. Тэгээд миний асуултад хариулаач.

**Т.Аюурсайхан:** Наян дөрөвдүгээр микрофон дээр ажлын хэсэг хариулъя.

**Д.Алтанцэцэг:** Болорчулуун гишүүнд баярлалаа. Таны асуултад хариулъя. Нэг тэрбум нэг зууны жаран долоон тэрбум төгрөг доллар гэдэг бол бага мөнгө биш, үнэн. Гэхдээ энэ бид бол одоо тооцоогоор жил болгон нэг тэрбум орчим, нэг аравны хоёр тэрбум орчим долларыг гадаадаас түлш шатахуун худалдаж авахад зарцуулдаг. Ингээд бодохоор бас гайгүй нэгд. Хоёрт бол бид нар бол төрийн мөнгө, төр засгийн мөнгө хэзээ ч одоо манай компани, ялангуяа одоо улсын мөнгө бидэнд хамаагүй гэсэн өнцгөөс хардаггүй. Бид нар одоо энэ төсвийн хөрөнгө зарцуулалтын хэмнэлтэд бид нар байнга одоо өөрсдийнхөө одоо түрийвч, одоо халааснаас илүү их хямгатай ханддаг. Ийм ч учраас бид нар одоо энэ олон асуудлуудыг, бас өнөөг хүртэл бас дэвшүүлж ирсэн.

Ер нь хүнд үйлдвэрийг цогцоор нь бүтээн байгуулахад бол хоёр тэрбум төгрөг доллар бол ер нь бол тийм ихдээ бас ордоггүй. Яагаад гэхлээр эрдэс баялгийн мэргэжлийн зөвлөлийн гишүүний хувьд би бас янз бүрийн тэзү-гийн одоо хөрөнгө оруулалтын зардлууд эд нарыг бас мэддэг. Та өөрөө одоо Оюу толгойг мэдэж байгаа. Энэ төмөрлөгийн үйлдвэр, гангийн үйлдвэр, коксжуулах үйлдвэр. Одоо жишээ нь хоёр мянга арван гурван онд яригдаж байсан нүүрс хийжүүлэх төсөл дөрөв аравны долоон тэрбум еврогоор яригдаж байсныг би санаж байна. Одоо Германд тийм гэрээ хийж байсныг. Тэгэхээр бид бол нэг зууны гучин зургаан тэрбум доллар гэдэг бол бид нар маш их шахаж байж энэ рүү оруулж ирсэн юм Энэтхэгийн компанийг. Анх нэг тэрбум таван зуун ная гэж орсон шүү дээ. Тэгэхээр бүх тооцооллуудыг шинээр дахиж хийж олон улсын ном зохиолыг барьж эрдэмтэд гаднын байгууллагуудтай хамтарч одоо зүтгэж байж ингэж оруулж ирээд доод талдаа тулчихсан байгаа шүү. Та энийг ойлгоорой. Бид нар бол ямар ч байсан энэ одоо хөрөнгө оруулалтын зардлыг ер нь бол бас төр засаг нь дэмжээд бид нар цаашид шударга хүмүүс энэ үйлдвэрийг авч явах юм бол долоон жилийн дотор бүгдийг нь ч төлөх боломж байгаа. Яах вэ, бид нар бол бас хаяад ерөнхийдөө есөн жил энэ тэр гэж ярьж байгаа шүү дээ. Түрүүний та бүтээгдэхүүн хуваах гэрээнд одоо тэр Засгийн газарт ноогдох тос гэрээлэгчид ноогдох тосыг туйлын үнэн ярьж байна. Хувь хүний хувьд бол би бас дандаа…/минут дуусав/

**Т.Аюурсайхан:** Нэг минут нэмжнэмж өгье, наян дөрөвдүгээр микрофон гүйцгээгээд харуулъя.

**Д.Алтанцэцэг:** Анх газрын тосны тухай хууль гарч байхдаа Монгол улсад газрын тосны хайгуул олборлолт гэдэг салбар огт байхгүй болсон байсан учраас бас энэ гаднын хөрөнгө оруулагчийг аль болохоор татах зорилготойгоор ийм хувь хэмжээ тавьж байсан юм болов уу. Тэгэхдээ энэ салбарт бас удаан ажиллаж байгаа хүний хувьд бол цааш цаашдын гэрээ энийг зайлшгүй солих шаардлагатай. Хэрэв манай төрийн өмчит үйлдвэр төр засаг өөртөө ийм одоо газрын тосны талбайтай болохоор бид нар ямар ч байсан хэзээ ч ийм харьцаатайгаар гэрээ хийхгүй гэдгээ хэлье.

**Т.Аюурсайхан:** Гишүүд асуулт асууж хариулт авч дууслаа. Одоо дэмжсэн, дэмжээгүй тус бүр гурав хүртэл үг хэлэх гишүүд байвал нэрээ өгье. Адьшаа гишүүдээр тасаллаа, цахимаар гишүүн байвал өгөөрэй. Тэмүүлэн гишүүн үг хэлье.

**Г.Тэмүүлэн:** Газрын цус боловсруулах үйлдвэрийг дэмжих тухай хуулийн төсөл бол Засгийн газраас орж ирж байна. Энэ хуулийн төслийг одоо бүрэн дэмжиж байгаа. Энэ төсөл өөрөө яаравчилсан шуурхай горимоор хийгдэж, цаг хугацаандаа баригдах ийм шаардлагатай стратегийн үйлдвэр. Тэгэхээр бид нар энийг ч гэсэн Улсын Их Хурлын зүгээс аль болох шуурхай одоо боловсруулалтынхаа түвшинд ажиллаж одоо анхныхаа хэлэлцүүлгээр батлахын төлөө бол ажиллах болно. Энэ дээр би зүгээр Засгийн газарт нэг саналыг бол хэлэх гэж байна. Энэ хуулийн төслийн гурвын гурав дээр энэ төрөөс боловсруулах үйлдвэрийг барихад үзүүлэх үйлчилгээг хялбаршуулсан горимын тухай журмыг Засгийн газар батална гэж байна. Магадгүй энэ намрынхаа чуулгандаа багтаад бид нар хоёр сарын нэгнээс өмнө Улсын Их Хурал энэ хуулийн төслийг баталж батлах байх. Тэгэхээр энэ хууль батлагдаад магадгүй арав хоногийн дараа хоёр долоо хоногийн дараа энэ хууль батлагдахад та бүхний бол одоо үүрэг болсон энэ хялбаршуулсан Засгийн газраас бат батлах энэ журам маань бол бас бэлэн болсон байх ёстой шүү. Энэ үйлдвэрийг бид нар барьж байгуулахад нэг ч цаг хорин минутыг бол алдах шаардлагагүй гэж бо харж байгаа.

Саяын тэр хөнгөлөлт, чөлөөлөлттэй асуудлуудыг Засгийн газраас бас эхнээсээ оруулж ирээгүй байсан. Сангийн яамнаас магадгүй энийг хойшлуулсан байсан асуудлууд байдаг байх. Ажлын хэсгийн түвшинд энийг судалж үзсэн, боловсруулалтын түвшинд бид нар бас анхаарах ёстой. Үг үсэг, найруулгын шинж чанартай асуудлууд ч бас нэлээн ч байх шиг байна. Энэ дээр бол анхаарч үзье. Би Уул уурхайн сайд Ёндон сайдад бас нэг зүйлийг нь яамныхаа хамт олонд одоо бас үүрэг даалгавар өгч дараа жилийн улсын төсөв батлах, төлөвлөх төсөвлөхөд бол бас нэг анхаарах зүйл байгаад байгаа. Энэ геологи хайгуулын асуудал дээр бид нар тодорхой хэмжээний хөрөнгө мөнгө, санхүүжих зардлыг тавихгүй бол төр өөрөө энэ стратегийн томоохон энэ асуудлууд дээр өөрсдөө эрэл хайгуул хийдэг, өөрөө өөрсдийнхөө нөөцийг тооцдог, боддог энэ зарчим руу явахгүй бол сүүлийн хэдэн жил бол манай геологи хайгуулын салбар зогсонги байдалд орчихсон байгаад байгаа шүү. Энэ бол маш том бодлогын асуудал байгаад байгаа. Нэг зүйл сая одоо бас нийгэмд буруу зөрүүгээр би бас ойлгочих вий дээ гэж бодоод байгаа юм.

Бид нар бол хэтэрхий их бас нэг ингээд хүлээлт болсон чинь үүсгэх юм. Сая энд манай ажлын хэсгийн хамт олон, манай газрын тосны хамт олон, Уул уурхайн яамныхны зүгээс энэ Энх-Амгалан гишүүний асуусан асуултад хариулсан. Энэ түүхий тос одоо үйлдвэрээс гарах бүтээгдэхүүний үнийн тооцооллыг хэд юм бэ. Хэдэн төгрөг байх юм бэ? Таван жилийн дараа үйлдвэр ашиглалтад орлоо гэхэд хэдэн төгрөгөөр та борлуулах юм гэдэг асуудлыг ярьж байгаа. Тэгээд түрүүн нэг мянга хоёр зуугаас мянга дөрвөн зуун төгрөгийн литр бүтээгдэхүүний үнийг ярьж байсан. Энийг бол бид нар бас ингэж хамаагүй задгай яриад байх асуудал биш. Энэ бол төсөөлөл тооцоолол өнөөдрийн байдлаар. Өнөөдрийн байдлаар. Өнөөдөр Монгол улсад ам.доллар валютын ханш одоо юу гэдэг юм 2850 байхад бол бид нар ингэж тооцож байна. Магадгүй таван жилийн дараа бид нар хэд байхыг төсөөлж мэдэхгүй. Энэ түүхий бас энэ үйлдвэрийн эдийн засгийн үр ашгийг нь тооцоолол гэдэг юм уу, энэ үйлдвэрээс гарах бүтээгдэхүүний үнэ бол зөвхөн эдийн засгийн үйлдвэрийн тооцооллоос гадна тухайн тэр бүтээгдэхүүнийг үйлдвэрлэхэд авч худал худалдаж байгаа түүхий тосны үнээс харна хамаарна. Өнөөдөр дэлхий дээр барель тосны үнэ бол тавиас зуун долларын хэмжээнд байдаг. Яг өнөөдрийн байдлаар тавин доллартой байгаад байгаа. Хоёр мянга хорин таван онд…/минут дуусав/

**Т.Аюурсайхан:** Цэрэнпунцаг гишүүн үг хэлье.

**Ц.Цэрэнпунцаг:** За сонсогдож байна уу даргаа?

**Т.Аюурсайхан:** Сонсогдож байна.

**Ц.Цэрэнпунцаг:** Би дэмжиж үг хэлж байгаа юм. Тэгээд энэ одоо орж ирж байгаа энэ Засгийн газраас оруулж ирж байгаа энэ хуулийн төслийг бол яаралтай горимоор одоо шуурхайнхан шиг ингээд дэмжээд гаргаж өгөх хэрэгтэй. Яагаад одоо ийм шуурхай гаргаж өгөх юм учиртай юм бэ гэхээр зэрэг одоо энэ ковидоос болж байгаа энэ эдийн засгийн хүндрэл, энэ хямралын дараа одоо бид нар энэ яаралтай эдийн засгаа сэргээх ийм шаардлагатай. Энд ажлын байр хэрэгтэй. Ер нь энэ төслийн одоо хамгийн гол ач холбогдол бол богино хугацаанд одоо тэр бүтээн байгуулалтад долоон мянга орчим тийм ээ, ажлын байр бий болно гэж байна. Тэгэхлээр энэ ажлын байрыг бий болгохын тулд яг одоо энэ залгаад л одоо энэ ковидын вакцин гарч, энэ хүмүүс бүрэн чөлөөтэй ажиллах энэ бололцооны гэх үед л бид нар энэ ажлын байрыг бий болгож, энэ тээвэрлэлтийнх нь тэр дэд бүтцийн ажлыг эхлүүлж энэ дээр одоо тэр долоон мянган хүнийг даруйхан ажилтай болгоно гэж ард түмний ажилтай болгож, орлоготой болгож, амьдралаа сайжруулж эдийн засгаа сайжруулъя.

Тэгэхээр бол энэ дээр одоо бид нар бол маш шуурхай ажиллаж, энэ хуулийг түргэн шударга гаргаж өгөх ёстой. Гэхдээ нэг зүйлийг анхаарч одоо ойлгох ёстой. Энэ компани бол анхнаасаа одоо энэ Засгийн газраас татвар төлөгчийн мөнгөнөөс аваад явдаг ийм өрсөлдөх чадваргүй компани байж болохгүй. Тийм учраас тэр зөвхөн бүтээн байгуулалтад ороход одоо эхний шаардлагатай мөнгө энэ тэр дээр нь ямар байдлаар байдаг юм, тэр одоо хүү мөнгөнийх нь, одоо зээлийнх нь хүүгийн одоо төлөлтийг нь хойшлуулдаг юм уу? Зээлийнх нь одоо өөрийнх нь үндсэн төлөлтийг нь хойшлуулдаг юм уу иймэрхүү жижиг зохицуулалтууд хийх болохоос биш өнөөдөр энэ дотоодоосоо мөнгө босгож байгаа бол тэр дотоодынхоо мөнгөнийх нь үнэ цэнэ дээр мөнгөө авч хийж ажил хийх ёстой энэ компани. Түрүүний тэр захирал нь ярьж байна лээ. Анхнаасаа л ингээд л улсын компани гээд л нэрийн дор яваад л, ингээд л нэг с… аваад л, ингээд л нэг тийм одоо яг бодит тооцоог хийгээд үзэх бол ашигтай ажилладаггүй, энэ алдагдалтай ажилладаг. Гаднаасаа харахаар зэрэг яагаад гэвэл цаанаа нөгөө хямдхан мөнгө өгөөд, энэ чинь бол ерөөсөө далд засгийн одоо татвар төлөгчөөс өгч байгаа татвар төлөгчийн мөнгийг авч өгчих байгаа далд одоо дэмжлэг болж байгаа шүү дээ.

Тэгэхээр зэрэг ийм юм хийхдээ анхнаасаа одоо буруу жишгээр явж болохгүй. Зах зээлийнхээ зарчмаар өрсөлдөх чадвартай сайн компани болохын тулд бол одоо тэр зах зээлийнхээ юмаар явах ёстой. Тэгэхлээр энэ бусад ажлыг бол бүгдийг нь дэмжиж байгаа. Тийм учраас даруйхан энэ одоо, энэ дэд бүтцийнх нь бүтээн байгуулалтын ажлыг эхлүүлэхийн тулд, энэ боловсруулах үйлдвэрээ түргэн бариулахын тулд, тэр одоо тэр лиценз байгууллагынх нь лицензийг даруйхан маш шуурхай горимоор олгож өгөх хэрэгтэй. Нэгэн зэрэг ажлуудыг зэрэг эхлүүлж, энэ олон ажлын байрыг шинээр бий болгоё л гэж бодож байна. Тэгээд та бүхэнд амжилт хүсье.

**Т.Аюурсайхан:** Адьшаа гишүүн үг хэлье.

**Ш.Адьшаа:** Би одоо дэмжиж үг хэлж байгаа. Монгол улсын үйлдвэрийн бодлого алдагдсан, импортоос хамааралтай эдийн засагтай энэ цаг үед энэ газрын тос боловсруулах үйлдвэрийг ашиглалтад оруулах энэ хуулийг баталж байгаа нь цаг үеэ олсон асуудал гэж ойлгож байна. Энэ хуулийг бол маш яаралтай горимоор шийдэх ёстой. Тэр Монгол улсын Засгийн газар, Улсын Их Хурлаас тэр хөнгөлөлт, чөлөөлөлт, бусад энэ үйлдвэрийн үйл ажиллагааг түргэвчлүүлэхэд ямар л одоо бодлогын дэмжлэг байна гэдэг байх вэ тэр бүхнийг өнөөдөр Монголын төр засаг яаралтай гаргаж өгч, шийдэж байж өнөөдөр энэ импортоос хамааралтай ганц ч гэсэн ийм эх орондоо юм үйлдвэрлэе л дээ одоо хэдүүлээ. Монгол улсад өнөөдөр үнэхээр бензин шатахууныг гадаадаас авсаар өнөөдөр олон жил боллоо шүү дээ. Өнөөдөр энд олон асуудал яригдаж байгаа.

Импортын журмаар бензин шатахууны бизнес эрхэлдэг дотоод, гадаадын, одоо ийм хүмүүсийн бас ашиг сонирхол энд харагдаж байгаа юм. Энэ төслийг одоо олон талаас нь шүүмжилж, болох бүтэхгүй мэтээр нийгэмд ийм сэтгэгдэл төрүүлэх бас хандлага байгаа шүү. Энд бас дүгнэлт хийх ёстой. Бид өнөөдөр Монголын төрийн одоо бодлогоор хэрэгжиж байгаа заавал одоо төрөөс үйл ажиллагаа явуулдаг үйлдвэр ашиггүй байдаг гэдэг ийм хуучны ойлголтыг гаргаж ирж энэ асуудалд хандаж байгаад бид бас их харамсалтай санагдаж байгаа юм. Зөв менежмент, зөв бодлого явуулаад хяналт шалгалтаа сайжруулбал өнөөдөр хувийн салбарын нэгэн адил төрийн салбар ашигтай ажиллана шүү дээ. Заавал өнөөдөр төрийн бодлогоор төрийн менежментээр үйл ажиллагаа явуулж байдаг тийм алдагдалтай байдаг гэдэг юм байдаг юм бол Хятадын бүх үйлдвэрүүд өнөөдөр төрийн өмчид байгаа шүү дээ. Тэд нар яагаад өнөөдөр хамгийн их үр ашигтай ажиллаж байгаа юм. Энэ сэтгэлгээнээс гарч бид өнөөдөр энэ газрын тос боловсруулах үйлдвэрийн энэ хуулийг яаралтай баталж өгч энэ асуудлаа үргэлжлүүлье. Энэ улс төржих асуудал биш. Энэ бол зөв бодлогоор дэмжиж, энэ мега төслийг хэрэгжүүлснээр Монголын ард түмэн хожно л гэж ойлгож байгаа. Гишүүд үг хэлж дууслаа. Санал хураахын өмнө техникийн ажиллагааг шалгаж, туршилтын санал хураалт явуулъя.

Ирцэд байгаа гишүүд тийм дээрээ дарж, ирцээ шалгуулаарай. Энэ тоног төхөөрөмжийн ажиллагааг Тамгын газар хянахгүй бол их олон гишүүдийнх. Төхөөрөмж яаж байна вэ? Дахиад нэг туршилтын санал хураалт хийж үзье. Ирцэд байгаа гишүүд тийм дарж байж төхөөрөмжийнхөө ажиллагааг шалгуулаарай. Дараа нь мэдээж одоо санал хураалт дээр өөрсдийнхөө одоо үг хэлээд хаасан байна. Одоо санал хурааж байна. Харин тийм. Гишүүдээ, техникийнхэн техникийнхээ тоног төхөөрөмжийн сааталгүй ажиллагааг хянаарай.

Байнгын хорооны саналаар Газрын тос боловсруулах үйлдвэрийг дэмжих тухай хуулийн төслийг үзэл баримтлалын хүрээнд хэлэлцэх нь зүйтэй гэсэн саналын томьёоллоор санал хураалт явуулъя. Санал хураалтад 57 гишүүн оролцож 41 гишүүн дэмжиж 71,9 хувийн саналаар дэмжигдлээ. Төслийг хэлэлцэх нь зүйтэй гэж гишүүдийн олон үзсэн тул төслийг үзэл баримтлалын хүрээнд хэлэлцэхийг дэмжсэнд тооцож анхны хэлэлцүүлэгт бэлтгүүлэхээр Үйлдвэржилтийн бодлогын болон Эдийн засгийн байнгын хороодод шилжүүлж байна.

Үүгээр өнөөдрийн чуулганаар хэлэлцэх асуудал өндөрлөсөн тул чуулганы ажиллагааг өндөрлүүлж байна. Эрхэм гишүүдээ Даргын дэргэдэх зөвлөлийн хуралдаан яг одоо Улсын Их Хурлын даргын хуралдааны танхимд болно. Даргын дэргэдэх зөвлөлийн гишүүд хуралдаа оролцохыг хүсье. Гишүүддээ баярлалаа, ажлын хэсэгт баярлалаа.

Дууны бичлэгээс буулгасан:

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ ШИНЖЭЭЧ Д.УЯНГА